റംബൂട്ടാൻ കുരു തൊണ്ടയിൽ കുടുങ്ങി കുഞ്ഞു മരിച്ചു; അനുഭവം പറഞ്ഞ് ഡോക്ടർ | Child care | Accident death | Rambutan\nറംബൂട്ടാൻ കുരു തൊണ്ടയിൽ കുടുങ്ങി കുഞ്ഞു മരിച്ചു; അനുഭവം പറഞ്ഞ് ഡോക്ടർ\nമനോരമ ലേഖകൻ July 11, 2019 04:00 PM IST\nകൊച്ചു കുഞ്ഞുങ്ങളുടെ ആരോഗ്യകാര്യത്തിൽ നാം അധികശ്രദ്ധ നൽകാറുണ്ട്. കയ്യിൽ കിട്ടുന്നതെന്തും വായിലാക്കുന്ന പ്രായത്തിലുള്ള കുഞ്ഞുങ്ങളാണെങ്കിൽ പറയുകയും വേണ്ട.കാണുന്നതെന്തും വായിലാക്കാനുള്ള വ്യഗ്രതയായിരിക്കും അവർക്ക്. ഇതാകട്ടെ പല ആപത്തുകളും ചില നേരങ്ങളിൽ വരുത്താറുണ്ട്. ഇത്തരത്തിൽ റംബൂട്ടാൻ കുരു തൊണ്ടയിൽ കുടുങ്ങി മരിച്ച ഒൻപതു മാസം പ്രായമായ കുഞ്ഞിനെ പോസ്റ്റ്മോർട്ടം ചെയ്യേണ്ടി വന്നതിന്റെ വേദനയിൽ ചില കാര്യങ്ങൾ ഡോ. കൃഷ്ണൻ ബാലേന്ദ്രൻ ഫെയ്സ്ബക്ക് കുറിപ്പിലൂടെ പങ്കുവയ്ക്കുകയാണ്.\nചുറ്റും നരകമാണെങ്കിലും അതിന്റെ ഒരു സൈഡുവക്കായിട്ട് ഇച്ചിരി സ്ഥലം മേടിച്ച് അതിന് ചുറ്റും ഒരു മതിലു കെട്ടി അതിനകത്ത് കൃത്രിമമായിട്ടാണേലും തന്റേതായ ഒരു സ്വകാര്യ സ്വർഗ്ഗം പണിത് ജീവിക്കുന്നവരാണ് ഈ മലയാളികളെന്ന് പറയുന്ന നമ്മളിലേറേപ്പേരും. ഇനി സ്വർഗ്ഗത്തിനൊപ്പമോ അതിനടുത്തെങ്ങാനുമോ നിലവാരമുള്ള എവിടെങ്കിലും എത്തിപ്പെട്ടാൽ ഇവിടുന്നിച്ചിരി നരകവും കൊണ്ടു ചെന്ന് അവിടെ സ്ഥാപിച്ച് വീമ്പിളക്കും. പൈതൃകം. ആചാരാധിഷ്ഠിത സംസ്കാരം. ഒന്നുകിൽ ഇൻസെൻസിറ്റിവിറ്റി അല്ലെങ്കിൽ സോഷ്യൽ ബ്ലൈന്റ്നസ്സ്. അല്ലെങ്കിൽ രണ്ടും. ഇതാണ് നിർമ്മിക്കുന്ന മതിലിന്റെ ചേരുവകൾ.\nവിദ്യാഭ്യാസമെന്നത് ഒരു സമൂഹത്തിന് പാസ്റ്റിലേക്ക് തിരിഞ്ഞ് നോക്കി സ്വയം മനസ്സിലാക്കാനും, മുന്നോട്ടു നോക്കി മെച്ചപ്പെട്ട ഭാവിയിലേക്കും ഉള്ള യാത്രയ്ക്ക് പദ്ധതിയിടാനും വേണ്ട ചരക്കാണ്. ചരക്കായത് കൊണ്ടുതന്നെ അത് വിൽക്കപ്പെടുകയും ചെയ്യുന്നു. കാശങ്ങനെ കൊടുത്തും വാങ്ങിയും കച്ചോടം സൂപ്പറായി കൊഴുക്കുമ്പോ ചിലതൊക്കെയും കൂടി ഓർക്കണം. കച്ചോടം ചെയ്യുന്ന മൊതലിന്റെ ഗുണനിലവാരം. ഓർത്തില്ലെങ്കിൽ ചിലപ്പോ തട്ടുംപ്പുറം പൊളിച്ച് ചില യാഥാർഥ്യങ്ങൾ തലമണ്ടയിൽ വന്നു വീഴും. വീണവന് നല്ലോണം നോവും അന്നേരം. സ്വന്തം തലയിൽ വീണാലേ നേരം വെളുക്കൂ എന്നുള്ളവർ വീണ്ടും കിടന്നുറങ്ങും.\nമിടുക്കും കുറുമ്പും ഇച്ചിരി കൂടുതലുണ്ടായത് കൊണ്ടാവണം അവനെ എടുത്തുനിന്നിരുന്ന അമ്മൂമ്മയുടെ ശ്രദ്ധ ഒന്ന് തിരിഞ്ഞപ്പോൾ അവരുടെ കയ്യിലുണ്ടായിരുന്ന റമ്പൂട്ടാൻകുരു അവൻ ആ തക്കത്തിന് ഊറിയെടുത്തത്. അവന്റെ കുഞ്ഞി ശ്വാസനാളത്തിലേക്കത് ഊർന്നിറങ്ങി അവന് പ്രാണവായു നിഷേധിക്കുമ്പോ അവൻ പിടച്ചിരുന്നിരിക്കണം. അടുത്ത ദിവസം ഞാനവനെ പോസ്റ്റ്‌മോര്‍ട്ടം ചെയ്യുമ്പോൾ അന്നനാളത്തിനും ശ്വാസനാളത്തിനും തൊട്ട് മുകളിലായി വഴുവഴുത്ത മരണകാരണം അവിടെ തന്നെയിരിപ്പുണ്ടായിരുന്നു.\nവെറുമൊരു റമ്പുട്ടാൻ കുരു. ഒരു കുഞ്ഞ് ചുമ്മാതങ്ങ് പോകുവാണ്.\nഅടഞ്ഞിരിക്കുന്ന ശ്വാസനാളത്തിനെതിരേ ബലവത്തായി ശ്വാസം വലിക്കാനെടുക്കുമ്പോഴുണ്ടാവുന്ന ചില ലക്ഷണങ്ങളുണ്ട്. പോസ്റ്റ്‌മോര്‍ട്ടം പരിശോധനയിൽ ലങ്ങ്സിൽ കാണുന്ന അത്തരം ലക്ഷണങ്ങൾക്ക് ഒരു ഭാഷയുണ്ട്. മരണത്തിലേക്ക് നയിച്ച കേവലമായ കാരണം (പരിക്ക്/ അസുഖം, disease/injury) മാത്രം ഒരു മൃതശരീരത്തിൽ തിരയുന്നവർക്ക് അന്യമായ ലിപികളും വ്യാകരണവുമാണ് ആ ഭാഷയ്ക്ക്. അത് സ്വയം കണ്ടെത്തേണ്ടതാണ്. പഠിച്ചെടുക്കേണ്ടതാണ്\nമരിച്ചവരുടെ ശവശരീരത്തിൽ കണ്ടേക്കാവുന്ന രോഗസൂചകമായ ശാരീരിക വിലക്ഷണതയെ (morbid anatomical abnormality) മാത്രം പരതുന്നവർക്കത് അറിയാൻ തരമില്ല. ഒരിക്കൽ ജീവിച്ചിരുന്ന ഒരു മനുഷ്യന്റെ അവസാന നിമിഷങ്ങളിൽ അയാളിൽ സംഭവിച്ച ക്രമവിരുദ്ധ ജീവ/ശരീരശാസ്ത്രപരമായ പ്രക്രിയകളെ ( abnormal bio-physiology) തേടിക്കണ്ടെത്തുന്നവന് പോസ്റ്റ്‌മോര്‍ട്ടം പരിശോധന ഒരു ലാസറേറ്റിങ്ങ് അനുഭവമാണ്. കാരണം അത് കാട്ടിത്തരുന്നത് മരണത്തെയാണ്. ജീവനും മരണത്തിനും ഇടയിലുള്ള ഇടനാഴിയെയാണ്. അവിടെ ഒരു ഗുരുശിഷ്യ ബന്ധമുണ്ട്. പരേതർ ഗുരു. തേടിപ്പോയാൽ മാത്രം ലഭിക്കുന്നത്. നനയാൻ നിന്ന് കൊടുക്കുന്നവന് മാത്രം കിട്ടുന്നൊരു മഴ.\nപൊതു ചടങ്ങുകളിൽ മാത്രമല്ല MBBS പരീക്ഷയുടെ മൂല്യ നിർണയ ക്യാമ്പിലും വരെ വന്നിട്ട്, പരീക്ഷകൾ നടത്തുമ്പോഴും പേപ്പർ നോക്കുമ്പോഴും സ്വന്തം മക്കളുടെ മുഖം ഓർമ വരണം, മനസ്സിൽ തെളിയണം എന്ന് പറയുന്നവരൊക്കെ ഉന്നത സ്ഥാനങ്ങളിൽ ഇരിക്കുന്ന ഒരു സ്ഥാപനമാണ് കേരളത്തിലെ മെഡിക്കൽ സർവകലാശാല. എന്ത് പാഠ്യപദ്ധതി വന്നാലും ആത്യന്തികമായി ഒരു പഠനപ്രക്രിയയുടേയും അതിന്റെ അന്തിമ ഫലമായി ഡോക്ടറുടേയും നിലവാരം നിശ്ചയിക്കുന്നത് പരീക്ഷകളാണ്, മൂല്യ നിര്‍ണയ പ്രക്രിയയുടെ നിലവാരമാണ്. അതിൽ പുത്ര(ത്രി)വാത്സല്യവും മഗ്നാനിമിറ്റിയും ചാരിറ്റിയും ഒന്നുമല്ല കാര്യങ്ങൾ തീരുമാനിക്കേണ്ടത്.\nതൊണ്ടയിൽ കുരു കുടുങ്ങിയ കുഞ്ഞിനേം എടുത്തോണ്ട് തൊട്ടടുത്തുള്ള ആശുപത്രിയിൽ എത്തിച്ചപ്പോ ജീവനുണ്ടായിരുന്നു. അവിടുന്ന് വേഗം higher centreലേക്ക് റഫർ ചെയ്തു എന്നാണ് പൊലീസുൾപ്പടെ എല്ലാവരും പറയുന്നത്.\nതൊണ്ടയില് ഒരു കുരു കുടുങ്ങിയിട്ട് ജീവനോടെ ആശുപത്രിയിൽ എത്തിയിട്ടാണ് ഒരു പിഞ്ചു കുഞ്ഞ് മരിച്ചത് എന്നോർക്കണം. Heimlich manoeuvre എന്നൊരു പരിപാടിയുണ്ട്. അത്യാവശം സന്ദർഭങ്ങളിൽ ജീവൻ രക്ഷിച്ചെടുക്കാൻ പറ്റും ഈ പരിപാടി അറിയാമെങ്കിൽ. കൊച്ചു കുഞ്ഞാണ്. കമിഴ്ത്തിപിടിച്ച് നെഞ്ചിന്റെ പിറകിലായിട്ട് അഞ്ചാറ് തട്ട് കിട്ടിയിരുന്നേൽ പാവം അവൻ ജീവിച്ച് പോയേനേ. വീട്ടിൽ വച്ചാണെങ്കിൽ പോലും ആർക്കും ചെയ്യാവുന്ന കാര്യങ്ങളാണിത്. സ്കൂളിൽ പഠിപ്പിക്കുന്ന കാര്യങ്ങളാണ്. പ്രായോഗിക ജീവിതത്തിൽ അഭിമുഖീകരിക്കേണ്ടിവരുന്ന ഇത്തരം സന്ദർഭങ്ങളിൽ പ്രയോഗിക്കേണ്ടുന്ന ഇത്തരം ബേസിക് ലൈഫ് സേവിങ് സ്കിൽസ് അല്ലാതെ എന്ത് പണ്ടാരം പിടിച്ച തേങ്ങാക്കുലയാണ് നമ്മളൊക്കെ പഠിച്ചത്. 100 ശതമാനം പാസും full A പ്ലസ് ഒക്കെ പറഞ്ഞു വീമ്പിളക്കുന്ന ഈ രോഗാതുരമായ സമൂഹത്തിലുള്ള എത്ര മിടുക്കന്മാർക്കും മിടുക്കികൾക്കും ഒരു സഹജീവിയേ, ഇനിയത് സ്വന്തം വീട്ടിലുള്ള ഒമ്പത് മാസം പ്രായമുള്ള ഒരു കൊച്ചു കുഞ്ഞിനേ പോലും, ചുമയ്ക്കാൻ പറഞ്ഞോ നെഞ്ചത്തോ വയറ്റത്തോ ഞെക്കി പിടിച്ചോ മരണത്തീന്ന് രക്ഷപ്പെടുത്താൻ കഴിയും?\nകുഞ്ഞുങ്ങൾക്ക് ഓരോന്ന് തൊണ്ടയിൽ കുടുങ്ങുമ്പോഴെല്ലായിടത്തും എപ്പോഴും ഡോക്ടർമാരെ കൊണ്ട് നിറുത്താനും രക്ഷപ്പെടുത്തിയെടുക്കാനും ലോകത്ത് എവിടേയും നടക്കില്ല. സ്കൂളിൽ നമ്മൾ എന്ത് പഠിക്കുന്നുവെന്നും എങ്ങനെ പഠിപ്പിക്കുന്നുവെന്നും, പാസായി പോകുന്ന ഒരോരുത്തർക്കും മിനിമം ഇത്രയെങ്കിലും അറിവും കഴിവും വേണമെന്നുമൊന്നും ചിന്തിക്കാത്ത ഒരു സമൂഹത്തിൽ റമ്പൂട്ടാന്റേത് പോലത്തെ കുരു തൊണ്ടയിൽ കുടുങ്ങി ഇനിയും നിസ്സഹായരായി കുഞ്ഞുങ്ങൾ മരിക്കും.\nഇതൊക്കെ പഠിച്ച് വച്ചാൽ ഇനി ഇങ്ങനത്തെ മരണങ്ങളൊന്നും ഒരിക്കലും സംഭവിക്കില്ലെന്ന ഉടോപ്യയിലൊന്നുമല്ല ഇത് പറയുന്നത്. പക്ഷേ ഇത്രയും ചോദിക്കും. Are we learning enough to become social creatures, to save each other from dying avoidable deaths?\nഇനി ആശുപത്രിയിലേക്ക് വരാം. നഴ്സിങ്ങ് ഹോം എന്നാണ് കൂടെവന്നവർ പറഞ്ഞത്. അവിടെ ഒരു ഡോക്ടറുണ്ടായിരുന്നോ ഇല്ലയോ എന്നെനിക്കറിയില്ല. അവിടെ ഒരു ഡോക്ടറുണ്ടായിരുന്നെങ്കിലും ഇല്ലെങ്കിലും, രണ്ടോ മൂന്നോ വൈഡ് ബോര് സൂചികൾ കുഞ്ഞിന്റെ tracheaയിലേക്ക് കുത്തി ഇറക്കിയിരുന്നെങ്കിൽ പോലും അവൻ രക്ഷപ്പെട്ടേനേ. പകരം ശ്വാസനാളം അടഞ്ഞുപോയ കുഞ്ഞിന്റെ മൂക്കിലോട്ട് oxygen വെച്ചിട്ടും കാര്യമില്ല.\nഇരുപത്തൊന്നാം നൂറ്റാണ്ടാണ്. അല്ലാതെ ശിലായുഗമൊന്നുമല്ല. മനുഷ്യൻ ഒത്തിരി മുന്നോട്ട് നീങ്ങിയിട്ടുണ്ട്. അതിൽ കൂടുതലും ആധൂനികതയിലും ശാസ്ത്രീയതയിലും ഊന്നിയുള്ള മാനവികതയിലൂടെയാണ്. വിദ്യാഭ്യാസത്തിലൂടെയുമാണ്. സ്കൂളുകളിൽ ആരൊക്കെയാണ് അധ്യാപകരായി എത്തുന്നതെന്നും എന്താണ് പഠിപ്പിക്കുന്നതെന്നും ഒരു സമുഹം അറിഞ്ഞിരിക്കണം.\nപരീക്ഷകൾ നടത്തുമ്പോൾ ഫ്രെയിം ചെയ്ത് വച്ച എന്റെ മകന്റെ ഫോട്ടോയിലൊന്നൂം ഒരു കാര്യവുമില്ല. അങ്ങനെ പറഞ്ഞ വ്യക്തിയേ ആരാധിക്കുന്ന ഒരു ഡോക്ടർ സമൂഹത്തിൽ നിന്നുകൊണ്ടു തന്നെയാണ് സംസാരിക്കുന്നതെന്ന് മനസ്സിലാക്കി കൊണ്ട് തന്നെ രണ്ട് കാര്യങ്ങൾ ഇപ്പോ പറയാം.\nഎന്റെ മകൻ ഒരു മണ്ടനാവരുതെന്നും, അവന്റെ പൊട്ടത്തരം കാരണം രക്ഷപ്പെടുത്തി എടുക്കാമായിരുന്ന ഒരു ജീവനും നഷ്ടപ്പെടരുത് എന്നൊരു വാശി എനിക്കുണ്ട്. അതുകൊണ്ട് ഈ മക്കളുടെ മുഖം emotional blackmailing അവിടെ നില്‍ക്കട്ടെ.\nമനസ്സിലേക്ക് വരുന്നത് ഒരു റമ്പൂട്ടാൻ കുരുവും അതിനെ എങ്ങനെങ്കിലും പുറത്ത് കളയാൻ ശ്രമിച്ച് തോറ്റുപോയ ഒരു കൊച്ചു കുഞ്ഞിന്റെ വിങ്ങിപ്പോട്ടാറായ ശ്വാസം മുട്ടലിന്റെ കഥപറയുന്ന അവന്റെ ലങ്ങ്സുമാണ്. സർവകലാശാലയിലെ പ്രധാനി ഇനി എന്ത് പറഞ്ഞാലും നിർദ്ദേശിച്ചാലും


പരുക്കേറ്റ നായ ഓടിയെത്തിയത് മെഡിക്കല് ഷോപ്പില്; ചികിത്സ നല്‍കി ഫാര്‍മസിസ്റ്റ്: സ്‌നേഹവീഡിയോ -\nHome Gallery പരുക്കേറ്റ നായ ഓടിയെത്തിയത് മെഡിക്കല് ഷോപ്പില്; ചികിത്സ നല്‍കി ഫാര്‍മസിസ്റ്റ്: സ്‌നേഹവീഡിയോ\nപരുക്കേറ്റ നായ ഓടിയെത്തിയത് മെഡിക്കല് ഷോപ്പില്; ചികിത്സ നല്‍കി ഫാര്‍മസിസ്റ്റ്: സ്‌നേഹവീഡിയോ\nരസകരവും കൗതുകകരവുമായ പല വീഡിയോകളും സാമൂഹ്യമാധ്യമങ്ങളില് ശ്രദ്ധ നേടാറുണ്ട്. ഇപ്പോഴിതാ ഒരു തെരുവു നായയും ഫാര്‍മസിസ്റ്റുമാണ് സോഷ്യല് മീഡിയയില് വൈറലാകുന്നത്. തുര്‍ക്കിയിലെ ഇസ്താംബൂളിലാണ് സംഭവം. മെഡിക്കല് ഷോപ്പ് നടത്തുന്ന ബനു സെനിസിന്റെ കടയിലേക്ക് ചെല്ലുകയായിരുന്നു പരിക്കേറ്റ നായ. ഫാര്‍മസിസ്റ്റ് ചികിത്സയും നല്‍കി.\nമൃഗസ്‌നേഹിയാണ് ബനു സെനിസ്. ഇവരുടെ മെഡിക്കല് ഷോപ്പിനോട് ചേര്‍ന്ന് തെരുവു നായകള്‍ക്ക് വിശ്രമിക്കാനുള്ള സ്ഥലം ഒരുക്കിയിട്ടുണ്ട്. പല നായകളും ഇവിടെ വിശ്രമിക്കാന് എത്താറുമുണ്ട്. എന്നാല് പരിക്കേറ്റ നായ വിശ്രമസ്ഥളം ഉപയോഗിക്കാതെ സഹായവും കാത്ത് വാതില്‍ക്കല്‍തന്നെ നിന്നു. ഇതുകണ്ട ബനു സെനിസ് നായയെ സൂക്ഷിച്ചൊന്നു നോക്കി. നായയുടെ കൈപ്പത്തിയിലുണ്ടായ മുറിവില് നിന്നും രക്തം വാര്‍ന്നൊലിക്കുന്നുണ്ടായിരുന്നു.\nRead more:‘സിനിമ സ്വപ്നം കാണുന്ന മക്കളുള്ള എല്ലാ അമ്മമാരും കണ്ടിരിക്കേണ്ട ചിത്രം’; ‘ആന്‍ഡ് ദ് ഓസ്കാർ ഗോസ് ടു’ വിനെക്കുറിച്ച് മാല പാർവതി\nഇതുകണ്ട ഉടനെ ബനു സെനിസ് മുറിവ് വൃത്തിയാക്കി മരുന്ന് പുരട്ടി. അതുകഴിഞ്ഞപ്പോള് നന്ദി സൂചകമായി ആ നായ കിടന്നു. തെരുവുനായ മെഡിക്കല് ഷോപ്പിലേക്ക് എത്തുന്നതും സഹായത്തിനായി കാത്തു നില്‍ക്കുന്നതും ഫാര്‍മസിസ്റ്റ മരുന്നു പുരട്ടുന്നതിന്റെയുമെല്ലാം വീഡിയോ സാമൂഹ്യ മാധ്യമങ്ങളില് കൈയടി നേടുന്നുണ്ട്. നിരവധി പേരാണ് ഈ അപൂര്‍വ്വ സ്‌നേഹ വീഡിയോ സോഷ്യല് മീഡിയയിലൂടെ പങ്കുവയ്ക്കുന്നതും.


ബി.ജെ.പിയെ വെട്ടിലാക്കാന് കരുക്കള് നീക്കി സി.പി.എം, അഴിമതിക്കേസില് അബ്ദുള്ള കുട്ടിയെ കുരുക്കുമെന്ന് എം.വി.ജയരാജന് | bribery|m v jayarajan|A.P.Abdulla kutty|Light and Sound Show\nകണ്ണൂര്: ബി.ജെ.പിയെ വീണ്ടും വെട്ടിലാക്കാന് കരുക്കള് നീക്കുകയാണ് സി.പി.എം നേതാക്കള്. കണ്ണൂര് കോട്ടയിലെ ലൈറ്റ്ആന്‍ഡ് സൗണ്ട് ഷോ അഴിമതിയില് ബിജെപി ദേശീയ ഉപാധ്യക്ഷന് എ.പി അബ്ദുള്ള കുട്ടിക്കെതിരെ നീങ്ങാനാണ് പൊലീസിന്റേയും സി.പി.എമ്മിന്റേയും ശ്രമം. അബ്ദുള്ളക്കുട്ടിക്ക് ആരോപണത്തില് കൈകഴുകി രക്ഷപ്പെടാന് കഴിയില്ലെന്ന് സി.പി. എം ജില്ലാസെക്രട്ടറി എം.വി ജയരാജന് പറഞ്ഞു.\nRead Also : മോദി നോട്ട് നിരോധനം നടപ്പാക്കിയത് കള്ളപ്പണം ഇല്ലായ്മ ചെയ്യാനല്ല കള്ളപ്പണത്തിന്റെ ഒഴുക്ക് കൂട്ടാനാണ് : പിണറായി വിജയന്\nകുറ്റക്കാരനെന്ന് വന്നപ്പോള് കൂട്ടുപ്രതിയുടെ മേല് കുറ്റം ചുമത്തി രക്ഷപ്പെടാനാണ് അബ്ദുള്ളക്കുട്ടിയുടെ ശ്രമമെന്ന് ജയരാജന് ആരോപിച്ചു. അഴിമതി നടന്നുവെന്ന കാര്യം വിജിലന്‍സിന് മുന്‍പാകെ തന്നെ അബ്ദുള്ളക്കുട്ടി സമ്മതിച്ചിട്ടുണ്ട്. അഴിമതിയില് മുന് ടൂറിസം മന്ത്രിക്കും, എം.എല്‍എയ്ക്കും പങ്കുണ്ടെന്നും പദ്ധതിയുടെ പേരില് ഉദ്യോഗസ്ഥരെ കൂട്ട് പിടിച്ച് ഇവര് നടത്തിയത് കൂട്ടുകൃഷിയാണെന്നും എം വി ജയരാജന് ആരോപിച്ചു.\nഅന്നത്തെ ടൂറിസം മന്ത്രിയും കണ്ണൂര് എംഎല്‍എ.യും കോണ്‍ഗ്രസ് പാര്‍ട്ടിക്കാരായിരുന്നു. അന്നത്തെ കണ്ണൂര് എംഎല്‍എ, പിന്നീട് ബിജെപിയില് ചേക്കേറി. രാഷ്ട്രീയമായി വ്യത്യസ്ത ധ്രുവങ്ങളിലായാലും അഴിമതിക്കാര്യത്തില് രണ്ടുകൂട്ടര്‍ക്കുമുള്ള പങ്ക് നിഷേധിക്കാനാവില്ലെന്ന് എം.വി.ജയരാജന് പറയുന്നു.\n2016 ല് തെരഞ്ഞെടുപ്പ് തീയതി പ്രഖ്യാപിച്ചതിന്റെ തലേന്നാളായിരുന്നു അന്നത്തെ മുഖ്യമന്ത്രി കണ്ണൂര് ജില്ലയില് മാരത്തോണ് ഉദ്ഘാടന പരിപാടികള് സംഘടിപ്പിച്ചത്. അതിലൊന്ന് ലൈറ്റ് ആന്‍ഡ് സൗണ്ട് ഷോ ഉദ്ഘാടനമായിരുന്നു. ഏകദിന ഷോ മാത്രം നടത്തുകയും ഉപകരണങ്ങള് മുഴുവനെടുത്തു കൊണ്ടുപോവുകയും ചെയ്തു.\n‘യു.ഡി.എഫ് സ്വന്തം ഇഷ്ടക്കാരനെ പുതിയ ഡിടിപിസി സെക്രട്ടറിയായി നിയമിച്ചതോടെ അന്നത്തെ കണ്ണൂര് എംഎല്‍എ.ക്ക് ‘ചാകര’യായിരുന്നുവെന്ന് എം.വി. ജയരാജന് പറയുന്നു. ഗുണനിലവാരം കുറഞ്ഞ ഉപകരണങ്ങള്‍ക്ക് വന് തുക കണക്കില് കാണിച്ചു. കരാര് തുക 3.58 കോടി രൂപയായിരുന്നു. 50 ശതമാനം തുക അഡ്വാന്‍സ് കരാര് കമ്പനിക്ക് നല്‍കിയത് അന്നത്തെ എംഎല്‍എ നിര്‍ബന്ധിച്ചതുകൊണ്ടാണെന്ന് ഡിടിപിസി ഫയലുകള് പരിശോധിച്ചാല് കാണാന് കഴിയുമെന്നും കണ്ണൂര് സി.പി.എം ജില്ലാ സെക്രട്ടറി എം.വി.ജയരാജന് ആരോപിച്ചു.\nbribery m v jayarajan A.P.Abdulla kutty Light and Sound Show\nഎന്നെ ചാക്കിൽ പൊതിഞ്ഞ് സിറിയയിൽ ആട് മേയ്ക്കാൻ അയച്ചില്ല, പിണറായീടെ ഫോട്ടോ ഇട്ടല്ല ഹീറോയിസം കാണിക്കേണ്ടത്: ലക്ഷ്മി പ്രിയ\nത്രിവര്‍ണ പതാക കത്തിച്ച് ഖാലിസ്താന് ഭീകരര്: നടപടി ഉറപ്പെന്ന് ഇന്ത്യയുടെ മുന്നറിയിപ്പ്\nകോൺഗ്രസ് രാഷ്ട്രീയ പക്വത കാണിക്കണം: എം.വി ജയരാജൻ\nJun 26, 2022, 07:47 pm IST\nബിരിയാണി ചെമ്പ് വിവാദത്തിൽ മുങ്ങിപ്പോയ രണ്ട് പ്രധാന വാര്‍ത്തകള്, ചെന്നിത്തലയ്ക്ക് ഇരട്ട പ്രഹരം: എം.വി ജയരാജന്\nJun 9, 2022, 07:04 pm IST\nകൈക്കൂലി വാങ്ങുന്നതിനിടെ പാലക്കാട് രണ്ട് റവന്യൂ ഉദ്യോഗസ്ഥർ പിടിയിൽ\nJun 6, 2022, 11:46 am IST\nകഞ്ചാവ് കേസിൽ കൈക്കൂലി വാങ്ങിയ സിഐ ഉൾപ്പെടെ3പൊലീസുകാർക്കെതിരെ നടപടി\nJun 1, 2022, 08:08 am IST


എംഎല്‍എ കുഞ്ഞിരാമന് അറിയാതെ പീതാംബരന് അത് ചെയ്യില്ല: പാര്‍ട്ടിക്ക് പങ്കില്ലെന്ന് പറയുന്നത് പച്ചക്കള്ളമെന്ന് ശരത് ലാലിന്റെ അച്ഛന്\n20 Feb 2019 4:50 AM GMT\nകാസര്‍ഗോഡ് പെരിയ ഇരട്ടക്കൊലപാതകം സിപിഎമ്മിന്റെ പൂര്‍ണ അറിവോടെയാണ് നടന്നതെന്ന് കൊല്ലപ്പെട്ട ശരത് ലാലിന്റെ അച്ഛന്റെ ആരോപണം. പാര്‍ട്ടിക്ക് പങ്കില്ലെന്ന് പറയുന്നത് പച്ചക്കള്ളമാണെന്നും അതേസമയം പ്രതി പീതാംബരന് തന്നെയാണെന്നും അദ്ദേഹം മനോരമ ന്യൂസിനോട് പറഞ്ഞു. പാര്‍ട്ടിയുടെ സമ്മതമില്ലാതെ ലോക്കല് കമ്മിറ്റി അംഗമായ പീതാംബരന് ഒന്നും ചെയ്യില്ലെന്നും ശരത് ലാലിന്റെ അച്ഛന് സത്യന് പറഞ്ഞു.\nപ്രദേശിക പ്രശ്‌നത്തിന്റെ പേരില് ഉദുമ എംഎല്‍എ കെ കുഞ്ഞിരാമന് പലതവണ ഭീഷണിപ്പെടുത്തിയിരുന്നു. എംഎല്‍എയാണ് ആക്രമണത്തിന് നേതൃത്വവും പിന്തുണയും നല്‍കിയതെന്നും സത്യന് ആരോപിക്കുന്നു. പീതാംബരന്റെ അറസ്റ്റ് രേഖപ്പെടുത്തുന്നതിന് മിനുറ്റുകള്‍ക്ക് മുമ്പായിരുന്നു ശരത് ലാലിന്റെ അച്ഛന്റെ പ്രതികരണം. ഇതിനിടെ പെരിയ ഇരട്ടക്കൊലയ്ക്ക് പിന്നില് ക്വട്ടേഷന് സംഘമല്ലെന്ന് പീതാംബരനും സംഘവും പോലീസിന് മൊഴി നല്‍കി. കൊല നടത്തിയത് പീതാംബരനും കസ്റ്റഡിയിലുള്ള രണ്ട് പേരും ചേര്‍ന്നാണെന്നാണ് മൊഴി. കസ്റ്റഡിയിലുള്ള ഏഴ് പേരും മൊഴിയിലുറച്ച് നില്‍ക്കുകയാണ്.\nഇരട്ടക്കൊലക്കേസില് ഇന്ന് കൂടുതല് അറസ്റ്റ് രേഖപ്പെടുത്തുമെന്നാണ് അറിയുന്നത്. സംഭവവുമായി ബന്ധപ്പെട്ട് കൂടുതല് തെളിവുകള് ലഭിക്കാത്തതും അന്വേഷണത്തിന് വിലങ്ങുതടിയാണ്. പീതാംബരനെ ഇന്ന് കോടതിയില് ഹാജരാക്കും. കാഞ്ഞങ്ങാട് ഒന്നാം ക്ലാസ് മജിസ്‌ട്രേറ്റ് കോടതിയില് ഹാജരാക്കുന്ന പീതാംബരനെ കസ്റ്റഡിയില് വാങ്ങി കൂടുതല് ചോദ്യം ചെയ്യാനാണ് പോലീസ് തയ്യാറെടുക്കുന്നത്.\nകസ്റ്റഡിയിലുള്ള പത്തൊമ്പതുകാരനടക്കം ആറ് പേരും പെരിയ സ്വദേശികളും പീതാംബരനുമായി അടുത്ത ബന്ധമുള്ളവരാണ്. ഇവര്‍ക്കപ്പുറം സംഭവത്തില് കൂടുതല് പേരുടെ പങ്കാളിത്തം കണ്ടെത്താന് ഇതുവരെ പോലീസിന് സാധിച്ചിട്ടില്ല. കൊല്ലപ്പെവരുടെ ശരീരത്തിലെ മുറിവുകളുടെ സ്വഭാവം കണക്കിലെടുത്താണ് ക്വട്ടേഷന് സംഘത്തിന്റെ സാന്നിധ്യം പോലീസ് സംശയിക്കുന്നത്. എന്നാല് ഇതുസംബന്ധിച്ച് പോലീസിന് വ്യക്തമായ തെളിവുകള് ലഭിച്ചിട്ടില്ല.\nപെരിയയിലെ ഒരു ഓട്ടോ ഡ്രൈവറാണ് കൃത്യം നിര്‍വഹിച്ചതെന്നാണ് കസ്റ്റഡിയിലുള്ളവരുടെ മൊഴി. ഇയാളും പോലീസ് കസ്റ്റഡിയിലാണ്. തെളിവുകള് ലഭിക്കാത്ത സാഹചര്യത്തില് ക്വട്ടേഷന് സംഘം എന്ന നിഗമനം ഉപേക്ഷിക്കാന് അന്വേഷണ സംഘം നിര്‍ബന്ധിതമാകുന്നുവെന്നാണ് സൂചന. പീതാംബരനെ കസ്റ്റഡിയില് വാങ്ങുന്നത് ഈ കുരുക്കുകള് അഴിക്കാനാണ്.\nസംഭവം നടന്ന ദിവസം കല്ലിയോട് എത്തിയ കണ്ണൂര് രജിസ്‌ട്രേഷന് വാഹനങ്ങള് സംബന്ധിച്ചും പോലീസിന് തെളിവുകളൊന്നും ലഭിച്ചിട്ടില്ല. സംഭവത്തില് പ്രതിഷേധിച്ച് കോണ്‍ഗ്രസ് കാസര്‍ഗോഡ് നഗരത്തില് നടത്തുന്ന ഉപവാസം എഐസിസി ജനറല് സെക്രട്ടറി ഉമ്മന് ചാണ്ടി ഉദ്ഘാടനം ചെയ്യും.\nKKunjiramanMLA OommenChandy PeriyaMurderCase SharathLal


പാലിൽ സ്വർണമുണ്ടെന്ന ബിജെപി നേതാവിന്റെ പ്രസ്താവനയ്ക്ക് പിന്നാലെ പശുവുമായി ഗോൾഡ് ലോൺ എടുക്കാനെത്തി കർഷകൻ|Bengal farmer wants gold loan for cows after bjp leader's gold in milk comment – News18 Malayalam\nപാലിൽ സ്വർണമുണ്ടെന്ന് ബിജെപി നേതാവ്; പശുവുമായി ഗോൾഡ് ലോണെടുക്കാൻ ബാങ്കിലെത്തി കർഷകൻ\nഇന്ത്യൻ പശുക്കളുടെ പാലിൽ സ്വർണം അടങ്ങിയിട്ടുണ്ടെന്നാണ് പശ്ചിമ ബംഗാളിലെ ബിജെപി അധ്യക്ഷൻ ദിലീപ് ഘോഷിന്റെ പ്രസ്താവന.\nLast Updated : November 08, 2019, 07:51 IST\nകൊൽക്കത്ത: പാലിൽ സ്വർണമുണ്ടെന്ന ബിജെപി നേതാവിൻറെ പ്രസ്താവനയ്ക്ക് പിന്നാലെ പശുവുമായി ഗോൾഡ് ലോൺ എടുക്കാന് കർഷകന് ബാങ്കിലെത്തി. പശ്ചിമ ബംഗാളിലെ ദൻകുനി ഏരിയയിലാണ് സംഭവം. മണപ്പുറം ഫിനാൻസിന്റെ ബ്രാഞ്ചിലാണ് പശുവുമായി ഗോൾഡ് ലോണെടുക്കാൻ കർഷകൻ എത്തിയത്.\nഇന്ത്യൻ പശുക്കളുടെ പാലിൽ സ്വർണം അടങ്ങിയിട്ടുണ്ടെന്നാണ് പശ്ചിമ ബംഗാളിലെ ബിജെപി അധ്യക്ഷൻ ദിലീപ് ഘോഷിന്റെ പ്രസ്താവന. ഇതുമായി ബന്ധപ്പെട്ട വാർത്തകൾ ചാനലുകളിൽ വന്നതോടെയാണ് കർഷകൻ ലോണെടുക്കാൻ ബാങ്കിലെത്തിയത്.\nalso read:വീണ്ടുമൊരു നവംബർ എട്ട്: നോട്ടു നിരോധനത്തിന് മൂന്നാണ്ട് തികയുന്നു\nഗോൾഡ് ലോണെടുക്കാൻ വേണ്ടിയാണ് ഇവിടെ വന്നത്. അതിനാണ് പശുക്കളെയും കൊണ്ടുവന്നത്. പശുവിന്റെ പാലിൽ സ്വർണം ഉണ്ടെന്ന് ഞാൻ കേട്ടിരുന്നു. പശുക്കളെ ആശ്രയിച്ചാണ് കുടുംബം കഴിയുന്നത്. എനിക്ക് 20 പശുക്കളുണ്ട്. ലോൺ കിട്ടുകയാണെങ്കിൽ ബിസിനസ് വിപുലമാക്കാൻ കഴിയും- കർഷകൻ പറഞ്ഞതായി ദേശീയ മാധ്യമങ്ങൾ റിപ്പോർട്ട് ചെയ്യുന്നു.\nദിലീപ് ഘോഷിന്റെ പ്രസ്താവനയ്ക്കെതിരെ ഗരൽഗച്ച ഗ്രാമപഞ്ചായത്ത് പ്രധാൻ മനോജ് സിംഗ് രംഗത്തെത്തി. ദിലീപ് ഘോഷിന്റെ പ്രസ്താവനയ്ക്കു പിന്നാലെ ദിവസേന ആളുകൾ പശുവുമായി എത്തി എത്രരൂപ വായ്പ ലഭിക്കുമെന്ന് ചോദിക്കുന്നതായി മനോജ് സിംഗ് പറഞ്ഞു. ദിലീപ് ഘോഷിന് നൊബേൽ സമ്മാനം നൽകണമെന്നും മനോജ് സിംഗ് പരിഹസിച്ചു.\nഇതൊക്കെ കേട്ടിട്ട് എനിക്ക് നാണക്കേട് തോന്നുന്നു. വികസനത്തെ കുറിച്ചാണ് രാഷ്ട്രീയ നേതാക്കള് സംസാരിക്കേണ്ടത്. എന്നാൽ ബിജെപി സംസാരിക്കുന്നത് ഹിന്ദുത്വത്തെ കുറിച്ച് മാത്രമാണെന്ന് മനോജ്സിംഗ് കുറ്റപ്പെടുത്തി.\nബുർദ്വാനിൽ നടന്ന പരിപാടിക്കിടെയാണ് ദിലീപ് ഘോഷിന്റെ വിവാദ പ്രസ്താവന. ഇന്ത്യൻ പശുക്കളുടെ പാലിൽ സ്വർണമുണ്ടെന്നും അതിനാലാണ് അതിന് മഞ്ഞനിറമെന്നുമായിരുന്നു അദ്ദേഹം പറഞ്ഞത്.\nFirst published: November 08, 2019, 07:51 IST


സ്മൃതി: ഓര്‍മ്മകള് ഫ്രം മസ്കത്ത് - ഒമാന്\nഓര്‍മ്മകള് ഫ്രം മസ്കത്ത് - ഒമാന്\nഈ പടം കാണുമ്പോള് മനസ്സ് ഒരുപാട് വര്‍ഷം പിന്നിലോട്ട് പോകുകയാണ്. ഇത് മിനാ ക്വാബൂസ് കോര്‍ണിഷ് ഏരിയ ആണ്. മത്ര എന്ന സ്ഥലവും സുല്‍ത്താനേറ്റ് ഓഫ് ഒമാന്റെ തലസ്ഥാനമായ മസ്കത്തും ഈ കടല് തീരത്ത്.\nകോര്‍ണിഷില് കൂടി ഏതാണ്ട്2കിലോമീറ്റര് വണ്ടി ഓടിച്ചാല് മസ്കത്ത് എത്തും. മസ്കത്തില് കുന്നുകളും പഴയ കോട്ടകളും ആണ്.\nകോര്‍ണിഷിന്റെ പറ്റി കുറച്ചും കൂടി പറയാം.. കോര്‍ണീഷിന്റെ തുടക്കത്തില് ആണ് മിനാ ക്വാബൂസ് എന്ന് പറയുന്ന ഷിപ്പ് യാര്‍ഡ് + സീ പോര്‍ട്ട്. എന്റെ മനസ്സ് എപ്പോഴും മീനാ ക്വാബൂസിലുള്ള ഫിഷ് മാര്‍ക്കറ്റ് ആണ്.\nഞാന് ഐസ് തൊടാത്ത ഫ്രഷ് മീന് കഴിച്ചിട്ടുള്ളത് ഇവിടെ നിന്ന് നേരെ വഞ്ചിയില് നിന്നോ ബോട്ടില് നിന്നോ വാങ്ങാവുന്ന മീനുകളാണ്.\nമത്തിയും അയലയും അവിടെ സുലഭം. കൂടാതെ ചെമ്പല്ലി, കോലാന്, മുള്ളന്, കൊഴുവ തുടങ്ങിയ നമ്മുടെ നാടന് വിഭവങ്ങളും അവിടെ ധാരാളം.\nനമ്മുടെ നാട്ടിലെ ഏറ്റവും വിലപിടിപ്പുള്ള ഐക്കൂറ/ നെയ്മീന് [king fish] അവിടെ ഇതുപോലെ വഞ്ചിയില് നിന്നും വാങ്ങാം. അതിന് അവിടെയും നല്ല വിലയുണ്ടെങ്കിലും ഇവിടുത്തെ അത്ര വില ഇല്ല. ഒമാനികള് ഈ മീനിനെ സുറുമാ എന്നാണ് വിളിക്കുക.\nഞാന് ചിലപ്പോല് ഓഫീസ് കാര്യത്തിന് മസ്കത്തിലേക്ക് പോകേണ്ടതുണ്ടെങ്കില് മടക്കം ഈ മാര്‍ക്കറ്റില് നിന്ന് ഫ്രഷ് മീന് വാങ്ങി എന്റെ പ്രിയതമക്ക് കൊണ്ട് പോയിക്കൊടുക്കും. ഉച്ചക്ക് ഉണ്ണാനെത്തുമ്പോള് മീന് കറി തയ്യാറായിരിക്കും.\nഎന്റെ പെണ്ണ് പറയും ഇപ്പോളും നല്ല മീന് തിന്നണമെങ്കില് മസ്കത്തിലേക്ക് പോകണം എന്ന്. വലിയ സുറുമ മീന് നടുക്കഷണം നോക്കി വാങ്ങണമെന്ന് അവള് എപ്പോഴും എന്നെ ഒര്‍മ്മിപ്പിക്കും. ചേറ്റുവ കായലിന്റെ തിരത്ത് ജനിച്ച് വളര്‍ന്ന അവള്‍ക്ക് മീനിനെ പറ്റി നല്ല അറിവാണ്.\nഞങ്ങള് ഒമാനിലെ മസ്കത്ത് വിട്ടിട്ട് 20 കൊല്ലം കഴിഞ്ഞെങ്കിലും അവിടുത്തെ ഓര്‍മ്മകള് മരിക്കുന്നില്ല. രണ്ട് മക്കള് ഉണ്ടായതും അവിടെ വെച്ച് തന്നെ.\nചില ദിവസങ്ങളില് കാലത്ത് പ്രാതല് ശരിയായിട്ടില്ലെങ്കില് ഓഫീസിലെ ++ഫറാഷ് ഒരു ഷവര്‍മ്മയും കൊക്കൊക്കോളയും വാങ്ങിക്കൊണ്ട് തരും. രണ്ട് ഷവര്‍മ്മ കഴിക്കുകയാണെങ്കില് പിന്നെ ഉച്ചയൂണുവരെ വിശപ്പുണ്ടാവില്ല.\nനമ്മുടെ നാട്ടിലെ ഒരിക്കലുണ്ടായ ഷവര്‍മ്മ നിരോധനം ഓര്‍മ്മ വരുന്നു. ഹൈജീനിക് ഷവര്‍മ്മയായിരുന്നു ഗള്‍ഫിലുടനീളം ലഭിക്കുക. അന്നത്തെ വിലപ്പനക്കനുസരിച്ച മാംസമേ അവര്‍ഷവര്‍മ്മക്കോലില് കുത്തിക്കയറ്റൂ… ഷവര്‍മ്മ വില്‍ക്കുന്ന ഫുഡ് കിയോസ്കിന്റെ അടുത്ത് കൂടി പോകുമ്പോള് കിട്ടുന്ന മണം നമുക്ക് ശരിക്കും കൊതി വരും.\nമസ്കത്തിലെ QURUM എന്ന സ്ഥലത്ത് ഞാന് അവിടെ ഉള്ളപ്പോള് ഒരു ഗ്രീക്ക് റെസ്റ്റോറണ്ട് ഉണ്ടായിരുന്നു. അവിടെ ഷവര്‍മമ പൊതിയാന് കുബൂസിനുപകരം ചപ്പാത്തി പോലെത്തെ ഒരു റൊട്ടിയിലായിരുന്നു. ഞാന് എന്റെ ഭാര്യ ബീനയെ ക്യൂവില് നിര്‍ത്തും, അപ്പോള് പെട്ടെന്ന് ലഭിക്കും. റെസ്റ്റോറണ്ടില് തിരക്കുകൊണ്ട് ഇരിക്കാനൊന്നും സ്ഥലം കിട്ടാറില്ല. അപ്പോള് കാറിലിരുന്ന് കഴിക്കും. ഷവര്‍മ്മയുടെ കൂടെ കിട്ടുന്ന വെജിറ്റബിള് പിക്ക്ല്സ് വളരെ രുചികരമാണ്, ചിലപ്പോല് ഒലിവ്സ് കിട്ടും ഇത്തരം മുന്തിയ റെസ്റ്റോറണ്ടുകളില്.\nമസ്കത്തിലാണ് അറേബ്യന് നാടുകളില് ആദ്യമായി ഡിസ്കോ അരങ്ങേറിയത്. കപ്പിള്‍സിനുമാത്രമായിരുന്നു പ്രവേശനം. ഞാനൊരിക്കല് ബീനയുമായി ഡിസ്കോക്ക് പോയി. പക്ഷെ അവിടുത്തെ അങ്കം കണ്ടപ്പോള് അവള് ഉള്ളിലേക്ക് കടക്കാന് അമാന്തിച്ച് പുറത്തിരുന്നു.\nഞാന് ഒരു സാന്‍സിബാരി പെണ്ണിന്റെ കൂടെ നൃത്തമാടി. മസ്കത്തിലെ ഷെറാട്ടണ് ഹോട്ടലില് ഡിസ്കോ ഡാന്‍സിനും അല്‍ക്കൊയറിലെ ഹോളിഡേ ഇന്നില് ബെല്ലി ഡാന്‍സ് കാണാനും ഞാന് ആഴ്ചയില് ഒരിക്കല് പോകുമായിരുന്നു.\nഎഴുതിയാലും എഴുതിയാലും തീരാത്ത ഓര്‍മ്മകളാണ് ഒമാനില് എനിക്കുള്ളത്. ഇനി പിന്നീടൊരിക്കല് പറയാം മറ്റുവിശേഷങ്ങള്.\nഎന്റെ ഓര്‍മ്മകള്‍ക്ക് നിറപ്പകിട്ടേകാന് എനിക്ക് കുറച്ച് ഫോട്ടോസ് ആവശ്യമായിരുന്നു. ഞാന് ഹേബിയോടും, സ്പതയോടും മറ്റു ചിലരോടും ആവശ്യപ്പെട്ടിരുന്നു. ആരും ഇന്നേവരെ അയച്ചുതന്നില്ല.\nഇവിടെ കാണുന്ന പടത്തിന് ഗൂഗിളിനോട് കടപ്പാട്.\nThere are some problems with the font management. Correction will not be done intentionally. Kindly excuse.\nPosted by ജെ പി വെട്ടിയാട്ടില് at 4:17 AM\nLabels: cornish, mina qaboos, muscat, ഓര്‍മ്മകള് ഫ്രം മസ്കത്ത് - ഒമാന്\nമസ്കത്തിലാണ് അറേബ്യന് നാടുകളില് ആദ്യമായി ഡിസ്കോ അരങ്ങേറിയത്. കപ്പിള്‍സിനുമാത്രമായിരുന്നു പ്രവേശനം. ഞാനൊരിക്കല് ബീനയുമായി ഡിസ്കോക്ക് പോയി. പക്ഷെ അവിടുത്തെ അങ്കം കണ്ടപ്പോള് അവള് ഉള്ളിലേക്ക് കടക്കാന് അമാന്തിച്ച് പുറത്തിരുന്നു.\nഞാന് ഒരു സാന്‍സിബാരി പെണ്ണിന്റെ കൂടെ നൃത്തമാടി. മസ്കത്തിലെ ഷെറാട്ടണ് ഹോട്ടലില് ഡിസ്കോ ഡാന്‍സിനും അല്‍ക്കൊയറിലെ ഹോളിഡേ ഇന്നില് ബെല്ലി ഡാന്‍സ് കാണാനും ഞാന് ആഴ്ചയില് ഒരിക്കല് പോകുമായിരുന്നു.\nTue May 07, 04:18:00 AM\nഓര്‍മ്മകള് ഇനിയും പങ്കുവെക്കൂ......\nTue May 07, 05:34:00 AM\nഫുഡ് കഴിക്കണമെങ്കിൽ അറബ് രാജ്യങ്ങൾ തന്നെ,\nജിദ്ദയി ഞങ്ങൾ കൂട്ടുകാർ കൂടുമ്പോൾ പറയാറുണ്ട് ഇത്,,,,,,,,\nTue May 07, 06:40:00 AM\nഎനിക്ക് വളരെയേറെ ഇഷ്ടപ്പെട്ട ഒരു പട്ടണമാണ് മസ്കത്. ഭൂപ്രകൃതി അങ്ങിനെ തന്നെ നിലനിർത്തി, കുന്നുകളും മലകളും പരമാവധി സംരക്ഷിച്ച് നിർമ്മിച്ച ഈ പട്ടണം ഒരു വിദേശ നഗരമാണെന്ന ഓർമ്മയുണർത്താതെ നമ്മെ സ്വീകരിക്കുന്നു. ഒമാനികളുടെ അതിഥേയമര്യാദയും ചെറിയ വിലക്ക് ലഭിക്കുന്ന നല്ല ഭക്ഷണങ്ങളും എണ്ണമറ്റ ബീച്ചുകളും കൂടിയാവുമ്പോൾ കുടുംബവുമൊത്ത് നീണ്ട ആഴ്ചയവധികൾ ചിലവഴിക്കാൻ നാലര മണിക്കൂർ വാഹനമോടിച്ചു പോകുന്നത് വല്ലാത്തൊരു ഹരം തന്നെ. ഇനിയും എഴുതൂ- 20 കൊല്ലം മുന്നത്തെ ഒമാനി ഓർമ്മകൾ.\nWed May 08, 10:32:00 AM\nമസ്ക്കറ്റ് കേട്ടിട്ടുണ്ട് .....ഓര്‍മ്മകള് നന്നായി\nFri May 10, 12:10:00 AM\nഓര്മ്മകള്ക്ക് ഒത്തിരി പറയാനുണ്ട് അല്ലെ ..\nഅറബി ഫുഡ് വളരെ രുചികരമാണ്\nMon May 13, 11:16:00 PM\n84 വയസ്സിലെ നിറഞ്ഞ പുഞ്ചിരി\nThank God I gotadoctor friend at coimbatore


kerala police warns phone call from bolivia– News18 Malayalam\nകരുതിയിരിക്കുക, ബൊളീവിയയിൽനിന്നുള്ള ഫോൺ കോൾ നിങ്ങൾക്കും വന്നേക്കാം\nUpdated: July 8, 2018, 7:42 AM IST\nതിരുവനന്തപുരം: ബൊളീവിയയിൽനിന്നുള്ള ഫോൺ വിളിയിലൂടെയുള്ള തട്ടിപ്പിനെക്കുറിച്ച് മുന്നറിയിപ്പുമായി കേരള പോലീസ്. +5 എന്ന് തുടങ്ങുന്ന നമ്പറില് നിന്നും വ്യാജ ഫോണ് കോളുകള് കേരളത്തിന്‍റെ വിവിധ സ്ഥലങ്ങളിലുള്ളവരുടെ മൊബൈൽ ഫോണിലേക്ക് വരുന്നതായാണ് പൊലീസ് പറയുന്നത്. ഇത്തരം വ്യാജ നമ്പറില് നിന്ന് ഫോൺ വിളി വന്നാല് എടുത്ത് സംസാരിക്കുകയോ തിരിച്ചു വിളിക്കുകയോ ചെയ്യേണ്ടതില്ലെന്നാണ് പോലീസ് നിർദേശം. ഔദ്യോഗിക ഫേസ്ബുക്ക് പേജിലൂടെയാണ് കേരള പൊലീസ് മുന്നറിയിപ്പ് നൽകുന്നത്. ബൊളീവിയയിൽനിന്നുള്ള ഫോൺ വിളികളെക്കുറിച്ചുള്ള അന്വേഷണം പോലീസ് ഹൈടെക്ക് സെല് ആരംഭിച്ചിട്ടുണ്ട്. ഫേസ്ബുക്ക് പോസ്റ്റിൽ സംശയങ്ങള് ചോദിച്ചവർക്ക് കൃത്യമായ മറുപടിയും പോലീസ് നൽകുന്നുണ്ട്. ഇത്തരത്തില് കോള് ലഭിച്ചവര് ഈ നമ്പര് ബ്ലോക്ക് ചെയ്യുന്നതാണ് ഉചിതം എന്നും നിർദേശിക്കുന്നുണ്ട്. എന്തുതരം തട്ടിപ്പാണ് ഇത്തരം ഫോൺ വിളികളിലൂടെ ലക്ഷ്യമിടുന്നതെന്ന് വ്യക്തമല്ല. ഇതേക്കുറിച്ച് വിശദമായ അന്വേഷണത്തിലൂടെ മാത്രമേ അറിയാനാകുകയുള്ളുവെന്നും പൊലീസ് വ്യക്തമാക്കുന്നുണ്ട്.


2050 ൽ ബ്രിട്ടനെ ഒരു സമ്പൂർണ്ണ കാർബൺ വിമുക്ത രാജ്യമാക്കാൻ തെരേസ മേയുടെ നീക്കം | Malayalam UK\nJune 12 04:29 2019 by News Desk\tPrint This Article\nസ്ഥാനമൊഴിയുന്നതിന് മുൻപുള്ള അവസാന ദിവസങ്ങളിൽ തെരേസ മേയുടെ ഭരണ ചരിത്രത്തിൽ ഒരു പൊൻതൂവൽ കൂടി. 2050 ഓടുകൂടി ബ്രിട്ടനെ ഒരു സമ്പൂർണ്ണ കാർബൺ വിമുക്ത രാജ്യം ആക്കാനുള്ള തീരുമാനം ആണ് അവർ കൈക്കൊണ്ടത്. ഇത്തരമൊരു നിയമനിർമ്മാണം നടത്തുന്ന ആദ്യ പ്രബല രാജ്യം ആയി ബ്രിട്ടൺ മാറി.\nബുധനാഴ്ച പാർലമെന്റിൽ ഉന്നയിക്കപ്പെട്ട ക്ലൈമറ്റ് ചേഞ്ച് ആക്റ്റിന്റെ ഭേദഗതിയിലാണ് 2050 ഓടുകൂടി ബ്രിട്ടനെ ഒരു സമ്പൂർണ്ണ കാർബൺ വിമുക്ത രാജ്യം ആക്കാനുള്ള നിയമ നിർമ്മാണം കൈക്കൊണ്ടത്. ഇതോടുകൂടി ഇത്തരമൊരു തീരുമാനം കൈക്കൊള്ളുന്ന ആദ്യ വ്യവസായവൽകൃത രാജ്യമായി ബ്രിട്ടൻ മാറി. ഈ തീരുമാനത്തെ പരിസ്ഥിതി സൗഹാർദ്ദ സമൂഹങ്ങൾ വളരെ സന്തോഷത്തോടെയാണ് ഏറ്റെടുത്തത്. എന്നാൽ ഇത്തരമൊരു തീരുമാനം വ്യവസായവൽകൃത രാജ്യങ്ങൾക്ക് ഒരു അധിക ഭാരം ആയി മാറാൻ ഇടയുണ്ട് എന്ന് ഗ്രീൻപീസ് പാർട്ടി അറിയിച്ചു.\nതന്റെ അവസാനനാളുകളിൽ പല സുപ്രധാന തീരുമാനങ്ങളും തെരേസ മേ കൈക്കൊള്ളുകയാണ്. അതിലൊന്നാണ് ഈ തീരുമാനം. കാർബൺ പുറന്തള്ളുന്നത് 2050 ഓടുകൂടി സമ്പൂർണ്ണമായി ഇല്ലാതാക്കുക എന്ന തീരുമാനം ഈ വർഷമാദ്യം ഫ്രാൻസ് കൈകൊണ്ടു. നോർവേ, ഫിൻലൻഡ് പോലെയുള്ള ചെറിയ രാജ്യങ്ങളും 2040 കൂടി കാർബൺ പുറന്തള്ളുന്നത് സമ്പൂർണ്ണമായി ഇല്ലാതാകുമെന്ന തീരുമാനം കൈക്കൊണ്ടിരിക്കുകയാണ്. കാലാവസ്ഥ വ്യതിയാനത്തെ പറ്റി പഠനം നടത്തുന്നവർക്ക് ഇതു ഒരു സന്തോഷവാർത്തയാണ്. അതോടൊപ്പം തെരേസ മേയുടെ ചരിത്രത്തിൽ സുവർണ്ണ ലിപികളാൽ ഈ തീരുമാനംരേഖപ്പെടുത്തും.\nവ്യവസായ വിപ്ലവത്തിന്റെ ഉത്ഭവസ്ഥാനമായ ബ്രിട്ടൻ പോലൊരു രാജ്യം ഇത്തരമൊരു തീരുമാനം കൈക്കൊള്ളുന്നത് ബാക്കിയുള്ള വ്യവസായവൽകൃത രാജ്യങ്ങൾക്കും മാതൃകുമെന്ന് പരിസ്ഥി പ്രവർത്തകർ കരുതുന്നു.\nബ്രെക്സിറ്റിനെതിരെ അതിശക്തമായ നിലപാടുകളെടുത്ത മേരി ബേർഡിനെ മ്യൂസിയം ട്രസ്റ്റികളുടെ പുതിയ ലിസ്റ്റിൽ നിന്നും ഡൗണിങ് സ്ട്രീറ്റ് നീക്കം ചെയ്തു.\nതെരേസ മേയ് രാജി പ്രഖ്യാപിച്ചതിന് ശേഷം ‘നോ-ഡീല് ബ്രെക്‌സിറ്റിനുള്ള സാധ്യതകള് വര്‍ധിച്ചതായി റിപ്പോര്‍ട്ട്; പ്രധാനമന്ത്രിയുടെ പിന്‍ഗാമിയെ കണ്ടെത്താന് ചര്‍ച്ചകള് സജീവം


vettikkuzhykavala strike against bivco outlet | കുടിയേറ്റകാലത്തെ ഓർമിപ്പിച്ച് കട്ടപ്പന വെട്ടിക്കുഴക്കവലയിലെ ജനങ്ങൾ ആഴികൂട്ടി രാത്രി കാവലിരിക്കുന്നത് കാട്ടുമൃഗങ്ങളെ തുരത്താനല്ല, വിദേശമദ്യശാല വരാതിരിക്കാൻ; സമാധാന സമരത്തിനിടയിൽ നാട്ടുകാർക്കെതിരെ കള്ളക്കേസുണ്ടാക്കാൻ ശ്രമമുണ്ടായതോടെ സ്ത്രീകളും കുട്ടികളുമുൾപ്പെടെയുള്ളവർ സമരഭൂമിയിൽ; കാർഷികഗ്രാമം ഒറ്റക്കെട്ടായി നടത്തുന്ന പ്രതിരോധം ഫലം കാണുമോ ? - MarunadanMalayalee.com\nFebruary 03, 201709:09 PM IST Permalink\nമദ്യകച്ചവടം വീണ്ടും വിവാദത്തിലേക്ക്\nകുടിച്ചു മറിയുന്ന കേരളം അടച്ചുപൂട്ടലിൽ എന്തുചെയ്യും? വേദനിക്കുന്നത് തോമസ് ഐസക് തന്നെ\nബിവറേജസ് മദ്യവിൽപ്പന തുടരാൻ 'പഞ്ചാബ് മോഡൽ'!


namukku chuttum. 30-Aug-2017\nപ്രകൃതിദുരന്തങ്ങള് നേരിടുന്നതില് പരിചയമുള്ള, അത് നേരിടാന് ജനങ്ങളും ഔദ്യോഗിക സംവിധാനവും അമേരിക്കയിലെ ദുരന്ത നിവാരണ അതോറിറ്റിയും ഒക്കെ സജ്ജമാണ് താനും. എന്നാലും പ്രകൃതി അതിന്റെ യഥാര്‍ത്ഥ ശക്തി പുറത്തെടുക്കുമ്പോള് മനുഷ്യര് പൊതുവെ നിസ്സഹായരാകും. സൂപ്പര് പവറുകളുടെ ശക്തി ഒന്നും പ്രകൃതിയോട് മത്സരിക്കുമ്പോള് ഒന്നുമല്ല.\nഇക്കാലത്ത് ഓരോ കൊടുങ്കാറ്റും വരുമ്പോള് ചോദിക്കുന്ന ചോദ്യം "ഇത് കാലാവസ്ഥ വ്യതിയാനവുമായി ബന്ധപ്പെട്ടതാണോ" എന്നാണ്. ഒരു മഴയോ ഒരു കാറ്റോ ഒക്കെ നേരിട്ടതു കൊണ്ട് അതിന് കാരണം കാലാവസ്ഥ വ്യതിയാനം ആണോ എന്ന് പറയാന് സാധിക്കില്ല. പക്ഷെ ആഗോള താപനത്തിന്റെ പ്രവചിക്കപ്പെട്ട പ്രത്യാഘാതങ്ങളില് പ്രധാനമാണ് കൂടുതല് സാന്ദ്രത ഉള്ള മഴയും, കൂടുതല് ശക്തിയുള്ള കാറ്റും. ഇതൊക്ക വലിയ മഴയും കാറ്റും പതിവില്ലാത്ത സ്ഥലങ്ങളില് കൂടി വരാം എന്നതാണ് മറ്റൊരു പ്രവചനം. അത് കൊണ്ട് തന്നെ ലോകത്തെവിടെയും നടക്കുന്ന കാലാവസ്ഥ ബന്ധിതമായ ദുരന്തങ്ങള് നാം ശ്രദ്ധിക്കണം.


ഫാറ്റിലിവര്: കാരണങ്ങളും ചികിത്സാരീതികളും : Deepika.com Fitness News | deepika helth\nപ്രഷര്, ഷുഗര്, കൊളസ്‌ട്രോള് എന്നീ വില്ലന് ത്രിമൂര്‍ത്തികള് കേരളത്തിലെ ഒരു സ്റ്റാറ്റസ് സിംബലായി മാറിക്കഴിഞ്ഞു. ഇവയുടെ ഇടയിലേക്ക് അടുത്തിടെ കയറി വന്ന മറ്റൊരു വില്ലനാണ് ഫാറ്റിലിവര്. സ്ത്രീകളിലും പുരുഷന്മാരിലും ഫാറ്റിലിവര് ഉണ്ടാകാം. ചെറുപ്പക്കാരിലാണ് ഇത് കൂടുതലായി കണ്ടുവരുന്നത്.\nരക്തത്തിലെ കൊഴുപ്പിനെ സംസ്‌കരിക്കാനുള്ള കരളിന്റെ ശേഷി കുറയുകയും തന്മൂലം കരളില് കൊഴുപ്പ് കെട്ടുകയും ചെയ്യുന്ന അവസ്ഥയാണ് ഫാറ്റിലിവര്. സാധാരണ ഗതിയില് ഫാറ്റിലിവര് അപകടകാരിയല്ല. എന്നാല് ഒരാള്‍ക്ക് ഫാറ്റിലിവര് എന്നവസ്ഥ ഉണ്ട ായിരിക്കെ എല്‍എഫ്ടിയില് അപാകതകള് ഉണ്ടായാല് ഭാവിയില് ഗുരുതര രോഗങ്ങള്‍ക്ക് കാരണമാകാം.\nദഹിച്ച എല്ലാ ആഹാര പദാര്‍ത്ഥങ്ങളും ഗ്ലൂക്കോസ് അടങ്ങിയ ഘടകങ്ങളായി വിഘടിപ്പിക്കപ്പെട്ടാണ് ശരീരത്തിലേക്ക് ആഗിരണം ചെയ്യുന്നത്. ഈ ഘടകങ്ങളെല്ലാം തന്നെ കരളിലെത്തുന്നു. ശരീരത്തിനാവശ്യമായ ഗ്ലൂക്കോസ് സംഭരിച്ച ശേഷം കരള് ബാക്കിയുള്ളവയെ കൊഴുപ്പാക്കായി മാറ്റി കോശങ്ങളില് സംഭരിക്കുന്നു.\nകരളിന്റെ സംഭരണശേഷിക്ക് താങ്ങാനാവുന്നതിനപ്പുറം ഗ്ലൂക്കോസ് കരളിലെത്തിയാല് കൊഴുപ്പ് വിതരണം ചെയ്യാനാവാതെ കരളില് തന്നെ അടിഞ്ഞുകൂടി ഫാറ്റിലിവറിനു ഇടയാകുന്നു.\nഫാറ്റിലിവറിന്റെ പ്രധാന കാരണം മദ്യപാനമാണ്. സ്ഥിരമായി മദ്യപിക്കുന്ന 90% ഈ രോഗാവസ്ഥ കാണപ്പെടുന്നുണ്ട്. ജീവിതശൈലിയിലെ ക്രമക്കേടുകള് കൊണ്ട് മദ്യപിക്കാത്തവരിലും ഫാറ്റിലിവര് ഉണ്ട ാകാറുണ്ട ്. ഇത് നോണ് ആള്‍ക്കഹോളിക് ഫാറ്റിലിവര് (എന്‍എഎഫ് എല് ഡി) എന്നാണ് അറിയപ്പെടുന്നത്. അനിയന്ത്രിതമായ പ്രമേഹം , അമിതവണ്ണം, ഉയര്‍ന്ന കൊളസ്‌ട്രോള് തുടങ്ങിയവയൊക്കെ മദ്യപിക്കാത്തവരിലെ ഫാറ്റിലിവറിന് വഴിയൊരുക്കുന്ന ഘടകങ്ങളാണ്. കരളിനുണ്ട ായേക്കാവുന്ന നിരവധി രോഗങ്ങളുടെ ആദ്യ ലക്ഷണമായും ഫാറ്റിലിവര് കാണപ്പെടാറുണ്ട ്.\nഫാറ്റിലിവര് ഉള്ളവരില് സാധാരണയായി പ്രകടമായ രോഗലക്ഷണങ്ങള് ഒന്നുംതന്നെ കാണണമെന്നില്ല. എന്നാല് ചിലര്‍ക്ക് അടിവയറ്റില് വേദന, തലചുറ്റല്, ക്ഷീണം, അസ്വസ്ഥത, ഭാരക്കുറവ് എന്നിവ അനുഭവപ്പെടാറുണ്ട്.ഭാവിയില് കരളിന്റെ പ്രവര്‍ത്തനങ്ങളെ ബാധിക്കുമെന്നതിനാല് ജീവിതശൈലി ക്രമീകരങ്ങളിലൂടെയും ലഘുവായ മരുന്നുകളിലൂടെയും ആദ്യഘട്ടത്തില് തന്നെ ഫാറ്റിലിവറിനെ നിയന്ത്രിക്കുന്നതാണ് നല്ലത്.\nഫാറ്റിലിവര് ഉള്ളവരില് ചില കാര്യങ്ങളില് അതീവ ശ്രദ്ധ ചെലുത്തണം. മദ്യപാനം പൂര്‍ണമായും ഉപേക്ഷിക്കുക എന്നതാണ് ഏറ്റവും പ്രധാനം. ദിവസേന മുക്കാല് മുതല് ഒരു മണിക്കൂര് വരെയെങ്കിലും ചിട്ടയായി വ്യായാമം ചെയ്യുക. ആഹാരരീതികളില് മാറ്റം വരുത്തി എണ്ണയുടെയും കൊഴുപ്പിന്റെയും ഉപയോഗം കുറയ്ക്കണം.\nരക്തത്തിലെ കൊളസ്‌ട്രോളിന്റെ അളവ് ഇടയ്ക്കിടെ പരിശോധിക്കുകയും ആഹാരക്രമീകരണത്തിലൂടെയോ മരുന്നുകളിലൂടെയോ ഇത് കൃത്യമായി നിയന്ത്രിക്കുകയും വേണം. ഫാറ്റിലിവറും പ്രമേഹമുള്ളവര് മരുന്നുകളിലൂടെ അവരുടെ രക്തത്തിലെ പഞ്ചസാരയുടെ അളവ് കൃത്യമായി നിലനിര്‍ത്തണം.\nഫാറ്റിലിവറുള്ള രോഗികള് ഡോക്ടറുടെ നിര്‍ദ്ദേശപ്രകാരം വയറിന്റെ അള്‍ട്രാസൗണ്ട് സ്‌കാന്, ലിവര് ഫങ്ഷനിങ് ടെസ്റ്റുകള്, ഹെപ്പിറ്റൈറ്റിസ് ബി യുടെയും, സി യുടെയും പരിശോധന എന്നിവ നടത്തേണ്ടതുണ്ട്. കരളിന് കേടുണ്ടെ ന്ന് സംശയിക്കുന്നുണ്ടെങ്കില് മറ്റ് രക്ത പരിശോധനകള്, ഫൈബ്രോ സ്‌കാന്, ലിവര് ബയോപ്‌സി എന്നീ ടെസ്റ്റുകളും നടത്തേണ്ടി വരും. ഫാറ്റിലിവര് ഒരു ജീവിതശൈലി രോഗമാണ് എളുപ്പം ചെയ്യുവുന്ന ജീവിതശൈലി വ്യതിയാനങ്ങളിലൂടെ ഈ രോഗത്തെ പ്രതിരോധിക്കാന് സാധിക്കും.\nഉദര സംബന്ധിയായ അസുഖങ്ങള് കണ്ടെത്താന് ഉപയോഗിക്കുന്ന അത്യാധുനിക രീതിയാണ് എന്‍ഡോസ്‌കോപ്പിക് അള്‍ട്രാസൗണ്ട്. എന്ന് പറയുന്നത്. സാധരണ പരിശോധകളെ അപേക്ഷിച്ച് വളരെയധികം സവിശേഷതകള് ഇതിനുണ്ട്. ദഹനേന്ദ്രിയത്തിലും ശ്വാസകോശത്തിലും ഉണ്ടാകുന്ന അര്‍ബുദത്തെക്കുറിച്ചും അതിന്‍റെ വ്യാപ്തിയെ കുറിച്ചും വ്യക്തമായി മനസിലാക്കാം.\nഉദരസംബന്ധിയായ വേദനയുടെ കാരണങ്ങളും അമിതമായി ശരീരഭാരം കുറയുന്നതിന്‍റേയും പിത്തനാളികളിലും പിത്തസഞ്ചികളിലും കല്ലുണ്ടാകുന്നതും കണ്ടെ ത്തുവാനും സഹായിക്കും.\nകരളിലെയും പാന്‍ക്രിയാസിലെയും ട്യൂമര് കണ്ടെത്തുവാനും ശസ്ത്രക്രിയ കൂടാതെ പഴുപ്പിച്ച് പുറത്തെടുക്കുവാനും ഇത് സഹായിക്കുന്നു.\nഡോ. മധു ശശിധരന്\nസീനിയര് കണ്‍സല്‍ട്ടന്റ്,ഡിപ്പാര്‍ട്ട്‌മെന്‍റ് ഓഫ് ഗ്യാസ്‌ട്രോഎന്‍ട്രോളജി


യു.എ.പി.എയില് സി.പി.എമ്മില് പൊട്ടിത്തെറി: അലനും താഹയും സി.പി.എം അംഗങ്ങള് തന്നെയെന്ന് ജില്ലാ സെക്രട്ടറി, തള്ളിക്കളയുന്നത് മുഖ്യമന്ത്രിയെയും പി. ജയരാജനെയും • Suprabhaatham\n2020 September 20 Sunday\nയു.എ.പി.എയില് സി.പി.എമ്മില് പൊട്ടിത്തെറി: അലനും താഹയും സി.പി.എം അംഗങ്ങള് തന്നെയെന്ന് ജില്ലാ സെക്രട്ടറി, തള്ളിക്കളയുന്നത് മുഖ്യമന്ത്രിയെയും പി. ജയരാജനെയും\nJanuary 23, 2020 | 2:22 pm IST\nകോഴിക്കോട്: യു.എ.പി.എ കേസില് അറസ്റ്റിലായ അലന് ഷുഹൈബിനെയും താഹ ഫസലിനെയും കുറിച്ച് മുഖ്യമന്ത്രിയെയും പി. ജയരാജനെയും തള്ളി സി.പി.എം ജില്ലാ സെക്രട്ടറി പി.മോഹനന്. മുഖ്യമന്ത്രിയും പാര്‍ട്ടിയും തള്ളിക്കളഞ്ഞ അലനും താഹയും സി.പി.എം അംഗങ്ങള് തന്നെയാണെന്നും ഇവര് മാവോയിസ്റ്റുകളാണെന്ന് ഇപ്പോള് പറയാനാകില്ലെന്നും പി.മോഹനന് വ്യക്തമാക്കി. ഇവര് ജയിലിലാണ്. അതുകൊണ്ട് ഇരുവരുടെയും ഭാഗം കേട്ടിട്ടില്ല. അങ്ങനെ കേള്‍ക്കാതെ ഒരു നിഗമനത്തിലും എത്തില്ലെന്നും അദ്ദേഹം കൂട്ടിച്ചേര്‍ത്തു. എന്നാല് പി.ജയരാജന് പറഞ്ഞതിനെക്കുറിച്ച് തനിക്ക് അറിയില്ലെന്നും പി.മോഹനന് വ്യക്തമാക്കി. കോഴിക്കോട്ട് വാര്‍ത്താ സമ്മേളനത്തില് സംസാരിക്കുകയായിരുന്നു അദ്ദേഹം. അലനും ഷുഹൈബിനുമെതിരേ പാര്‍ട്ടി നടപടി എടുത്തിട്ടില്ലെന്നും അദ്ദേഹം വ്യക്തമാക്കി.\nഅലനും താഹയും മാവോയിസ്റ്റുകള് തന്നെയാണെന്നായിരുന്നു മുഖ്യമന്ത്രി പിണറായി വിജയന് പല തവണ ആവര്‍ത്തിച്ചത്. അവരെ ചായ കുടിക്കാന് പോയപ്പോഴല്ല അറസ്റ്റ് ചെയ്തതെന്നും മുഖ്യമന്ത്രി പറഞ്ഞിരുന്നു. അലനും താഹയ്ക്കും എതിരെ കടുത്ത വിമര്‍ശനവുമായി പി.ജയരാജന് രംഗത്തെത്തിയിരുന്നു. ഇതിന് പിന്നാലെയാണ് കോഴിക്കോട്ടെ പാര്‍ട്ടി ജില്ലാ നേതൃത്വം ഇവര്‍ക്ക് പിന്തുണയുമായി ഇപ്പോള് രംഗത്തെത്തുന്നത്. ഇത് അതിശയിപ്പിക്കുന്ന നിലപാടാണെന്നും അതിലുപരി പാര്‍ട്ടിക്കുപറ്റിയ തെറ്റു തിരുത്താനുള്ള തയാറെടുപ്പാണെന്നാണ് വ്യക്തമാകുന്നത്. പാര്‍ട്ടി നിലപാട് തിരിച്ചടിയാവുകയും യു.ഡി.എഫ് അതിനെ മുതലെടുക്കുകയും ചെയ്തതോടെയാണ് ഈ മനം മാറ്റമെന്നും അഭിപ്രായമുയര്‍ന്നിട്ടുണ്ട്.\nനേരത്തെ അഖിലേന്ത്യാ സെക്രട്ടറി സീതാറാം യെച്ചൂരിയും പ്രകാശ് കാരാട്ടും അടക്കം യു.എ.പി.എ കേസിലെ നടപടി പുനപ്പരിശോധിക്കണമെന്ന് ആവശ്യപ്പെട്ടിട്ടും മുഖ്യമന്ത്രിയോ പൊലിസോ ഇതില് നിന്നും പിറകോട്ടുപോയില്ല. കേസിപ്പോള് എന്.ഐ.എ ഏറ്റെടുത്തിരിക്കുകയാണ്. കഴിഞ്ഞ ദിവസം കോടതിയില് ഹാജരാക്കിയപ്പോള് അലനും താഹയും മുഖ്യമന്ത്രിക്കെതിരേ രംഗത്തെത്തിയിരുന്നു. തങ്ങള് ബോംബ് വെച്ചതിനും ആളുകളെ കൊന്നതിനും തെളിവുകളുണ്ടെങ്കില് മുഖ്യമന്ത്രി ഹാജരാക്കണമെന്നതായിരുന്നു അവരുടെ ആവശ്യം.\nഎന്നാല് വിഷയം കോണ്‍ഗ്രസ് രാഷ്ട്രീയമായി മുതലെടുക്കുന്നതിന്റെ സൂചനകളാണ് കഴിഞ്ഞ ദിവസങ്ങളില് കേരളം കണ്ടത്. ഇതു സി.പി.എമ്മിനെയും കൂടുതല് കുരുക്കിലാക്കുകയായിരുന്നു.\nനേരത്തേ തെളിവുകള് പൊലീസ് സൃഷ്ടിച്ചതല്ലെന്നും, അലനും താഹയ്ക്കും മാവോയിസ്റ്റ് ബന്ധമുണ്ടെന്നതില് പ്രാദേശിക തലത്തില് സി.പി.എം രാഷ്ട്രീയ വിശദീകരണ യോഗം നടത്തിയിരുന്നു. അതിലും ഇവരെ അര്‍ബന് നക്‌സലുകളാണെന്നു തറപ്പിച്ചു പറഞ്ഞിരുന്നു. ഇവര്‍ക്കെതിരേ നടപടി എടുത്തതായും സൂചന നല്‍കിയിരുന്നു. ഇതിനുശേഷമാണിപ്പോള് അവര്‍ക്കെതിരേ നടപടി എടുത്തിട്ടില്ലെന്ന് പി. മോഹനന് തന്നെ വ്യക്തമാക്കിയിരിക്കുന്നത്.\nപി.ജയരാജന് പറഞ്ഞത് എന്റെ ശ്രദ്ധയില്‍പ്പെട്ടിട്ടില്ല. നിങ്ങള് ജയരാജന് പറഞ്ഞു എന്ന് പറഞ്ഞിട്ട് എന്നോട് ചോദിച്ചാ ഞാനെന്ത് പറയാനാ? ജയരാജനോട് ചോദിച്ചിട്ട് പറയാമെന്ന് പി.മോഹനന് പറഞ്ഞു.\nഇരുവരും മാവോയിസത്തിന്റെ സ്വാധീനത്തില് പെട്ട് പോയിട്ടുണ്ടെങ്കില് തിരുത്തി എടുക്കാനുള്ള ശ്രമത്തിലാണ് സി.പി.എം ഇപ്പോള്. അത്തരം സ്വാധീനത്തില് പെട്ട് പോയിട്ടുണ്ടോ എന്ന് പാര്‍ട്ടി ഇപ്പോഴും പരിശോധിച്ചു വരികയാണെന്നും പി മോഹനന് വ്യക്തമാക്കി.\nപൗരത്വ പ്രക്ഷോഭങ്ങളില് പങ്കു ചേര്‍ന്ന ജെഎന്‍യുവിലെ വിദ്യാര്‍ഥികളെ കാണാനെത്തിയ മുഖ്യമന്ത്രി നാട്ടില് പുറത്തുണ്ടായിരുന്നെങ്കില് ഈ പ്രക്ഷോഭങ്ങളില് അണിചേരുമായിരുന്ന അലനെയും താഹയെയും തള്ളിപ്പറയുന്നതില് പാര്‍ട്ടിക്കെതിരെ കടുത്ത വിമര്‍ശനവുമായി അലന്റെ അമ്മ സബിത ശേഖറും എത്തിയതോടെയാണ് സിപിഎം ഒരു വീണ്ടു വിചാരത്തിനൊരുങ്ങിയിരിക്കുന്നത്.\n“ബഹ്റൈനിലേക്കുള്ള വിമാനടിക്കറ്റ് നിരക്ക് കുറക്കണം, യാത്രക്കാരുടെ എണ്ണം വര്‍ദ്ധിപ്പിക്കണം” പ്രവാസി ലീഗൽ സെൽ വ്യോമയാന മന്ത്രിക്ക് നിവേദനം നൽകി.\nഐ.പി.എല്ലില് വരവറിയിച്ച് ചെന്നൈ\nഒറ്റപ്പെട്ട സംഭവങ്ങളെ പെരുപ്പിച്ച് കേരളത്തെ മത തീവ്രവാദ കേന്ദ്രമാക്കാന് ശ്രമിക്കുന്നത് അപകടകരം, ഏറ്റുമുട്ടലില് കൊല്ലപ്പെട്ട മകന്റെ മയ്യത്ത് കാണേണ്ടതില്ലെന്നു പ്രഖ്യാപിച്ച സഫിയയുടെ മണ്ണാണ് കേരളം- മുഹമ്മദ് റിയാസ്\nബഹ്‌റൈന് രാജാവിന് സമാധാനത്തിനുള്ള നോബല് സമ്മാനം നല്‍കണമെന്ന് ബഹറിന് ഇന്ത്യ എജ്യുക്കേഷണല് ആന്‍ഡ് കള്‍ച്ചറല് ഫോറം\nഖത്തറില് 267 പേര്‍ക്ക് കോവിഡ് മുക്തി, ചികില്‍സയിലുള്ളത് 2948 പേര്\nനിയമസഭയില് അമ്പതാണ്ട്: ചരിത്രത്തിലേക്ക് ഉമ്മന് ചാണ്ടി\n“എനിക്കു ലഭിച്ച 20 ലക്ഷം രൂപ മറ്റു രോഗികള്‍ക്ക് നല്‍കും” പ്രവാസികളുടെ കാരുണ്യത്തില് ജീവിതത്തിലേക്ക് മടങ്ങിയെത്തിയ മുഹ്സിന്‍റെ പ്രഖ്യാപനം മാതൃകയാകുന്നു.. (Video കാണാം)\n‘യാ അല്ലാഹ് എന്റെ മോന്’-കണ്ണീരായി ഉമ്മ; ഉപ്പക്കു മുന്നില് അപരിചിതത്വത്തിന്റെ അന്ധാളിപ്പുമായി കുഞ്ഞുമോള്- കഫീല് ഖാന് കുടുംബത്തെ കണ്ടപ്പോള് video


Rijil Makkutty slams dyfi leader sk sajeesh on go matha issue | 'റബർ പോത്തിനെ അറുത്താണോ ഡിവെഎഫ്ഐ ബീഫ് ഫെസ്റ്റ് നടത്തിയത്; സജീഷിനും പശു ഗോമാതാവ്':റിജില് മാക്കുറ്റി - Malayalam Oneindia\n2 min ago പലരും കാണാന് വരും, സിദ്ദുവും അങ്ങനെ വന്നതാണ്, കൂടിക്കാഴ്ച്ചയില് പ്രത്യേകയില്ലെന്ന് അമരീന്ദര്\n39 min ago പ്രചാരണമോ വേണ്ടേ വേണ്ട, ആനയിറങ്ങും, പുതുശ്ശേരിയിലെ തിരഞ്ഞെടുപ്പ് പ്രചാരണത്തിന് ആനപ്പേടി!!\nPublished: September52020, 18:43 [IST]\nകണ്ണൂര്: ഡിവൈഎഫ്ഐ സംസ്ഥാന ട്രഷറര് എസ് കെ സജീഷ് സംഘപരിവാര് ഏജന്‍റായി അധഃപതിച്ചെന്ന ആരോപണവുമായി യൂത്ത് കോണ്‍ഗ്രസ് നേതാവ് റിജില് മാക്കുറ്റി. ചാനല് ചര്‍ച്ചകളില് വരുമ്പോഴെല്ലാം പശുക്കുട്ടിയെ കൊന്നവനാണ് താനെന്നാണ് എസ് കെ സജീഷ് വിളിക്കുന്നത്. ആര്‍എസ്എസിനും ബിജെപിക്കും ഇതേ നിലപാട് തന്നെയാണ് വിളിക്കുന്നത്. ഡിവൈഎഫ്ഐ ഭാരവാഹി ആര്‍എസ്എസുകാര് പറയുന്നത് തന്നെ ആവര്‍ത്തിക്കുന്നത് ആരെ സുഖിപ്പിക്കാനാണെന്നും വളരെ കൃത്യമായി മനസ്സിലാകുമെന്നും റിജില് മാക്കുറ്റി ഫേസ്ബുക്കില് കുറിക്കുന്നു. അദ്ദേഹത്തിന്‍റെ കുറിപ്പിന്‍റെ പൂര്‍ണ്ണ രൂപം ഇങ്ങനെ..\nഡിവൈഎഫ്ഐ നേതാവ് സജീഷ് സംഘപരിവാർ ഭക്തനോ?\nഡിവൈഎഫ്ഐ സംസ്ഥാന ട്രഷറർ സജീഷിനും സംഘപരിവാർ നേതാക്കളെപ്പോലെ പശു ഗോമാതാവ് ആണ്. ഞാനും സജീഷും പങ്കെടുക്കുന്ന എല്ലാ ചാനൽ ചർച്ചയിലും എനിക്കെതിരെ പശുക്കുട്ടിയെ കൊന്നവനാണ് എന്നാണ് വിശേഷിപ്പിക്കുന്നത്. ഇത് തന്നെയാണ് സംഘികളും എനിക്ക് എതിരെ പറയുന്നത്.\nമൂരിക്കുട്ടി യെ പശു ആക്കുന്നത് സംഘികളാണെങ്കിൽ അത്\nഡിവൈഎഫ്ഐ സംസ്ഥാന ട്രഷററും അത് തന്നെ പറയുമ്പോൾ ആരെ സുഖിപ്പിക്കാനാണെന്ന് വളരെ കൃത്യമായി മനസ്സിലാകും. സജീഷിനോട് ചില കാര്യങ്ങൾ ചോദിക്കാൻ ആഗ്രഹിക്കുന്നു. നിങ്ങളുടെ സംഘടനയായ ഡിവൈഎഫ്ഐ കേരളത്തിൽ നടത്തിയ ബീഫ് ഫെസ്റ്റിൽ ഉപയോഗിച്ച മാംസം ഈ മൂരിയുടെയും പോത്തിൻ്റെതും അല്ലേ?\nറബർ പോത്തിനെ അറുത്തിട്ടാണോ ബീഫ് ഫെസ്റ്റ് നടത്തിയത്. പിന്നെ മൃഗം സ്നേഹം പറയുന്ന സജീഷേ എം വി രാഘവന് എതിരെയുള്ള പ്രതിഷേധത്തിൻ്റെ ഭാഗമായി ഡിവൈഎഫ്ഐ കാർ അദ്ദേഹത്തിൻ്റെ പറശ്ശിനിക്കടവ് പാമ്പ് വളർത്ത് കേന്ദ്രത്തിൽ കടന്ന് ചെന്ന് അവിടെയുള്ള മാനിനെയും മുതലയെയും പാമ്പിനെയും പെട്രോൾ ഒഴിച്ച് ചുട്ടുകൊല്ലുമ്പോൾ എവിടെപ്പോയി സജീഷിൻ്റെ മൃഗ സ്നേഹം.\nതീർന്നില്ല സിംഹവാലൻ കുരങ്ങിൻ്റെ കാലും കൈയ്യും കൊത്തിയിട്ട് തുള്ളട രാഘവാ തുള്ളട രാഘവാ എന്ന് മുദ്രാവാക്യം വിളിച്ചവരാ ഭക്ഷണത്തിന് ഉപയോഗിക്കുന്ന മൂരിക്ക് വേണ്ടി കരയുന്നത്. പിന്നെ സജീഷ് ഞാൻ അന്ന് ചെയ്ത സമരം ഉത്തരേന്ത്യയിൽ പശുവിൻ്റെ പേരിൽ പച്ച മനുഷ്യരെ സംഘപരിവാർ തീവ്രവാദികൾ തല്ലിക്കൊല്ലുന്ന സമയം അതിനു ശേഷം കശാപ്പ് നിരോധന നിയമം കൊണ്ട് വന്ന് അതിൻ്റെ ന്യൂനപക്ഷങ്ങളെ കൂട്ടക്കൊല ചെയ്യാൻ സംഘപരിവാർ തീവ്രവാദികൾക്ക് വീണ്ടും ആയുധം കൊടുക്കാൻ മോദി ഗവൺമെൻ്റ് തയ്യാറപ്പോഴാണ് അത്തരം ഒരു സമരം നടത്തിയത്.\nഅത്തരം സമരരീതി എൻ്റെ പ്രസ്ഥാനത്തിൻ്റെ രീതി അല്ലാത്തത് കൊണ്ട് എനിക്ക് എതിരെ നടപടി എടുത്തത്. അത് ഞാൻ അംഗീകരിക്കുകയും.നടപടി യുടെ കലാവധി കഴിഞ്ഞപ്പോൾ ഞാൻ തിരിച്ച് പ്രസ്ഥാനത്തിലേക്ക് വരികയും ചെയ്തു. പക്ഷേ ആ സമരത്തോടു കൂടി അത്തരമൊരു കാടൻ നിയമം നടപ്പിലാക്കാൻ മോദി തയ്യാറായില്ല എന്നത് വ്യക്തി പരമായി എനിക്ക് അഭിമാനിക്കാം.\nചുവപ്പ് നരച്ചാൽ കാവി\nഞാൻ നടത്തിയ പോരാട്ടം സംഘപരിവാറിന് എതിരെയാണ്. ആ സമരത്തെ ഒരു കമ്യൂണിസ്റ്റ് കാരന് ഇത്ര കുരു പൊട്ടുന്നു എങ്കിൽ തീർച്ചയായും ആര്‍എസ്എസ് സിപിഎം ബന്ധമാകാം. അതാണ് ഇപ്പോൾ പാലത്തായിൽ നമ്മൾ കണ്ടത്. കൊച്ചു പെൺകുട്ടിയെ പീഡിപ്പിച്ച ആര്‍എസ്എസുകാരനായ അദ്ധ്യപകനെ രക്ഷിക്കാൻ ഇരയായ പെൺകുട്ടിയെ മോശമായി ചിത്രീകരിച്ച് പിണറായി സർക്കാർ ഹൈക്കോടതിയിൽ റിപ്പോർട്ട് സമർപ്പിച്ചത്. സിപിഎമ്മിലെ ലെ സംഘപരിവാർ ഏജൻ്റായി സജീഷ് അധപതിച്ചിരിക്കുന്നു. ചുവപ്പ് നരച്ചാൽ കാവി.\ndyfi youth congress cpm congress കോണ്‍ഗ്രസ് യൂത്ത് കോണ്‍ഗ്രസ് politics\nRijil Makkutty slams dyfi leader sk sajeesh on go matha issue\nStory first published: Saturday, September 5, 2020, 18:43 [IST]


വർക്കിങ് പ്രസിഡന്റുമാർ വേണ്ട; ജനറൽ സെക്രട്ടറിമാരുടെ എണ്ണം കുറച്ചു; ജംബോ പട്ടികയിൽ ഹൈക്കമാന്റിന്റെ കട - Samakalika Malayalam\nവർക്കിങ് പ്രസിഡന്റുമാർ വേണ്ട; ജനറൽ സെക്രട്ടറിമാരുടെ എണ്ണം കുറച്ചു; ജംബോ പട്ടികയിൽ ഹൈക്കമാന്റിന്റെ കടുംവെട്ട്\nBy സമകാലിക മലയാളം ഡെസ്‌ക് | Published: 23rd January 2020 06:06 PM |\nLast Updated: 23rd January 2020 06:06 PM | A+A A- |\nന്യൂ‍ഡൽഹി: ഗ്രൂപ്പ് വടംവലികൾക്കൊടുവിൽ കെപിസിസിയുടെ ജംബോ പട്ടിക വെട്ടിച്ചുരുക്കി കോൺഗ്രസ് ഹൈക്കമാന്‍റ്. വെട്ടിച്ചുരുക്കിയ അന്തിമ പട്ടികയിൽ 45 പേരാണ് ഉള്ളതെന്നാണ് പുറത്തു വരുന്ന റിപ്പോർട്ടുകൾ. വര്‍ക്കിങ് പ്രസിഡന്‍റ് സ്ഥാനം ഒഴിവാക്കിയാണ് പുതിയ പട്ടിക എന്നു റിപ്പോർട്ടുകളുണ്ട്.\nപത്ത് വൈസ് പ്രസിഡന്റുമാർ, 20 ജനറൽ സെക്രട്ടറിമാർ എന്ന നിലയിലാണ് പുതിയ പട്ടിക. സെക്രട്ടറിമാരുടെ കാര്യത്തിൽ ഇപ്പോൾ തീരുമാനമെടുത്തിട്ടില്ലെന്നും റിപ്പോർട്ടുകളുണ്ട്. കെപിസിസി അധ്യക്ഷൻ മുല്ലപ്പള്ളി രാമചന്ദ്രന്‍റെ നിലപാടിനുള്ള പരോക്ഷ പിന്തുണ കൂടിയാണ് ഹൈക്കമാന്‍റ് നടപടിയെന്നാണ് വിലയിരുത്തൽ .\nകേരളം പോലുള്ള ചെറിയ സംസ്ഥാനത്ത് ഇത്രയും വലിയ ഭാരവാഹി പട്ടിക വരുന്നതിൽ സോണിയാ ഗാന്ധി നേരിട്ട് അതൃപ്തി പ്രകടിപ്പിച്ചിരുന്നു. നിലവില് ജനപ്രതിനിധികളായവരെ പാര്‍ട്ടി നേതൃത്വത്തിലേക്ക് പരിഗണിക്കേണ്ടതില്ലെന്ന നിര്‍ദേശത്തിൽ ഹൈക്കമാന്‍റ് ഉറച്ച് നിന്നതായാണ് വിവരം. വൈകിയാലും കുഴപ്പമില്ല മികച്ച നേതൃനിര വേണമെന്നാണ് ഹൈക്കമാന്‍ഡിന്റെ നിലപാട്. വനിതാ പ്രാതിനിധ്യം കുറഞ്ഞതും പട്ടിക വിഭാഗങ്ങള്‍ക്ക് അര്‍ഹമായ പരിഗണ ലഭിക്കാത്തതും വിമര്‍ശനത്തിനിടയാക്കി.\nവിഡി സതീശന്, ടിഎന് പ്രതാപന്, എപി അനില് കുമാര് എന്നീ നേതാക്കള് കെപിസിസി ഭാരവാഹിത്വത്തിലേക്ക് പരിഗണിക്കേണ്ടതില്ലെന്ന് കാണിച്ച് എഐസിസിക്ക് കത്ത് നല്‍കിയിരുന്നു. ജംബോ പട്ടിക പാര്‍ട്ടിയെ പൊതുമധ്യത്തില് അപഹാസ്യരാക്കുമെന്ന് വിഡി സതീശന് പറഞ്ഞു. പ്രവര്‍ത്തന മികവിന്റെ അടിസ്ഥാനത്തില് ഭാരവാഹികളെ തീരുമാനിക്കണം. ഒരാള്‍ക്ക് ഒരു പദവി നിര്‍ദേശം നടപ്പാക്കണമെന്ന് ടിഎന് പ്രതാപന് കത്തില് ആവശ്യപ്പെട്ടു.\nജംബോ പട്ടിക കെപിസിസി കോൺഗ്രസ് അന്തിമ പട്ടിക ഹൈക്കമാന്


ഐടി ആക്ടിലെ വിവാദ വകുപ്പ് 66എ സുപ്രീംകോടതി റദ്ദാക്കി\nഐടി ആക്ടിലെ വിവാദ...\n24 March 2015 12:39 PM GMT\nഐ.ടി ആക്ടിലെ വിവാദ വകുപ്പ് 66 എ സുപ്രീം കോടതി റദ്ദാക്കി. സാമൂഹ്യ മാധ്യമങ്ങള് അടക്കമുള്ളവയില് അപകീര്‍ത്തികരമായ അഭിപ്രായ പ്രകടനം നടത്തുന്നവരെ അറസ്റ്റ് ചെയ്യാന് വ്യവസ്ഥ ചെയ്യുന്ന വകുപ്പാണ് റദ്ദാക്കിയത്. 66 എ വകുപ്പ് ഭരണഘടനാവിരുദ്ധമാണെന്നും സുപ്രീം കോടതി നിരീക്ഷിച്ചു. അതെസമയം സൈബര് കുറ്റകൃത്യങ്ങള് തടയുന്നതിന് ശക്തമായ വകുപ്പുകള് വേണമെന്ന കേന്ദ്രസര്‍ക്കാര് വാദം സുപ്രീം കോടതി തള്ളി.\nരാജ്യത്തിന്റെ പരമാധികാരവും മതസൗഹാര്‍ദവും നിലനിര്‍ത്തുന്നതിന് രാജ്യത്ത് നിരവധി നിയമങ്ങള് നിലവിലുണ്ട്. അതിനു പുറമെ 66 എ എന്ന വകുപ്പ് കൂടി വേണമെന്ന് പറയുന്നത് അംഗീകരിക്കാനാവില്ല. രാജ്യത്ത് എല്ലാ പൗരന്‍മാര്‍ക്കും അഭിപ്രായ സ്വാതന്ത്ര്യം ഭരണഘടന വാഗ്ദാനം ചെയ്യുന്നുണ്‌ടെന്നും സുപ്രീം കോടതി ഉത്തരവില് പറയുന്നു.\nഇതിന് പുറമെ കേരള പോലീസ് ആക്ടിലെ 118 ഡി വകുപ്പും കോടതി റദ്ദാക്കി. സോഷ്യല് നെറ്റ്‌വര്‍ക്കിംഗ് സൈറ്റുകളില് അപകീര്‍ത്തികരമായ അഭിപ്രായ പ്രകടനം നടത്തിയാല് ഡിവൈഎസ്പിക്ക് മുകളില് റാങ്കിലുള്ള പോലീസ് ഉദ്യോഗസ്ഥന് അറസ്റ്റ് വാറണ്ട് ഇല്ലാതെ തന്നെ പ്രതിയെ അറസ്റ്റ് ചെയ്യാന് അനുവദിക്കുന്ന നിയമമാണ് 118 ഡി വകുപ്പ്. ഈ രണ്ട് നിയമങ്ങളും ഒന്ന് തന്നെയാണെന്നും കോടതി വിലയിരുത്തി.\nനിയമ വിദ്യാര്‍ഥിനി ശ്രേയ സിംഗാള് അടക്കമുള്ളവരാണ് 66 എ വകുപ്പ് റദ്ദാക്കണമെന്ന് ആവശ്യപ്പെട്ട് സുപ്രീം കോടതിയെ സമീപിച്ചത്. വകുപ്പിലെ വ്യവസ്ഥകള് അവ്യക്തമാണെന്നും ദുരുപയോഗം ചെയ്യാന് സാധ്യതയുണ്ടെന്നും ഹര്‍ജിയില് വ്യക്തമാക്കിയിരുന്നു. എന്നാൽ ദുരുപയോഗസാധ്യതമാത്രം കണക്കിലെടുത്ത് വകുപ്പ് റദ്ദാക്കരുതെന്ന് കേന്ദ്രസര്‍ക്കാര് ആവശ്യമുന്നയിച്ചെങ്കിലും കോടതി തള്ളി.\nബാല് താക്കറെയുടെ മരണത്തെത്തുടര്‍ന്ന് പ്രഖ്യാപിച്ച സംസ്ഥാന ഹര്‍ത്താലുമായി ബന്ധപ്പെട്ട് അഭിപ്രായ പ്രകടനം നടത്തിയ രണ്ട് യുവതികളെ 2012 ല് മുംബൈ പോലീസ് അറസ്റ്റ് ചെയ്തിരുന്നു. ഇതെതുടർന്നാണ് ശ്രേയ സിംഗാള് അടക്കമുള്ളവര് സുപ്രീം കോടതിയെ സമീപിച്ചത്.


Brahma Kumaris Daily Murli 28 April 2021 In Malayalam | Malayalam Murli Today | Brahma Kumaris | BabaMurli ORG\n28 April 2021 Malayalam Murli Today – Brahma Kumaris\nമധുരമായ കുട്ടികളേ - യോഗത്തിലൂടെ മാത്രമേ ആത്മാവിലെ കറ ഇല്ലാതാകൂ, ബാബയില് നിന്നും പൂര്ണ്ണമായ സമ്പത്ത് പ്രാപ്തമാകൂ, അതിനാല് എത്ര കഴിയുമോ യോഗബലത്തെ വര്ദ്ധിപ്പിക്കൂ.\nദേവി ദേവതകളുടെ കര്മ്മം ശ്രേഷ്ഠമായിരുന്നു, ഇപ്പോള് എല്ലാവരുടേയും കര്മ്മം എന്തുകൊണ്ടാണ് ഭ്രഷ്ടമായിരിക്കുന്നത്?\nഎന്തുകൊണ്ടെന്നാല് തന്റെ യഥാര്ത്ഥ ധര്മ്മത്തെ മറന്നിരിക്കുകയാണ്. ധര്മ്മത്തെ മറന്നതിലൂടെ ഏത് കര്മ്മം ചെയ്താലും അത് ഭ്രഷ്ടമായി തീരുന്നു. ബാബ നിങ്ങള്ക്ക് തന്റെ സത്യമായ ധര്മ്മത്തിന്റെ തിരിച്ചറിവ് നല്കുകയാണ്, അതോടൊപ്പം മുഴുവന് വിശ്വത്തിന്റെയും ചരിത്രവും ഭൂമിശാസ്ത്രവും കേള്പ്പിക്കുകയാണ്, നിങ്ങള് ഇത് എല്ലാവര്ക്കും കേള്പ്പിച്ചു കൊടുക്കണം, ബാബയുടെ സത്യമായ പരിചയം നല്കണം.\nഓം ശാന്തി. ഇത് ആരാണ് പറഞ്ഞത്, ആരോടാണ് പറഞ്ഞത്. ബാബ കുട്ടികളോടാണ് പറയുന്നത്. ബാബ കുട്ടികളെ പതിതത്തില് നിന്നും പാവനമാക്കുകയാണ്. കുട്ടികള് മനസ്സിലാക്കി, നമ്മള് ഭാരതവാസികള് ദേവിദേവതകളായിരുന്നു, അവര് ഇപ്പോള് 84 ജന്മങ്ങളുടെ ചക്രം കറങ്ങി സതോപ്രധാനതയില് നിന്നും കടന്ന് ഇപ്പോള് സതോ, രജോ, തമോവും കഴിഞ്ഞ് തമോപ്രധാനമായി തീര്ന്നിരിക്കുന്നു. ഇപ്പോള് വീണ്ടും പതിതരെ പാവനമാക്കുന്ന ബാബ പറയുകയാണ് തന്റെ ഹൃദയത്തോട് ചോദിക്കണം, ഞാന് എത്രത്തോളം പുണ്യാത്മാവായിട്ടുണ്ട്? നിങ്ങള് സതോപ്രധാനമായ പവിത്ര ആത്മാക്കളായിരുന്നു, എപ്പോള് ആദ്യമാദ്യം നിങ്ങളെ ദേവിദേവതാ എന്ന് വിളിച്ചിരുന്നോ, അതിനെ ആദി സനാതന ദേവി ദേവതാ ധര്മ്മം എന്ന് പറയും. ഇപ്പോള് ഒരു ഭാരതവാസിയും സ്വയത്തെ ദേവിദേവതാ ധര്മ്മത്തിലേതാണ് എന്ന് പറയില്ല. ഹിന്ദു എന്ന് പറയുന്നത് ഒരു ധര്മ്മമല്ല. പക്ഷെ പതിതമായത് കാരണം സ്വയത്തെ ദേവതാ എന്ന് വിളിക്കാന് സാധിക്കുന്നില്ല. സത്യയുഗത്തില് ദേവതകള് പവിത്രരായിരുന്നു. പവിത്ര പ്രവൃത്തി മാര്ഗ്ഗമായിരുന്നു, യഥാ രാജാ റാണി തഥാ പ്രജാ എല്ലാവരും പവിത്രരായിരുന്നു. ഭാരതവാസികള്ക്ക് ബാബ ഓര്മ്മ ഉണര്ത്തി തരുകയാണ് നിങ്ങള് പവിത്ര പ്രവൃത്തി മാര്ഗ്ഗത്തിലുള്ള ആദി സനാതന ദേവി ദേവതാ ധര്മ്മത്തിലുള്ളവരായിരുന്നു, അതിനെ സ്വര്ഗ്ഗം എന്നാണ് പറഞ്ഞിരുന്നത്. അവിടെ ഒരു ധര്മ്മം മാത്രമെ ഉണ്ടായിരുന്നുള്ളൂ. ആദ്യ നമ്പറിലുള്ള മഹാരാജാ മഹാറാണി ലക്ഷ്മി നാരായണനായിരുന്നു. അവരുടെ കുലമായിരുന്നു അതോടൊപ്പം ഭാരതം വളരെ ധനവാനായിരുന്നു, അത് സത്യയുഗമായിരുന്നു. പിന്നീട് ത്രേതയിലേക്ക് വന്നു അപ്പോഴും പൂജ്യ ദേവിദേവതകള് അഥവാ ക്ഷത്രിയര് എന്നാണ് അറിയപ്പെട്ടിരുന്നത്. ഒന്ന് ലക്ഷ്മി നാരായണന്റെ രാജ്യമായിരുന്നു, പിന്നെ സീതാ-രാമന്റെ രാജ്യമായിരുന്നു, അവരുടെ കുലമായിരുന്നു. ഏതുപോലെയാണോ ക്രിസ്ത്യന്സില് പറയാറുണ്ടല്ലോ എഡ്വേര്ഡ് ഒന്നാമന്, രണ്ടാമന്…ഇങ്ങനെ പോകുന്നു. അതുപോലെയായിരുന്നു ഭാരതത്തിലും. 5000 വര്ഷത്തിന്റെ കാര്യമാണ് അര്ത്ഥം 5000 വര്ഷങ്ങള്ക്ക് മുമ്പ് ഭാരതത്തില് ലക്ഷ്മി നാരായണന്റെ രാജ്യമായിരുന്നു. പക്ഷെ അവര്ക്ക് ഈ രാജ്യം എപ്പോള് എങ്ങനെ പ്രാപ്തമായി എന്നത് ആര്ക്കും അറിയില്ല. സൂര്യവംശി രാജ്യം പിന്നെ ചന്ദ്രവംശി രാജ്യമായി എന്തുകൊണ്ടെന്നാല് പുനര്ജന്മം എടുത്തെടുത്ത് ഏണിപ്പടി താഴേക്ക് ഇറങ്ങി. ഭാരതത്തിന്റെ ചരിത്രവും ഭൂമിശാസ്ത്രവും ആര്ക്കുമറിയില്ല. രചയിതാവ് ബാബയാണെങ്കില് സത്യയുഗി പുതിയ ലോകത്തിന്റെ രചയിതാവും ബാബയായിരിക്കുമല്ലോ. ബാബ പറയുകയാണ് കുട്ടികളെ, നിങ്ങള് ഇന്നേക്ക് 5000 വര്ഷങ്ങള്ക്ക് മുമ്പ് സ്വര്ഗ്ഗത്തിലായിരുന്നു. ഈ ഭാരതം സ്വര്ഗ്ഗമായിരുന്നു പിന്നീട് നരകമായി മാറി. ലോകര്ക്ക് ഈ വിശ്വത്തിന്റെ ചരിത്രത്തെ കുറിച്ചോ ഭൂമിശാസ്ത്രത്തെ കുറിച്ചോ അറിയില്ല. ഞങ്ങള്ക്ക് രചനയുടേയും രചയിതാവിന്റെയും ആദി മദ്ധ്യ അന്ത്യത്തെ കുറിച്ച് അറിയില്ല എന്നാണ് ഋഷി മുനിമാര് പോലും പറഞ്ഞിരുന്നത്. എങ്ങനെ മറ്റുള്ളവര്ക്ക് മനസ്സിലാക്കാന് കഴിയും, അതാണ് ബാബയിരുന്ന് നിങ്ങള്ക്ക് മനസ്സിലാക്കി തരുന്നത്. ശിവബാബ ഭാരതത്തിലാണ് ദിവ്യ ജന്മം എടുക്കുന്നത്. അതാണ് ശിവജയന്തി ആഘോഷിക്കുന്നത്. ശിവജയന്തിക്ക് ശേഷം ഗീതാ ജയന്തിയാണ് വരേണ്ടത്. പിന്നെ കൃഷ്ണ ജയന്തിയും. പക്ഷെ ഈ ജയന്തിയുടെ രഹസ്യം ഭാരതവാസികള്ക്ക് അറിയില്ല അതായത് ശിവജയന്തി എപ്പോഴാണ് എന്നതും അറിയില്ല. മറ്റു ധര്മ്മത്തിലുള്ളവര് പെട്ടെന്ന് പറയും – ബുദ്ധന്റെ ജയന്തി, ക്രിസ്തുവിന്റെ ജയന്തി എപ്പോഴാണ് എന്നത്. ഭാരതവാസികളോട് ശിവജയന്തി എപ്പോഴാണ് എന്ന് ചോദിക്കൂ- ആര്ക്കും അറിയില്ല. ഭാരതത്തിലാണ് ശിവന് വരുന്നത്, വന്ന് എന്താണ് ചെയ്തത്? ഇതൊന്നും ആര്ക്കും അറിയില്ല. സര്വ്വ ആത്മാക്കളുടേയും അച്ഛനാണ് ശിവന്. ആത്മാവ് അവിനാശിയാണ്. ആത്മാവ് ഒരു ശരീരം ഉപേക്ഷിച്ച് മറ്റൊന്ന് എടുക്കുന്നു. ഇതാണ് 84 ജന്മങ്ങളുടെ ചക്രം. ശാസ്ത്രങ്ങളില് 84 ലക്ഷം ജന്മങ്ങളുണ്ട് എന്നെല്ലാം പൊങ്ങച്ചം എഴുതിയിട്ടുണ്ട് ബാബ വന്ന് ശരിയായ കാര്യങ്ങള് കേള്പ്പിക്കുകയാണ്. ബാബ കേള്പ്പിച്ചു തരുന്നത് ഒഴികെ രചനയെക്കുറിച്ചും രചയിതാവിനെ കുറിച്ചും നിങ്ങള് എന്തെല്ലാം കേട്ടോ അതെല്ലാം അസത്യമാണ,് കാരണം ഇത് മായയുടെ രാജ്യമാണ്. ആദ്യം നിങ്ങള് പവിഴബുദ്ധികളായിരുന്നു, ഭാരതം പവിഴപുരിയായിരുന്നു. സ്വര്ണ്ണം, വജ്രങ്ങള്, രത്നങ്ങള് കൊണ്ട് ഉണ്ടാക്കിയ കൊട്ടാരങ്ങളുണ്ടായിരുന്നു. ബാബയിരുന്ന് രചനയുടേയും രചയിതാവിന്റേയും ആദി മദ്ധ്യ അന്ത്യത്തിന്റെ രഹസ്യം അര്ത്ഥം ലോകത്തിന്റെ ചരിത്രവും ഭൂമിശാസ്ത്രവും കേള്പ്പിക്കുകയാണ്. ഭാരതവാസികള്ക്ക് ഇത് അറിയില്ല നമ്മള് തന്നെയായിരുന്നു ആദ്യമാദ്യം ദേവിദേവതകളായിരുന്നത്, ഇപ്പോള് പതിതമാണ്, ദരിദ്രരാണ്, അധര്മ്മികളായി, തന്റെ ധര്മ്മത്തെ തന്നെ മറന്നിരിക്കുകയാണ്. ഇതും ഡ്രാമ അനുസരിച്ച് നടക്കേണ്ടതാണ്. അതിനാല് ഈ വിശ്വത്തിന്റെ ചരിത്രവും ഭൂമിശാസ്ത്രവും നിങ്ങളുടെ ബുദ്ധിയില് ഉണ്ടാകണം. ഉയര്ന്നതിലും ഉയര്ന്നതായ സര്വ്വ ആത്മാക്കളുടേയും ബാബ മൂലവതനത്തിലാണ് വസിക്കുന്നത്, പിന്നെയാണ് സൂക്ഷ്മ വതനമുള്ളത്. ഇത് സ്ഥൂല വതനമാണ്. സൂക്ഷ്മ വതനത്തില് കേവലം ബ്രഹ്മാ വിഷ്ണു ശങ്കരനാണ് വസിക്കുന്നത്. അവരുടെ വേറെ ചരിത്രവും ഭൂമിശാസ്ത്രവുമൊന്നുമില്ല. ഇത് മൂന്ന് തട്ടുകളാണ്. എന്നാല് ഈശ്വരന് ഒന്നേയുള്ളൂ. ആ ശക്തിയുടെ രചനയും ഒന്നേയുള്ളൂ, ആ ചക്രം തന്നെയാണ് കറങ്ങി കൊണ്ടിരിക്കുന്നത്. സത്യയുഗത്തില് നിന്ന് ത്രേതാ പിന്നെ ദ്വാപരം, കലിയുഗത്തിലേക്ക് വരേണ്ടി വന്നു. 84 ജന്മങ്ങളുടെ കണക്ക് വേണമല്ലോ, ഇത് ആര്ക്കും അറിയില്ല. ഇത് ശാസ്ത്രങ്ങളിലും ഇല്ല. 84 ജന്മങ്ങളുടെ പാര്ട്ട് നിങ്ങള് കുട്ടികളാണ് അഭിനയിച്ചത്. ബാബ ഈ ചക്രത്തിലേക്ക് വരുന്നില്ല. പാവനമായിരുന്ന കുട്ടികള് തന്നെയാണ് പതിതമാകുന്നതും അതിനാല് നിലവിളിക്കുകയാണ്- ബാബാ വന്ന് വീണ്ടും ഞങ്ങളെ പാവനമാക്കൂ. ഒരാളെ തന്നെയാണ് എല്ലാവരും വിളിക്കുന്നത്. രാവണ രാജ്യത്തില് എല്ലാവരും ദുഖികളാണ്, വരൂ വന്ന് ഞങ്ങളെ മോചിപ്പിച്ച് രാമരാജ്യത്തിലേക്ക് കൊണ്ടു പോകൂ എന്നാണ് പറയുന്നത്. രാമരാജ്യം അരകല്പം ഉണ്ടാകും. പിന്നെ അരകല്പം രാവണ രാജ്യവും. ഭാരതവാസികള് പവിത്രരായിരുന്നു അവര് തന്നെയാണ് പതിതമായിരിക്കുന്നത്.വാമമാര്ഗ്ഗത്തിലേക്ക് പോയതിലൂടെയാണ് നിങ്ങള് പതിതരാകാന് ആരംഭിച്ചത്. ഭക്തി മാര്ഗ്ഗവും ആരംഭിക്കും. ഇപ്പോള് നിങ്ങള് കുട്ടികള്ക്ക് ജ്ഞാനം കേള്പ്പിച്ചു തരുന്നുണ്ട്, ഇതിലൂടെ അരകല്പത്തിലേക്ക് നിങ്ങള് സുഖത്തിന്റെ സമ്പത്ത് നേടും. അരകല്പം ജ്ഞാനത്തിന്റെ പ്രാലബ്ധം ഉണ്ടാകും, പിന്നെ രാവണന്റെ രാജ്യം ആരംഭിക്കും. വീഴാന് ആരംഭിക്കും. നിങ്ങള് ദൈവീക രാജ്യത്തിലായിരുന്നു പിന്നെ ആസുരീയ രാജ്യത്തിലേക്ക് വന്നതാണ്, ഇതിനെയാണ് നരകം എന്നും പറയുന്നത്. നിങ്ങള് സ്വര്ഗ്ഗത്തിലായിരുന്നു പിന്നെ 84 ജന്മങ്ങളെടുത്ത് നരകത്തില് എത്തിയിരിക്കുകയാണ്. അത് സുഖധാമമായിരുന്നു. ഇത് ദുഃഖധാമമാണ്, 100 ശതമാനം അപവിത്രമാണ്. 84 ജന്മങ്ങളുടെ ചക്രം കറങ്ങി, അതേ ഭാരതവാസികള് പൂജ്യരില് നിന്നും പൂജാരിയായി മാറിയിരിക്കുന്നു. ഇതിനെയാണ് വിശ്വത്തിന്റെ ചരിത്രവും ഭൂമിശാസ്ത്രവും എന്ന് പറയുന്നത്. ഇത് നിങ്ങള് ഭാരതവാസികളുടെ മുഴുവന് ചക്രം, മറ്റു ധര്മ്മത്തിലുള്ളവര്പൂര്ണ്ണമായും 84 ജന്മങ്ങള് എടുക്കുന്നില്ല. അവര് സത്യയുഗത്തില് ഉണ്ടാവില്ല. സത്യയുഗത്തിലും ത്രേതയിലും കേവലം ഭാരതം മാത്രമാണ് ഉണ്ടായിരുന്നത്. സൂര്യവംശിയില് നിന്നും ചന്ദ്രവംശിയായി പിന്നെ വൈശ്യവംശിയായി, ശൂദ്ര വംശിയായി..ഇപ്പോള് വീണ്ടും നിങ്ങള് ബ്രാഹ്മണവംശിയായി, വീണ്ടും ദേവതാ വംശിയാകുന്നതിന്. ഇതാണ് ഭാരതത്തിന്റെ വര്ണ്ണങ്ങള്. ഇപ്പോള് നിങ്ങള് ബ്രാഹ്മണനായതിലൂടെ ശിവബാബയില് നിന്നും സമ്പത്ത് പ്രാപ്തമാക്കുകയാണ്. ബാബ നിങ്ങളെ പഠിപ്പിക്കുകയാണ്, 5000 വര്ഷത്തേത് മുമ്പ് പോലെ. കല്പകല്പം നിങ്ങള് പാവനമായി പിന്നെ പതിതരുമാകും. സുഖധാമത്തില് പോയി പിന്നെ ദുഖധാമത്തിലേക്ക് വരും. പിന്നെ ശാന്തി ധാമത്തിലേക്ക് പോകണം, അതിനെയാണ് നിരാകാരി ലോകം എന്ന് പറയുന്നത്. ആത്മാവ് എന്താണ്, പരമാത്മാവ് എന്താണ്, ഇത് ഒരു മനുഷ്യര്ക്കുമറിയില്ല. ആത്മാവ് നക്ഷത്രത്തെ പോലെ ബിന്ദുവാണ്. പറയാറുണ്ട് – ഭ്രുകുടി മദ്ധ്യത്തില് തിളങ്ങുന്ന അദ്ഭുത നക്ഷത്രം, ചെറിയൊരു ബിന്ദുവാണ്, അത് ദിവ്യദൃഷ്ടിയിലൂടെയാണ് കാണാന് സാധിക്കുക. വാസ്തവത്തില് നക്ഷത്രം എന്നും പറയാന് സാധിക്കില്ല. നക്ഷത്രവും വലുതാണ്- കേവലം ദൂരെ നിന്ന് കാണുമ്പോള് ചെറുതാണെന്ന് തോന്നും. ഇത് കേവലം ഒരു ഉദാഹരണം പറഞ്ഞതാണ്. ഏതുപോലെ നക്ഷത്രം ദൂരെ ചെറുതായി കാണുന്നുവോ അതുപോലെ ആത്മാവും ചെറുതാണ്. പരമാത്മാവും ബിന്ദു സമാനമാണ്. എന്നാല് പരമാത്മാവ് എന്നാണ് പറയുക. ബാബയുടെ മഹിമ വേറെയാണ്. മനുഷ്യ സൃഷ്ടിവൃക്ഷത്തിന്റെ ബീജം ചൈതന്യമായതു കാരണം ബാബയില് മുഴുവന് ജ്ഞാനമുണ്ട്. നിങ്ങള് ആത്മാക്കള്ക്കും ഇപ്പോള് ജ്ഞാനം പ്രാപ്തമാവുകയാണ്. ആത്മാവ് തന്നെയാണ് ജ്ഞാനത്തെ ഉള്ക്കൊള്ളുന്നത്, ഇത്രയും ചെറിയ ബിന്ദുവില് 84 ജന്മങ്ങളുടെ പാര്ട്ട് അടങ്ങിയിട്ടുണ്ട്. അതും അവിനാശിാണ്, 84 ജന്മങ്ങളുടെ ചക്രം കറങ്ങിയാണ് വന്നത്, ഇതിന് അവസാനമില്ല. ദേവതയായിരുന്നു, മനുഷ്യനായി ഇനി വീണ്ടും ദേവതയാകണം.ഈ ചക്രം കറങ്ങിയതാണ്. ബാക്കി എല്ലാം ഉപശാഖകളാണ്. ഇസ്ലാം, ബുദ്ധമതത്തിലുള്ളവരൊന്നും 84 ജന്മങ്ങള് എടുക്കുന്നില്ല. ഇതേ ഭാരതത്തില് സത്യയുഗത്തില് ധര്മ്മവും പവിത്രതയും ഉണ്ടായിരുന്നു പിന്നീട് 84 ജന്മങ്ങളെടുത്ത് വികാരിയായി മാറി. ഇത് വികാരി ലോകമാണ്. 5000 വര്ഷങ്ങള്ക്ക് മുമ്പ് പവിത്രത ഉണ്ടായിരുന്നു, ശാന്തി ഉണ്ടായിരുന്നു, സമ്പന്നത ഉണ്ടായിരുന്നു. ബാബ കുട്ടികള്ക്ക് ഓര്മ്മ ഉണര്ത്തി തരുകയാണ്. മുഖ്യമായത് പവിത്രതയാണ് അതിനാലാണ് പറയുന്നത് വികാരികളെ നിര്വ്വികാരിയാക്കുന്ന ഭഗവാനെ വരൂ എന്ന്…….. ബാബ തന്നെയാണ് സര്വ്വരുടേയും സദ്ഗതി ദാതാവ്, അതിനാല് സത്ഗുരുവാണ്. ഇപ്പോള് നിങ്ങള് ബാബയിലൂടെ യാചകനില് നിന്നും രാജകുമാരനാവുകയാണ് അഥവാ നരനില് നിന്നും നാരായണന്, നാരിയില് നിന്നും ലക്ഷ്മിആവുകയാണ്. നിങ്ങള് പഠിക്കുന്നത് രാജയോഗമാണ്. ബാബയിലൂടെ രാജ്യാധികാരം കിട്ടുന്നത് ഭാരതത്തിനാണ്. ആത്മാവാണ് 84 ജന്മങ്ങള് എടുക്കുന്നത്. ശരീരത്തിലൂടെ പഠിക്കുന്നതും ആത്മാവാണ്. ശരീരമല്ല പഠിക്കുന്നത്. ആത്മാവാണ് സംസ്ക്കാരം എടുത്ത് പോകുന്നത്. ഞാന് ആത്മാവ് ഈ ശരീരത്തിലൂടെ പഠിക്കുകയാണ് – ഇതിനെയാണ് ദേഹിഅഭിമാനി എന്ന് പറയുന്നത്. ആത്മാവ് വേറിട്ടാല് ആ ശരീരം കൊണ്ട് ഒരു പ്രയോജനവുമില്ല. ആത്മാവാണ് പറയുന്നത്, ഇപ്പോള് ഞാന് പുണ്യാത്മാവായി മാറുന്നത്. മനുഷ്യര് ദേഹാഭിമാനത്തിലേക്ക് വന്ന് പറയാറുണ്ട്. ഞാന് അത് ചെയ്തു…ഇപ്പോള് നിങ്ങള് മനസ്സിലാക്കുന്നുണ്ട് നിങ്ങള് ആത്മാക്കളാണ്, ബാക്കി നിങ്ങളുടെ ശരീരം വലുതാണ്. പരമാത്മാവായ അച്ഛനില് നിന്നും ഞാന് ആത്മാവ് പഠിച്ചു കൊണ്ടിരിക്കുകയാണ്. ബാബ പറയുകയാണ്, മനസ്സു കൊണ്ട് എന്നെ ഓര്മ്മിക്കൂ. നിങ്ങള് സ്വര്ണ്ണിമ യുഗത്തില് സതോപ്രധാനമായിരുന്നു പിന്നെ നിങ്ങളില് കലര്പ്പ് പിടിച്ചു. കറ പിടിച്ച് പിടിച്ച് നിങ്ങള് പതിതമായിരിക്കുന്നു. ഇപ്പോള് വീണ്ടും പാവനമാകണം അതിനാല് പറയുകയാണ് – അല്ലയോ പതിത പാവനാ വരൂ, വരൂ വന്ന് ഞങ്ങളെ പാവനമാക്കൂ, അപ്പോള് ബാബ നിര്ദ്ദേശം നല്കുകയാണ് അല്ലയോ പതിതമായ ആത്മാവേ അച്ഛനായ എന്നെ ഓര്മ്മിക്കൂ എങ്കില് നിങ്ങളിലെ ക്ലാവ് ഇല്ലാതാകും അതോടൊപ്പം നിങ്ങള് പാവനമാകും. ഇതിനെയാണ് പ്രാചീന യോഗം എന്ന് പറയുന്നത്. ഈ ഓര്മ്മ, അര്ത്ഥം യോഗാഗ്നിയിലൂടെ പാപക്കറ ഭസ്മമാകും . മുഖ്യമായ കാര്യമാണ് – പതിതത്തില് നിന്നും പാവനമാകണം. സന്യാസി ഗുരുക്കന്മാരും സര്വ്വരും പതിതരാണ്. പാവനമാകുന്നതിനുള്ള ഉപായമാണ് ബാബ പറഞ്ഞു തരുന്നത് – മനസ്സു കൊണ്ട് എന്നെ ഓര്മ്മിക്കൂ. ഈ അന്തിമ ജന്മത്തില് പവിത്രമാകൂ. കഴിക്കുമ്പോഴും കുടിക്കുമ്പോഴും, നടക്കുമ്പോഴും കറങ്ങുമ്പോഴും മനസ്സു കൊണ്ട് എന്നെ ഓര്മ്മിക്കൂ എന്തുകൊണ്ടെന്നാല് നിങ്ങള് എല്ലാ ആത്മാക്കളായ പ്രിയതമകള്ക്കും പ്രിയതമന് ബാബയാണ്. ഞാന് നിങ്ങളെ പാവനമാക്കിയിരുന്നു പിന്നെ നിങ്ങള് പതിതമായി. എല്ലാ ഭക്തരും പ്രിയതമകളാണ്. പ്രിയതമന് പറയുകയാണ് – നിങ്ങള് കര്മ്മം ചെയ്തു കൊള്ളൂ, എന്നാല് ബുദ്ധി കൊണ്ട് എന്നെ ഓര്മ്മിക്കുകയാണെങ്കില് വികര്മ്മം വിനാശമാകും. ഇതിനാണ് പരിശ്രമം. അതിനാല് സമ്പത്ത് നേടുന്നതിന് വേണ്ടി ബാബയെ ഓര്മ്മിക്കണം. ആരാണോ കൂടുതല് ഓര്മ്മിക്കുന്നത് അവര്ക്ക് കൂടുതല് സമ്പത്ത് കിട്ടും. ഇതാണ് ഓര്മ്മയുടെ യാത്ര. ആരാണോ കൂടുതല് ഓര്മ്മിക്കുന്നത് അവരാണ് പാവനമായി മാറി എന്റെ കഴുത്തിലെ മാലയാവുക. നിരാകാരി ലോകത്തില് ആത്മാക്കളുടെ കൂട്ടമായിരിക്കും ഉണ്ടാവുക. അതിനെ നിരാകാരി വൃക്ഷം എന്നാണ് പറയുക. ഇവിടെയുള്ളത് സാകാരി വൃക്ഷമാണ്, നിരാകാരി വൃക്ഷത്തില് നിന്നും നമ്പര്വാറായി താഴേക്ക് വരും, വരുക തന്നെ വേണം. പാര്ട്ട് അഭിനയിക്കുന്നതിനാണ് ആത്മാവ് വരുന്നത്. എത്ര ആത്മാക്കളുണ്ടോ, സര്വ്വരും ഈ ഡ്രാമയിലെ അഭിനേതാക്കളാണ്. ആത്മാവ് അവിനാശിയാണ്, അതിലുള്ള പാര്ട്ടും അവിനാശിയാണ്. ഡ്രാമ എപ്പോഴാണ് ഉണ്ടാക്കപ്പെട്ടത്, ഇത് പറയാന് കഴിയില്ല. ഇത് നടന്നു കൊണ്ടിരിക്കുന്നതാണ്. ഭാരതവാസികള് ആദ്യമാദ്യം സുഖത്തിലായിരുന്നു പിന്നെ ദുഖത്തിലേക്ക് വന്നു, പിന്നെ ശാന്തിധാമത്തിലേക്ക് പോകണം. പിന്നെ വീണ്ടും ബാബ സുഖധാമത്തിലേക്ക് അയക്കും. ആര് എത്രത്തോളം പുരുഷാര്ത്ഥം ചെയ്യുന്നോ അതിന് അനുസരിച്ച് ഉയര്ന്ന പദവി കിട്ടും, ബാബ രാജധാനിയുടെ സ്ഥാപന ചെയ്യുകയാണ്. പുരുഷാര്ത്ഥത്തിന്നനുസരിച്ച് രാജധാനിയില് പദവിയും കിട്ടും. സത്യയുഗത്തില് തീര്ച്ചയായും വളരെ കുറച്ച് മനുഷ്യരെ ഉണ്ടാകുകയുള്ളു. ആദി സനാതന ദേവി ദേവതാ ധര്മ്മത്തിന്റെ വൃക്ഷം വളരെ ചെറുതായിരിക്കും, ബാക്കി എല്ലാം നശിച്ചു പോകും. ആദി സനാതന ദേവി ദേവതാ ധര്മ്മത്തിന്റെ സ്ഥാപന നടക്കുകയാണ് അര്ത്ഥം സ്വര്ഗ്ഗത്തിന്റെ വാതില് തുറക്കുകയാണ്. 5000 വര്ഷങ്ങള്ക്ക് മുമ്പും ഈ യുദ്ധത്തിനു ശേഷം സ്വര്ഗ്ഗത്തിന്റെ സ്ഥാപന നടന്നിട്ടുണ്ട്. അനേക ധര്മ്മങ്ങളുടെ വിനാശവും നടന്നിട്ടുണ്ട്. ഈ യുദ്ധത്തെ മംഗളകാരി യുദ്ധം എന്നാണ് പറയുക. ഇപ്പോള് നരകത്തിന്റ വാതില് തുറന്നിരിക്കുകയാണ്, പിന്നെ സ്വര്ഗ്ഗത്തിന്റെ വാതില് തുറക്കപ്പെടും. സ്വര്ഗ്ഗത്തിന്റെ വാതില് ബാബയാണ് തുറക്കുന്നത്, നരകത്തിന്റെ വാതില് രാവണനാണ് തുറക്കുക. ബാബ സമ്പത്ത് തരുകയാണ്, രാവണന് ശാപവും തരും. ഈ കാര്യങ്ങളെ ലോകത്തിന് അറിയില്ല, ഇത് നിങ്ങള് കുട്ടികള്ക്ക് മനസ്സിലാക്കി തരുകയാണ്. വിദ്യാഭ്യാസ മന്ത്രി പോലും പരിധിയില്ലാത്ത ജ്ഞാനമാണ് ആഗ്രഹിക്കുന്നത്. അത് കേവലം നിങ്ങള്ക്കേ നല്കാന് കഴിയുകയുള്ളൂ. പക്ഷെ നിങ്ങള് ഗുപ്തമാണ്. നിങ്ങളെ ആരും തിരിച്ചറിയുന്നില്ല. യോഗബലത്തിലൂടെ നിങ്ങള് രാജ്യാധികാരം നേടുകയാണ്. ലക്ഷ്മി നാരായണന് ഈ രാജ്യം എങ്ങനെയാണ് നേടിയത് അത് നിങ്ങള്ക്ക് അറിയാം. ഇതിനെയാണ് മംഗളകാരിയായ യുഗം എന്ന് പറയുന്നത്. ഈ സമയത്താണ് ബാബ വന്ന് നിങ്ങളെ പാവനമാക്കുന്നത്. കൃഷ്ണനെ എല്ലാവരും പിതാവെന്ന് പറയില്ലല്ലോ. നിരാകാരനെയാണ് പിതാവെന്ന് പറയുക, ആ പിതാവിനെ ഓര്മ്മിക്കൂ, പാവനമാകണം. തീര്ച്ചയായും വികാരങ്ങളെ ഉപേക്ഷിക്കണം. ഭാരതം നിര്വ്വികാരി സുഖധാമമായിരുന്നു ഇപ്പോള് വികാരിയും, ദുഃഖധാമവുമാണ്. കാലണക്ക് പോലും വിലയില്ല. ഇത് ഡ്രാമയുടെ കളിയാണ്, ഇതിനെ ബുദ്ധിയില് ധാരണ ചെയ്ത് മറ്റുള്ളവരെ കൊണ്ടും ചെയ്യിപ്പിക്കണം. ശരി!\n1) ഓര്മ്മയിലൂടെ പാവനമായി ബാബയുടെ കഴുത്തിലെ മാലയാകണം. കര്മ്മം ചെയ്തു കൊണ്ടും ബാബയുടെ ഓര്മ്മയിലിരുന്ന് വികര്മ്മാജീത്താകണം.\n2) പുണ്യാത്മാവാകുന്നതിന് പൂര്ണ്ണമായ പുരുഷാര്ത്ഥം ചെയ്യണം. ദേഹാഭിമാനത്തെ ഉപേക്ഷിച്ച് ദേഹിഅഭിമാനയാകണം.\nപദവിയോടെ വിജയിക്കുന്നതിന് വേണ്ടി സര്വ്വരിലൂടെയും സന്തുഷ്ടതയുടെ പാസ്പോര്ട്ട് പ്രാപ്തമാക്കുന്ന സന്തുഷ്ടമണിയായി ഭവിക്കൂ\nഏതുകുട്ടികളാണോ സ്വയം സ്വയത്തില്, തന്റെ പുരുഷാര്ത്ഥം അഥവാ സേവനത്തില്, ബ്രാഹ്മണ പരിവാരവുമായുള്ള സമ്പര്ക്കത്തില് സദാ സന്തുഷ്ടമായി കഴിയുന്നത് അവരെ തന്നെയാണ് സന്തുഷ്ടമണി എന്ന് പറയുന്നത്. സര്വ്വ ആത്മാക്കളുമായുള്ള സമ്പര്ക്കത്തില് സ്വയം സന്തുഷ്ടമായിരിക്കുക അഥവാ സര്വ്വരെയും സന്തുഷ്ടമാക്കുക – ഇതില് ആരാണോ വിജയിയാകുന്നത് അവരാണ് വിജയമാലയില് വരുന്നത്. പദവിയോടെ വിജയിക്കുന്നതിന് വേണ്ടി സര്വ്വരിലൂടെയും സന്തുഷ്ടതയുടെ പാസ്പോര്ട്ട് ലഭിക്കണം. ഈ പാസ്പോര്ട്ട് നേടുന്നതിന് വേണ്ടി കേവലം സഹിക്കുന്നതിന്റെ അല്ലെങ്കില് ഉള്ക്കൊള്ളുന്നതിന്റെ ശക്തി ധാരണ ചെയ്യൂ.\nദയാഹൃദയരായി സേവനത്തിലൂടെ നിരാശരും ക്ഷീണിതരുമായ ആത്മാക്കള്ക്ക് ആശ്രയം നല്കൂ.


ഐ.എന്.എക്‌സ് മീഡിയ കേസില് പി.ചിദംബരത്തിന് ജാമ്യം, ഇന്ന് ജയില് മോചിതനാകും - TVSAMSKARA\nഐ.എന്.എക്‌സ് മീഡിയ കേസില് പി.ചിദംബരത്തിന് ജാമ്യം, ഇന്ന് ജയില് മോചിതനാകും\nഐ.എന്.എക്സ്. മീഡിയ ഇടപാടിലെ കള്ളപ്പണം വെളുപ്പിക്കല് കേസില് മുന് ധനമന്ത്രി പി. ചിദംബരത്തിന് സുപ്രീംകോടതി ജാമ്യം അനുവദിച്ചു. എന്‍ഫോഴ്‌സ്മെന്റ് ഡയറക്ടറേറ്റ് എടുത്ത കേസിലാണ് ജാമ്യം അനുവദിച്ചത്. ജസ്റ്റിസ് ആര്. ഭാനുമതി അധ്യക്ഷയായ ബെഞ്ചാണ് ജാമ്യാപേക്ഷയില് വിധി പറഞ്ഞത്. ഇതുമായി ബന്ധപ്പെട്ട സിബിഐ കേസില് നേരത്തെ ജാമ്യം ലഭിച്ച ചിദംബരം ഇതോടെ ജയില് മോചിതനാകും.\nരണ്ട് ലക്ഷം രൂപ ജാമ്യവും അതേ തുകയുടെ ആള്‍ജാമ്യവും നല്‍കാന് പി ചിദംബരത്തിന് സുപ്രീം കോടതി നിര്‍ദേശം നല്‍കി. കോടതിയുടെ അനുമതിയില്ലാതെ ചിദംബരത്തിന് വിദേശത്തേക്ക് പോകാന് കഴിയില്ലെന്നും സുപ്രീംകോടതി അറിയിച്ചു. അന്വേഷണത്തോട് സഹകരിക്കണം, തെളിവുകള് നശിപ്പിക്കാന് ശ്രമിക്കരുത്. സാക്ഷികളെ സ്വാധീനിക്കരുത്. ഈ കേസുമായി ബന്ധപ്പെട്ട് മാധ്യങ്ങളുമായി അഭിമുഖങ്ങള് നടത്തുകയോ പരസ്യ പ്രസ്താവനകള് നടത്തുകയോ ചെയ്യരുതെന്നും ജാമ്യം അനുവദിച്ചുകൊണ്ട് കോടതി നിര്‍ദ്ദേശിച്ചു.\nതിഹാര് ജയിലിലാണ് നിലവില് അദ്ദേഹമുള്ളത്. ഓഗസ്റ്റ് 21-നാണ് സിബിഐ ചിദംബരത്തെ നാടകീയമായി അറസ്റ്റ് ചെയ്തത്. തുടര്‍ന്ന് ഒക്ടോബര് 22-ന് സുപ്രീംകോടതി അദ്ദേഹത്തിന് ജാമ്യം അനുവദിച്ചെങ്കിലും എന്‍ഫോഴ്സ്മെന്റ് കസ്റ്റഡിയിലായിരുന്ന അദ്ദേഹത്തിന് പുറത്തിറങ്ങാനായിരുന്നില്ല. 106 ദിവസത്തെ ജയില് വാസത്തിന് ശേഷമാണ് അദ്ദേഹം പുറത്തിറങ്ങാന് പോകുന്നത്.\nജാമ്യാപേക്ഷയില് വിധി പറഞ്ഞ ഇതേ ബെഞ്ചാണ് ഐ.എന്.എക്സ്. ഇടപാടിലെ സി.ബി.ഐ. കേസിലും ചിദംബരത്തിന് ജാമ്യം അനുവദിച്ചത്. ജാമ്യം നിഷേധിച്ച ഡല്‍ഹി ഹൈക്കോടതി വിധിക്കെതിരായ അപ്പീലിലായിരുന്നു വിധി. എ.എസ് ബൊപ്പണ്ണ, ഋഷികേഷ് റോയ് എന്നിവരാണ് ബെഞ്ചിലുണ്ടായിരുന്ന മറ്റംഗങ്ങള്. എ.എസ്.ബൊപ്പണ്ണയാണ് ജാമ്യ വിധി വായിച്ചത്.\nചിദംബരത്തിന്റെ ജാമ്യാപേക്ഷയെ എന്‍ഫോഴ്‌സ്‌മെന്റ് ഡയറക്ടറേറ്റ് (ഇ.ഡി.) ശക്തമായെതിര്‍ത്തിരുന്നു. കസ്റ്റഡിയിലിരിക്കുമ്പോള്‍പോലും നിര്‍ണായകസാക്ഷികളെ സ്വാധീനിക്കാന് അദ്ദേഹത്തിന് സാധിക്കുന്നെന്നാണ് ഇ.ഡി.യുടെ വാദം. എന്നാല്, കേസ് രാഷ്ട്രീയ പ്രേരിതമാണെന്നായിരുന്നു ചിദംബരത്തിന്റെ വാദം. സാക്ഷികളെ സ്വാധീനിക്കുകയോ തെളിവ് നശിപ്പിക്കുകയോ ചെയ്തതിന് പ്രത്യക്ഷമോ പരോക്ഷമോ ആയ തെളിവുകളില്ലെന്നും ചിദംബരം പറഞ്ഞു.\nഐ.എന്.എക്സ്. മീഡിയയുടെ 305 കോടി രൂപയുടെ ഇടപാടില് വിദേശനിക്ഷേപം സ്വീകരിക്കാന് ചിദംബരം ധനമന്ത്രിയായിരിക്കേ ഔദ്യോഗികപദവി ദുരുപയോഗംചെയ്ത് അനുമതി നല്‍കിയെന്നാണ് കേസ്. ഇതിലെ അഴിമതി സി.ബി.ഐ.യും കള്ളപ്പണം വെളുപ്പിക്കല് ഇ.ഡി.യുമാണ് അന്വേഷിക്കുന്നത്. എയര്‍സെല്- മാക്സിസ് ഇടപാടിലും സമാനമായ ആരോപണമാണ് ചിദംബരത്തിനെതിരേയുള്ളത്. ഈ കേസിലും സി.ബി.ഐ.യും ഇ.ഡി.യും അന്വേഷണം നടത്തുന്നുണ്ട്.


DigitalMalayali| പള്ളിയോടത്തില് ഷൂസിട്ടു കയറി ഫോട്ടോഷൂട്ട്! പുലിവാലു പിടിച്ച് സീരിയല് താരം\nആറന്മുള ∙ പാദരക്ഷ ധരിച്ച് പള്ളിയോടത്തിൽ ഫോട്ടോഷൂട്ട് നടത്തിയ മോഡലിനെതിരെ പൊലീസിൽ പരാതി. പള്ളിയോടങ്ങളുടെ ആചാരാനുഷ്ഠാനങ്ങളും വിശ്വാസങ്ങളും വെല്ലുവിളിച്ച് ചിത്രങ്ങൾ പകർത്തി എന്നാണ് പരാതി.\nആറന്മുള വള്ളസദ്യ, ഉതൃട്ടാതി ജലമേള, തിരുവോണത്തോണിക്ക് അകമ്പടി സേവിക്കൽ എന്നീ ആചാരപരമായ കാര്യങ്ങൾക്ക് മാത്രമാണ് പള്ളിയോടങ്ങൾ നീറ്റിലിറക്കുന്നത്.\nചെങ്ങന്നൂർ പുലിയൂർ സ്വദേശി ഉണ്ണി എന്ന യുവാവിനൊപ്പമാണ് നിമിഷയും മറ്റൊരു യുവതിയും എത്തിയത്. ഉണ്ണിയുടെ ഉടമസ്ഥതയിലുള്ള ആനയ്‌ക്കൊപ്പം നിന്ന് ഫോട്ടോ ഷൂട്ട് നടത്തുന്നതിനിടെയാണ് ഇവർ പള്ളിയോടത്തിൽ കയറി ഫോട്ടോ എടുത്തത്. ഈചിത്രം നവ മാദ്ധ്യമങ്ങളിൽ വൈറലായതോടെയാണ് പ്രതിഷേധം വ്യാപകമായത്. ആചാരങ്ങൾ പാലിക്കാതെ പള്ളിയോടത്തിൽ കയറിയുള്ള ചിത്രീകരണം വിശ്വാസങ്ങളെ വ്രണപ്പെടുത്തുന്നു എന്നാണ് പ്രധാന പരാതി. നദീതീരങ്ങളോടു ചേർന്ന പള്ളിയോടപ്പുരകളിൽ പോലും ആരും പാദരക്ഷ ഉപയോഗിക്കാറില്ല. പള്ളിയോടപ്പുരകൾ ദേവസങ്കൽപത്തിൽ വിളക്ക് കൊളുത്തി പരിപാവനമായാണു കരുതുന്നത്. സംഭവം വിവാദമായതോടെ സമൂഹമാധ്യമത്തിൽനിന്ന് ചിത്രം നീക്കം ചെയ്തെങ്കിലും നിയമനടപടിയുമായി മുന്നോട്ടു പോകാനാണ് പള്ളിയോട കരകളുടെ തീരുമാനം.\nഅതേസമയം സംഭവം വിവാദമായതോടെ തന്റെ അറിവില്ലായ്മ കൊണ്ടാണ് പള്ളിയോടത്തിൽ ഷൂസിട്ട് കയറിയതെന്ന് സീരിയൽ താരം നിമിഷ പറഞ്ഞു. ആചാര അനുഷ്ഠാനങ്ങൾ ലംഘിക്കണമെന്ന് താൻ മനപൂർവ്വം വിചാരിച്ചിട്ടില്ല. സംഭവത്തിൽ കരക്കാർക്കും വിശ്വാസികൾക്കുമുണ്ടായ പ്രയാസത്തിൽ ക്ഷമ ചോദിക്കുന്നതായും നിമിഷ പറഞ്ഞു. തെറ്റ് മനസിലായതിനെ തുടർന്ന് നിമിഷ നവ മാദ്ധ്യമങ്ങളിൽ നിന്നും പള്ളിയോടത്തിൽ നിൽക്കുന്ന ഫോട്ടോ ഇവർ ഒഴിവാക്കി.\nവീടിന്‍റെ പരിസരത്തും വീടിനകത്തും വച്ച് 12 പ്രാവശ്യം പാമ്പ് കടിയേറ്റു ;3അണലിയുടെയും4മൂര്‍ഖന്‍പാമ്പിന്റെയും 5പ്രാവശ്യം ശങ്കുവരയന് പാമ്പിന്റെയും കടികിട്ടി; ശ്രീക്കുട്ടിയെ കാണാന് വാവ സുരേഷ് എത്തി\nജസ്‌ല മാടശ്ശേരി എന്ന വന്മരം വീണു; അല്ലയോ പെണ്ണെ നിനക്ക് സ്വർഗത്തിൽ പോകണ്ടേ, ചോദ്യത്തിന് കിടിലൻ മറുപടിയുമായി പെൺകുട്ടി\nയുവാവ് ഫോണ് വിഴുങ്ങി; രണ്ടു മണിക്കൂര് നീണ്ട ശസ്ത്രക്രിയയിലൂടെ പുറത്തെടുത്തു\nഒലിവറിന് സൂര്യനെന്ന പോലെ ഒരു കൂട്ടുകാരനെങ്കിലും നമുക്കുണ്ടെങ്കില് നമ്മള് സമ്പന്നരാണ്; വൈറലായി കുറിപ്പ്\nരഹനാഫാത്തിമ ഇപ്പോള് ഒറ്റക്കാണ്..... എന്റെ കുട്ടികളുടെ അച്ഛന് മനോജ് കെ ശ്രീധർ ആ സ്ഥാനം മറ്റാര്‍ക്കും കൊടുക്കാന് ഞാൻ താല്‍പ്പര്യപ്പെടുന്നില്ല : ഒറ്റയ്ക്ക് ഫൈറ്റ് ചെയ്തു മുന്നോട്ടു പോകും: എനിക്ക് വാടകയ്ക്ക് വീട് കിട്ടുന്നില്ല, ജോലിയുമില്ല': പുതിയ ജീവിത പങ്കാളിയെന്ന വാര്‍ത്ത നിഷേധിച്ച് രഹ്ന ഫാത്തിമ\n'രണ്ടു രൂപ നല്‍കി ലൈംഗികമായി ദുരുപയോഗം ചെയ്തയാളുടെ വീടും സ്ഥലവും 40 ലക്ഷം രൂപയ്ക്ക് വാങ്ങി'; വെളിപ്പെടുത്തലുമായിരഞ്ജു രഞ്ജിമാര്


വിതരണത്തിനിടെ ഗ്യാസ് സിലിണ്ടർ ദേഹത്തേക്ക് വീണ് തൊഴിലാളി മരിച്ചു. – Newswayanad.in-No.1 news portal of Wayanad\nകൽപ്പറ്റ:വിതരണത്തിനിടെ ഗ്യാസ് സിലിണ്ടർ ദേഹത്തേക്ക് വീണ് വിതരണ\nതൊഴിലാളി മരിച്ചു.കൽപ്പറ്റ പെരുന്തട്ട സ്വദേശി കൊല്ലിക്കൽ നൗഷാദ് (37) ആണ് മരിച്ചത്.\nകാവുമന്ദം കർലാട് തടാകത്തിന് സമീപം ഗ്യാസ് സിലിണ്ടർ വിതരരണത്തിനെത്തിയ കൽപ്പറ്റ ഭാരത് ഗ്യാസ് ഏജൻസിയുടെ വാഹനത്തിൽ നിന്നും സിലിണ്ടർ ഇറക്കുന്നതിനിടെ ദേഹത്തേക്ക് വീണാണ് അപകടമുണ്ടായത് .ശനിയാഴ്ച ഉച്ചയ്ക്ക് രണ്ടരയോടെയായിരുന്നു അപകടം.ഉടൻ ചെന്നലോട് ഗവ: ആശുപത്രിയിലും തുടർന്ന് കൽപ്പറ്റയിലെ സ്വകാര്യ ആശുപത്രിയിലും എത്തിച്ചെങ്കിലും രക്ഷിക്കാനായില്ല. നൗഷാദിന് മൂന്ന് മക്കളുമുണ്ട്. ഭാര്യ: ഫാത്തിമ\nപിതാവ് പരേതനായ കെ.സി. മൊയ്തീൻ . മാതാവ് : സൈനബ\n31 സ്ഥലങ്ങളിൽ നാളെ വൈദ്യുതി മുടങ്ങും. 514 views per day\nബത്തേരി ലാബില് കോവിഡ് പരിശോധന; ‘ട്രൂനാറ്റ്’ മെഷീന് ഈയാഴ്ചയെത്തും 133 views per day\nകൈനാട്ടി വാടോത്ത് ഉണ്ണി നിവാസില് പരേതനായ മണി നായരുടെ ഭാര്യ വി.പി. ലക്ഷ്മിക്കുട്ടിയമ്മ(83)നിര്യാതയായി 106 views per day


ദീർഘദൂര റേഡിയോ തരംഗങ്ങളെ കടത്തിവിടുന്ന അയണോസ്ഫിയറിലെ പാട്ടുകൾ കേട്ട് മതിമറന്ന കുട്ടികൾ എത്തിച്ചേർന്നത് തീയുണ്ടകൾ പോലെ ഉൽക്കകൾ പറക്കുന്ന അപകട മേഖലയിലേക്കാണ്\nNovember 22, 2020 1:41:22 pm\n‘ലാ ലാ ലാ ആഹ! ഗും ഗൂം ഗും ഗും\nഉം ഊം ഉം…’\n“കൊള്ളാലോ, രണ്ടുപേരും പാട്ടിൽ ലയിച്ചിരിക്ക്യാ?”\nസാനിയ ഉച്ചത്തിൽ ചോദിച്ചിട്ടും ചെവിയിൽ തിരുകിയ ഇയർഫോണിൽ നിന്നുമുള്ള സംഗീതത്തിൽ ലയിച്ചിരിക്കുകയായിരുന്ന അശ്വിനും വിമലും അറിഞ്ഞതേയില്ല. സൂര്യയാനത്തിന്റെ സുരക്ഷയിലും, ശീതളിമയിലും, സംഗീതം ശ്രവിച്ച് സുഖിച്ചിരിക്കുകയായിരുന്നു രണ്ടുപേരും.\n“നോക്ക്, ഇങ്ങിനെ പാട്ടും കേട്ട് കണ്ണടച്ചിരുന്നാൽ കാണാനുള്ള കാഴ്ചകളൊക്കെയങ്ങ് കഴിഞ്ഞുപോകും. കാണണ്ടേ നിങ്ങൾക്ക്?”\n“സാനിയ, ഈ പാട്ടു കഴിയുന്നതുവരെക്കൂടെ…”\nഅശ്വിൻ അവളുടെ കൈ തട്ടിമാറ്റിക്കൊണ്ടു പറഞ്ഞു. സാനിയക്ക് ചിരിവന്നു.\n“നല്ല ആളുകളുമായാണ് ഞാൻ സൂര്യയാത്രയ്ക്ക് പുറപ്പെട്ടിരിക്കുന്നത്. ഒരു പാട്ടുകേട്ടാൽ കണ്ണുമടച്ച് ലയിച്ചിരുന്നുകളയും.”\n“നീ എന്താ പറഞ്ഞത്? ഞങ്ങളുടെ സ്കൂളിലെ സംഗീതാദ്ധ്യാപകൻ പറഞ്ഞതെന്താണെന്നറിയാമോ? നമ്മൾ പാട്ടുകേൾക്കുകയാണെങ്കിൽ അതിലെ ഓരോ ചെറു താളങ്ങൾ പോലും ആസ്വദിക്കണമെന്നാണ്. കണ്ണടച്ച് അതിൽ ലയിച്ചിരുന്നാലേ അതിനു സാധിക്കൂ. ലയിച്ചിരുന്നു പാട്ടുകേൾക്കുമ്പോൾ നമ്മുടെ മനസ്സും ബുദ്ധിയും ശുദ്ധീകരിക്കപ്പെടും. കൂടുതൽ കാര്യങ്ങൾ പഠിക്കാൻ പറ്റും. നമ്മുടെ യാത്രയിൽ ഇനിയുമൊരുപാട് പഠിക്കാനില്ലേ? അതിനുള്ള തയ്യാറെടുപ്പിലാണ് ഞങ്ങൾ.”\n“ഊം. തയ്യാറെടുപ്പൊക്കെ ശരിതന്നെ. പക്ഷെ ഇപ്പോൾ നിങ്ങൾ കണ്ണുതുറന്നേ പറ്റുള്ളൂ. നോക്കൂ, രസകരമായ കാഴ്ച കാണാം. ലിയ തന്ന കണ്ണടയിലൂടെ നോക്കൂ.”\nകാഴ്ചകൾ കാണാനെന്നു പറഞ്ഞപ്പോൾ ഇരുവരും ആവേശത്തോടെയെഴുന്നേറ്റ് കണ്ണട ധരിച്ച് പുറത്തേക്കു നോക്കി.\n“ആഹ! കൊള്ളാമല്ലോ. ഇതെന്താണ്? മനോഹരമായൊരു ചിത്രം പോലെയുണ്ട്. ഇതുപോലെയുള്ള ചിത്രം ഞാനെവിടെയോ കണ്ടിട്ടുണ്ടല്ലോ!”\nവിമൽ ഓർമ്മകളിൽ പരതാൻ തുടങ്ങി. “ആ നീല പശ്ചാത്തലത്തിൽ കാണുന്ന വെളുത്ത കുത്തുകൾ ഏതെങ്കിലും വായുകണികകളായിരിക്കുമല്ലേ സാനിയ?”\n“അതെ. കണികകൾ തന്നെ. ഇവിടെ വായു വൈദ്യുതചാർജ്ജുള്ള കണികകളായി മാറുകയാണ് ചെയ്യുന്നത്. അയോണീകരണമെന്ന് പറയും. വായുകണങ്ങൾ അയോണുകളായി മാറുന്ന മേഖലയായതിനാലാണ് തെർമ്മോസ്ഫിയറിന്റെ താഴ്ന്ന ഭാഗമായ ഈ മേഖലയ്ക്ക് അയണോസ്ഫിയർ എന്ന പേർ വന്നത്.”\n“അയണോസ്ഫിയറിലൂടെയാണോ നമ്മളിപ്പോൾ കടന്നുപോകുന്നത്? അപ്പോൾ എനിക്കെല്ലാം മനസ്സിലായി. ഈ പാട്ടുവരുന്നതിന്റെ രഹസ്യവും മനസ്സിലായി.”\nഅശ്വിൻ പറഞ്ഞപ്പോൾ വിമൽ സംശയത്തോടെയവനെ നോക്കി.\n“അയണോസ്ഫിയറിലൂടെയാണ് ദീർഘദൂര റേഡിയോ തരംഗങ്ങൾ കടന്നുപോകുന്നതെന്ന് പഠിച്ചിട്ടുണ്ട്. അതെ. അതുതന്നെയാണ് കാര്യം. നമ്മളിപ്പോൾ കാണുന്നത് വൈദ്യുതചാർജ്ജുള്ള വായുകണികകളാണ്. ശൂൻയമായ അന്തരീക്ഷമേഖലയായതിനാലാണ് പശ്ചാത്തലം നീലനിറത്തിൽ കാണുന്നത്. അതിൽ വെളുത്ത കുത്തുകളായി കാണുന്നവയാണ് വൈദ്യുതചാർജ്ജുള്ള കണങ്ങളായ അയോണുകൾ. ദീർഘദൂര റേഡിയോ തരംഗങ്ങളെ കടത്തിവിടാനായി നിങ്ങൾ മനുഷ്യർ ഉപയോഗിക്കുന്നത് ഈ അയോണുകളെയാണ്. നിങ്ങൾ ഇന്ത്യക്കാർക്ക് നിങ്ങളുടെ ഭൂമിയുടെ മറുവശത്തുള്ള അമേരിക്കയിലെ റേഡിയോ പ്രക്ഷേപണമൊക്കെ കേൾക്കാൻ കഴിയുന്നത് ഇതിന്റെ സഹായത്തോടെയാണ്.”\n“ഓ.. അതാണല്ലേ കാര്യം! ഈ ഇംഗ്ലീഷ് പാട്ടുകൾ തന്നെ വീണ്ടും വീണ്ടും കേട്ടപ്പോൾത്തന്നെ എനിക്കു തോന്നിയിരുന്നു എന്തോ രഹസ്യമുണ്ടെന്ന്. നമ്മുടെ മലയാളം പാട്ടുകളൊന്നും കേൾക്കാനാവുന്നില്ലല്ലോ.”\n“അതെ. ദാ നമ്മൾ അയണോസ്ഫിയർ കഴിയാറായി. തെർമ്മോസ്ഫിയറിന്റെ മുകൾ വിതാനത്തിലേക്ക് നമ്മൾ കടക്കുകയാണ്. ഇനിയങ്ങോട്ട് ചൂട് ക്രമമായി കൂടിക്കൊണ്ടിരിക്കും. പക്ഷെ നമുക്ക് അറിയാൻ കഴിയില്ല.”\n“അതെന്താ ചൂടറിയാൻ പറ്റാത്തത്?”\n“ചൂടാണോ വിമലിനിഷ്ടം? ഈ വാഹനത്തിനുള്ളിലെ തണുപ്പ് ഇഷ്ടമാകുന്നില്ലേ?”\n“ഉണ്ട്. പക്ഷെ, സാനിയയല്ലേ പറഞ്ഞത് ചൂട് കൂടിക്കൊണ്ടിരിക്കുമെന്ന്. അതെന്തുകൊണ്ടാണ് നമുക്കനുഭവപ്പെടാത്തതെന്നാണ് ചോദിച്ചത്.”\n“ഓഹോ! പഠിക്കാൻ വേണ്ടിയാണല്ലേ? നന്നായി. രണ്ടു കാരണങ്ങളാണ് നമുക്ക് വർദ്ധിച്ചുവരുന്ന ചൂട് അറിയാൻ സാധിക്കാത്തത്. ഒന്ന് നമ്മൾ യാത്രയ്ക്കായി പ്രത്യേകം സജ്ജീകരിച്ച വാഹനത്തിലാണ് സഞ്ചരിക്കുന്നതുതന്നെ. ഇനി വാഹനത്തിനു പുറത്താണെങ്കിലും അധികം ചൂടനുഭവപ്പെടില്ല. അതിനു കാരണം വായുതൻമാത്രകൾ തമ്മിൽ അകലം കൂടുതലായതിനാൽ ചൂട് നമ്മുടെ ശരീരത്തിലേൽപ്പിക്കുവാൻ അവയ്ക്ക് സാധിക്കുന്നില്ലെയെന്നതിനാലാണ്.”\n“ഊം.” എല്ലാം മനസ്സിലായെന്ന ഭാവത്തിൽ അശ്വിൻ പുറത്തേക്കു നോക്കി.\n“സാനിയ പറയുന്ന കാര്യങ്ങളൊക്കെ ഇതുകഴിഞ്ഞ് ഒന്നെഴുതിത്തരണേ. ചിലപ്പോൾ മറന്നുപോയാലോ?”\n“അതു പേടിക്കേണ്ട. നമ്മൾ പറയുന്നതും കാണുന്നതുമെല്ലാം കൃത്യമായി റെക്കോർഡ് ചെയ്യുന്നുണ്ടല്ലോ. പിന്നെന്താ?”\n“ഇപ്പോൾ ആ വെളുത്ത കുത്തുകൾ കാണുന്നില്ലല്ലോ. വെറും നീലനിറം മാത്രമാണുള്ളത്.”\n“വെളുത്ത കുത്തുകൾ അയണോസ്ഫിയറിലല്ലേ കണ്ടത്. ഇവിടെ അത്തരം കണികകളൊന്നുമില്ല. ഇനി നാനൂറ് കിലോമീറ്റർ കഴിഞ്ഞാൽ നമ്മൾ എക്സോസ്ഫിയറിലേക്ക് പ്രവേശിക്കും. പിന്നെ പതിനായിരം കിലോമീറ്റർ വരെ വളരെ ചെറിയതോതിൽ വായുകണികകളുടെ സാന്നിദ്ധ്യമുണ്ട്. അതുകൊണ്ടാണ് പറയുന്നത് നിങ്ങളുടെ ഭൂമിയുടെ അന്തരീക്ഷ പരിധി പതിനായിരം കിലോമീറ്ററാണെന്ന്.”\n“ഇപ്പോൾ പാട്ടും നിന്നു. ഇനി കാഴ്ചകളൊന്നുമില്ലല്ലേ കാണാൻ?”\n“വിമലിന് യാത്ര മടുത്തുതുടങ്ങിയെന്നു തോന്നുന്നു. കാഴ്ചകളിനിയുമുണ്ട്. ഇനിയാണ് കാഴ്ചകളുള്ളതെന്നു പറയാം. പക്ഷെ പുറത്തേക്ക് സൂക്ഷിച്ചു നോക്കിയിരിക്കണം. നിങ്ങൾ മനുഷ്യർ വിക്ഷേപിച്ച പല കൃത്രിമോപഗ്രഹങ്ങളും ഈ മേഖലയിൽ നിങ്ങൾക്ക് കാണാം. സൗരസ്ഥിര ഉപഗ്രഹമെന്ന് വിളിക്കുന്ന ഉപഗ്രഹങ്ങളെയാണ് കാണാൻ കഴിയുക. ചിലപ്പോഴൊക്കെ ഉൽക്കകൾ പൊഴിയുന്നതും ഭാഗ്യമുണ്ടെങ്കിൽ ധൂമകേതുക്കളെയും കാണാം.”\n“ആഹ! ധൂമകേതുക്കളെ കാണാൻ പറ്റുമോ? ഞാനിതുവരെ കണ്ടിട്ടില്ല. പറയുന്നത് കേട്ടിട്ടുണ്ട് ഹാലിയുടെ ധൂമകേതുവിനെപ്പറ്റി.”\n“ഹാലിയുടെ ധൂമകേതുവിനെ കാണാൻ കഴിയില്ല. അത് ഇപ്പോഴും ഭൂമിയുടെ ഏതെങ്കിലും വശത്തുകൂടെ സഞ്ചരിച്ചുകൊണ്ടിരിക്കുകയായിരിക്കും. എഴുപത്തിരണ്ട് വർഷംകൊണ്ട് പരിക്രമണം പൂർത്തിയാക്കുന്നതാണ് ഹാലിയുടെ ധൂമകേതു. ഒരു മനുഷ്യായുസ്സിൽ ഒരിക്കൽ മാത്രമേ അതിനെ കാണാൻ കഴിയൂ. വേറെയുമുണ്ട് ധൂമകേതുക്കൾ. നമുക്ക് ഭാഗ്യമുണ്ടെങ്കിൽ കാണാം.”\n“ഹയ്യോ! അതെന്താ തീയുണ്ടകൾ പോലെ പാഞ്ഞു വരുന്നത്? ആരെങ്കിലും നമ്മളെ ആക്രമിക്കുകയാണോ?” വിമൽ പേടിയോടെ വാഹനത്തിൽ ചുരുണ്ടിരുന്നു. അവൻ കൈചൂണ്ടിയ ദിശയിൽ തീമഴപെയ്യുന്നതുപോലെ വലിയ അഗ്നിഗോളങ്ങൾ പാഞ്ഞുവരുന്നുണ്ടായിരുന്നു.\n“പേടിക്കേണ്ട. അത് ഉൽക്കകളാണ്. നിങ്ങളുടെ ഭൂമിയിലേക്കു പതിക്കുന്ന ശുന്യകാശത്തെ ശിലാവസ്തുക്കളാണവ. അവയ്ക്ക് തീപ്പിടിച്ചുതുടങ്ങിയിട്ടേയുള്ളൂ. ഇനി അന്തരീക്ഷവായുവുമായുള്ള ഘർഷണത്തിന്റെ ഫലമായവ കത്തി നശിക്കും. ചാരം മാത്രമേ ഭൂമിയിലെത്തുള്ളൂ.”\n“അതാ, വലിയൊരെണ്ണം നമ്മുടെ പേടകത്തിനു നേരെയാണല്ലോ അതു വരുന്നത്!”\nഅശ്വിൻ ഒഴിഞ്ഞുമാറാൻ ശ്രമിച്ചപ്പോഴേക്കും അവരുടെ പേടകത്തെ വെടിയുണ്ടകൊണ്ടെന്നവണ്ണം തുളച്ച് ആ തീയുണ്ട കടന്നുപോയി.\n“ഹ..ഹ.. പേടിച്ചുപോയോ? നമ്മുടെ പേടകത്തിലിരിക്കുമ്പോൾ പേടിക്കേണ്ടതേയില്ല. ഉൽക്കകൾ പോലെയുള്ള പ്രതിഭാസങ്ങളെ പ്രതിരോധിക്കാനുള്ള ശേഷി നമ്മുടെ പേടകത്തിനുണ്ട്. ഉൽക്കകളെ മാത്രമല്ല, ഏത് പ്രതിഭാസത്തെയും അതിജീവിക്കാൻ നമുക്ക് കഴിയും. ഞാനല്ലേ നിങ്ങളുടെ കൂടെയുള്ളത്. ഈ മേഖലയിലൂടെയൊക്കെ ദിനംപ്രതിയെന്നോണം യാത്ര ചെയ്യുന്നവളല്ലേ ഞാൻ. പിന്നെന്തിനാ പേടി?”\nഅശ്വിന്റെ കിതപ്പ് മാറിയിട്ടുണ്ടായിരുന്നില്ല. അവൻ സാനിയയുടെ കൈയ്യിൽ പിടിച്ചു. പൂപോലെ മൃദുലമായ കൈകൾ. എന്തു പതുപതുപ്പാണ്! അവളിൽനിന്നും അനിർവ്വചനീയമായൊരു സുഗന്ധം പുറപ്പെടുന്നതായും അത് തന്നെ മൂടുന്നതായും അവനറിഞ്ഞു. അവളവനെ ചേർത്തു പിടിച്ചു. അമ്മയുടെ മാറിലമരുന്നതുപോലൊരു സുരക്ഷിതത്വം അവനനുഭവപ്പെട്ടു. അവളുടെ മുഖത്തുനോക്കിയവൻ നിഷ്കളങ്കമായി ചിരിച്ചു.\n“ഇത്രയും പാവം കുട്ടിയായിപ്പോയോ അശ്വിൻ. ഞാൻ വിചാരിച്ചു അത്യാവശ്യം ധൈര്യമൊക്കെയുള്ള കുട്ടിയായിരിക്കുമെന്ന്. വാ, വിമലും വാ.”\nഅവൾ വിമലിനെയും ചേർത്തുപിടിച്ചു. അവൻ അശ്വിനെ അസൂയയോടെ നോക്കുകയായിരുന്നു. സാനിയ ചേർത്തുപിടിച്ചപ്പോൾ അവനും സന്തോഷമായി. രണ്ടുപേരെയും ഒരേപോലെയവൾ പരിഗണിക്കുന്നുണ്ടെന്നു മനസ്സിലായപ്പോളവന്റെ കണ്ണുകൾ നിറഞ്ഞു.\n“കരയല്ലേ. നല്ല കുട്ടികളല്ലേ നിങ്ങൾ. ഇനിയും നമുക്കെന്തൊക്കെ കാഴ്ചകൾ കാണാനിരിക്കുന്നു. ഇപ്പോൾ നമ്മൾ കണ്ടത് ഉൽക്കകളെയല്ലേ. ഭൂമിയുടെ ആകർഷണപരിധിക്കുമപ്പുറത്ത് അലസമായി സഞ്ചരിച്ചുകൊണ്ടിരിക്കുന്ന പാറക്കഷണങ്ങളും ലോഹക്കഷണങ്ങളുമൊക്കെയാണവ. അറിയാതെ ആകർഷണത്തിൽ പെട്ടുപോകുമ്പോൾ ഭൂമിയിലേക്കു പതിക്കുകയാണവ. പക്ഷെ അന്തരീക്ഷവായുവുമായുള്ള ഘർഷണത്തിന്റെ ഫലമായവ കത്തിയമരുകയാണ് ചെയ്യുന്നത്.”\n“അതാ ഇനിയുമുണ്ട് ധാരാളം. പൂരത്തിന്റെ വെടിക്കെട്ടുപോലെ…” അശ്വിന്റെ മുഖത്ത് ചിരി വിരിഞ്ഞു. അവൻ ആത്മവിശ്വാസം വീണ്ടെടുത്തുകഴിഞ്ഞുവെന്ന് സാനിയ മനസ്സിലാക്കി. വിമൽ അപ്പോഴും അവളോടു ചേർന്നിരുന്നു.\n“അതെ. ഇവിടെയിനി ഉത്സവമേളമാണ്. കാഴ്ചയുടെ പൊടിപൂരം. നല്ല കുട്ടികളായി കണ്ണുതുറന്നിരിക്കൂ.”\nWeb Title: Sreejith moothedath childrens novel sooryayathra chapter 9


വ്യാപാര സമയം നീട്ടുന്നത് സെബി മാറ്റി വെച്ചു - FUTURE KERALA - Daily on Business Economy and Society\nനിലവില് ഓഹരി വിപണികള് രാവിലെ 9.15 ന് തുടങ്ങി ഉച്ചകഴിഞ്ഞ് 3.30 നാണ് വ്യാപാരം അവസാനിപ്പിക്കുന്നത്\nന്യൂഡെല്‍ഹി: ഓഹരി വ്യാപാര സമയം നീട്ടുന്നത് നടപ്പാക്കാനുള്ള തീയതി മാര്‍ക്കറ്റ് റെഗുലേറ്ററായ സെക്യൂരിറ്റീസ് ആന്‍ഡ് എക്‌സ്‌ചേഞ്ച് ബോര്‍ഡ് ഓഫ് ഇന്ത്യ( സെബി) മാറ്റി വെച്ചു. ഒക്‌റ്റോബര് ഒന്നു മുതല് വ്യാപാര സമയം ദീര്‍ഘിപ്പിക്കാനായിരുന്നു മുന് തീരുമാനം. വ്യാപാര സമയം നീട്ടുന്നത് സംബന്ധിച്ച് ബ്രോക്കര്‍മാരുമായി സ്റ്റോക്ക് എക്‌സ്‌ചേഞ്ചുകള് നടത്തുന്ന ചര്‍ച്ചകളില് ഇനിയും സമന്വയം ആകാത്തതിനാലാണ് തീരുമാനം മാറ്റിവെച്ചത്. ഇത് സംബന്ധിച്ച ചര്‍ച്ചകള് പുരോഗമിച്ചുകൊണ്ടിരിക്കുകയാണെന്നാണ് അടുത്ത വൃത്തങ്ങള് വ്യക്തമാക്കുന്നത്.\nനിലവില് ഓഹരി വിപണികള് രാവിലെ 9.15 ന് തുടങ്ങി ഉച്ചകഴിഞ്ഞ് 3.30 നാണ് വ്യാപാരം അവസാനിപ്പിക്കുന്നത്. ഇത് വൈകിട്ട് 5.30 വരെയോ 7.30 വരെയോ നീട്ടാനാണ് സ്‌റ്റോക്ക് എക്‌സ്‌ചേഞ്ചുകളുടെ പദ്ധതി. ആഗോള വിപണികളുമായുള്ള താരതമ്യത്തില് ആഭ്യന്തര വിപണികളെ കൂടുതല് മെച്ചപ്പെടുത്താനായിരുന്നു ഈ പദ്ധതി കൊണ്ടുള്ള ലക്ഷ്യം.\n2009 ല് വ്യാപാര സമയം വൈകുന്നേരം അഞ്ച് മണി വരെ നീട്ടാന് സെബി തത്വത്തില് അംഗീകാരം നല്‍കിയിരുന്നു. ഈ സമയത്ത് തന്നെയായിരുന്നു ബിഎസ്ഇയും എന്‍എസ്ഇയും പ്രവര്‍ത്തനം ആരംഭിക്കുന്ന സമയം രാവിലെ 9.55 ല് നിന്നും9മണിയിലേക്ക് മാറ്റിയത്. എന്നാല് പ്രവര്‍ത്തന ചെലവ് വര്‍ധിക്കുമെന്ന കാര്യം ഉയര്‍ത്തിക്കാട്ടി ബ്രോക്കറേജ് സ്ഥാപനങ്ങള് എതിര്‍പ്പ് പ്രകടിപ്പിച്ചതിനാല് 3.30 എന്ന സമയം മാറ്റാന് സാധിച്ചിരുന്നില്ല.\nഓഹരി വിപണിയില് ഇക്വിറ്റി വിഭാഗത്തിന്റെ ( ഇക്വിറ്റി ഡെറിവേറ്റീവ് സെഗ്മെന്റ്) വ്യാപാരം രാവിലെ9മണി മുതല് രാത്രി 11.55 വരെയാക്കാന് സ്റ്റോക്ക് എക്‌സ്‌ചേഞ്ചുകള്‍ക്ക് കഴിഞ്ഞ മേയ് മാസത്തിലാണ് അനുവാദം നല്‍കിയത്. പുതിയ വ്യാപാര സമയം നടപ്പാക്കുന്നത് പരീക്ഷാണാടിസ്ഥാനത്തില് വിലയിരുത്താന് ആറ് മുതല് എട്ട് ആഴ്ച വരെ സമയം എടുക്കേണ്ടി വരുമെന്ന് ബ്രോക്കര്‍മാര് പറയുന്നു. നിലവില് വ്യാപാരം അവസാനിക്കുന്ന 3.30 ന് ശേഷം 90 മിനിറ്റ് മാത്രം വ്യാപാരം നീട്ടാമെന്നാണ് ബ്രോക്കര്‍മാരുടെ നിലപാട്.\nപ്രതിദിനം 300 കോടി രൂപയുടെ വളര്‍ച്ചയുമായി മുകേഷ് അംബാനി


മദ്യവില കൂട്ടിയത് കനത്ത തിരിച്ചടി – ദില്ലിയിലും കര്‍ണാടകത്തിലും വില്‍ക്കുന്നത് പകുതി ബ്രാണ്ടി കുപ്പികള് മാത്രം | Gramajyothi News\nMay 22, 2020 3:24 pm Published by : Chief Editor\nബംഗളൂരു: കൊവിഡിനുശേഷം മദ്യവില കുത്തനെ കൂട്ടിയതോടെ ഡല്‍ഹിയിലും കര്‍ണാടകത്തിലും മദ്യവില്പന വന്‍തോതില് കുറഞ്ഞു. ലോക്ക് ഡൗണിനെത്തുടര്‍ന്നുണ്ടായ സാമ്ബത്തിക പ്രശ്നങ്ങള് മറികടക്കാമെന്ന പ്രതീക്ഷയിലാണ് മദ്യത്തിന്റെ വില കൂട്ടിയത്. എന്നാലിത് സര്‍ക്കാരുകള്‍ക്ക് തിരിച്ചടിയിലായിരിക്കുകയാണ്. കച്ചവടം വന്‍തോതില് കുറഞ്ഞിരിക്കുന്നു എന്നാണ് റിപ്പോര്‍ട്ട്. ലോക്ക്ഡൗണ്‍മൂലം വരുമാനം കുറഞ്ഞതിനാല് പലരുടെയും കൈയില് മദ്യം വാങ്ങാന് പണമില്ലാത്തതാണ് പ്രധാന പ്രശ്നം. കര്‍ണാടകത്തില് മദ്യവിലയില് 21 മുതല് 31ശതമാനം വരെ യാണ് കൂട്ടിയത്.\nവില കൂട്ടിയതിനു പിന്നാലെ കര്‍ണാടകത്തില് മദ്യ വില്‍പനയില് അറുപതുശതമാനമാണ് ഇടിവുണ്ടായത്. ആദ്യദിവസങ്ങളില് വില്പന നന്നായി ഉയര്‍ന്നശേഷമാണ് കുത്തനെ താഴേക്ക് പോയത്. സംസ്ഥാനത്ത് ആകെയുള്ള 10,050 മദ്യവില്പനശാലകളില് 4,880 എണ്ണം മാത്രമേ തുറന്നിട്ടുള്ളു.\nഡല്‍ഹിയിലും കാര്യങ്ങള് സമാന രീതിയില് തന്നെയാണ്. കച്ചവടം പകുതിയിലേറെ കുറഞ്ഞുവെന്നാണ് റിപ്പോര്‍ട്ടുകള്. ലോക്ക്ഡൗണില് ഇളവുകള് വന്നതോടെ ഇനി കച്ചവടം ഉയരുമെന്ന പ്രതീക്ഷയിലാണ് അധികൃതര്. കേരളത്തിലും മദ്യത്തിന്റെ നികുതി കൂട്ടിയിരിക്കുകയാണ്. പക്ഷേ, മദ്യവില്പനശാലകള് ഇതുവരെ തുറന്നിട്ടില്ല.


ജോൺ എബ്രഹാം നിർമിക്കുന്ന ചിത്രത്തിൽ നായികയായി അനശ്വര, ചടങ്ങിൽ തിളങ്ങി താരം.\nആദ്യ ചിത്രമായ ഉദാഹരണം സുജാതയിലൂടെ പ്രേക്ഷകരുടെ മനം കവര്‍ന്ന നടിയാണ് അനശ്വര രാജന്. ഈ ചിത്രത്തിനുശേഷം ഗിരീഷ് എ ഡി സംവിധാനം ചെയ്ത തണ്ണീര്‍മത്തന് ദിനങ്ങള് എന്ന ചിത്രത്തില് നായികയായി അഭിനയിച്ചു. ചിത്രത്തില് മികച്ച പ്രകടനമായിരുന്നു അനശ്വരയുടേത്. സോഷ്യൽ മീഡിയയിൽ സജീവമാണ് താരം. തന്റെ വിശേഷങ്ങളും എല്ലാം പങ്കുവെക്കാറുണ്ട്. പലതും വിമ ർശനങ്ങൾക്ക് വഴിവെക്കാറുണ്ട്.\nഇപ്പോഴിത വൈറൽ ആകുന്നത്.ബോളിവുഡ് താരം ജോൺ എബ്രഹാം നിർമിക്കുന്ന മലയാള ചിത്രത്തിൽ അനശ്വര രാജൻ നായികയാകുന്നു എന്നതാണ്. പുതുമുഖ താരം രഞ്ജിത്ത് സജീവ് ആണ് നായകൻ. ജെ.എ എന്റർടെയ്ൻമെന്റിന്റെ ബാനറിൽ ജോൺ എബ്രഹാം നിർമിക്കുന്ന ചിത്രത്തിന്റെ പേര് മൈക്ക് എന്നാണ്. കൊച്ചിയിൽവച്ച് നടന്ന പ്രൗഡഗംഭീരമായ ചടങ്ങിലൂടെയായിരുന്നു ചിത്രത്തിന്റെ ഔദ്യോഗിക പ്രഖ്യാപനം നടത്തിയത്.ചടങ്ങിൽ അതീവ സുന്ദരിയായി റെഡ് കളർ ഡ്രസിലാണ് താരം ഉള്ളത്.\nചിത്രത്തിന്റെ ഫസ്റ്റ്ലുക്ക് ലോഞ്ചിനോട് അനുബന്ധിച്ച് നടന്ന പരിപാടിയിൽ മുഖ്യാതിഥിയായി ജോൺ എബ്രഹാമും ഒപ്പം അഭിനേതാക്കളും അണിയറപ്രവർത്തകരും പങ്കെടുത്തു. വിഷ്ണു ശിവപ്രസാദ് സംവിധായകനാകുന്ന ഈ ചിത്രത്തിന്റെ നിർമാണത്തിലൂടെ ജെ.എ എന്റർടൈൻമെന്റ് മലയാളത്തിലേക്ക് കാലെടുത്തുവയ്ക്കുന്നു.ഒരു വ്യക്തിയുടെ ജീവിതത്തിലെ വിവിധ ഘട്ടങ്ങളിലൂടെ സഞ്ചരിക്കുന്ന ചിത്രത്തിന്റെ കഥ ആഷിഖ് അക്ബർ അലിയുടേതാണ്.വിക്കി ഡോണർ, മദ്രാസ് കഫെ, പരമാണു, ബത്‌ല ഹൗസ് തുടങ്ങിയ ചിത്രങ്ങൾ നിർമിച്ച് നിരവധി കഴിവുറ്റ പ്രതിഭകളെ സിനിമ ലോകത്തേക്ക് കൈപിടിച്ചുയർത്തിയ ജെ എ എന്റർടൈൻമെന്റ് രഞ്ജിത്ത് സജീവിന് മലയാള സിനിമയിലേക്കുള്ള ലോഞ്ച് പാഡ് ആയി ഒരുങ്ങിക്കഴിഞ്ഞു.\nഈ ലോഞ്ചിലൂടെ ജെ എ എൻറർടൈൻമെൻറ് പരിചയപ്പെടുത്തിയ കഴിവുറ്റ പ്രതിഭകളുടെ നിരയിലേക്ക് ചേർക്കപ്പെടുകയാണ് രഞ്ജിത്ത് സജീവ് എന്ന പേര്.രഞ്ജിത്ത് സജീവും അനശ്വര രാജനും ഉൾപ്പെടുന്ന ഫസ്റ്റ് ലുക്ക് പോസ്റ്ററാണ് പുറത്തിറക്കി. അതും സോഷ്യൽ മീഡിയയിൽ വൈറൽ ആയിരുന്നു.


വിവിധ ദ്വീപുകളില് "Grievance Management System, e-Literacy in Common Service Center" ഉല്‍ഘാടനം ചെയ്തു : - Lakshadweep(ލަކްޝަދީބު) People's Job Portal....\nവിവിധ ദ്വീപുകളില് "Grievance Management System, e-Literacy in Common Service Center" ഉല്‍ഘാടനം ചെയ്തു :\nഅമിനി(15/08/2012) : കേരളത്തില് നടപ്പിലാക്കി വിജയിച്ച അക്ഷയ പ്രോജക്റ്റ് മാതൃകയില് 100% "e-സാക്ഷരത" ലക്ഷ്യം വെച്ചു കൊണ്ട് അമിനി ദ്വീപില് Lakshadweep Grievance Management System വും e-Literacy in Common Service Center'ന്‍റെയും ഉല്‍ഘാടനം അമിനി ദ്വീപ് സബ് ഡിവിഷനല് ഓഫീസര് ശ്രീ. എം.കെ. കുഞ്ഞികോയ നിര്‍വ്വഹിച്ചു. എ.പി. ആറ്റക്കോയ എന്നയാളില് നിന്നും ആദ്യ പരാതി സ്വീകരിച്ച് കൊണ്ടാണ് അദ്ദേഹം Grievance Management System'ത്തിന്‍റെ ഉല്‍ഘാടനം നിര്‍വ്വഹിച്ചത്. CSC Amini ഓപ്പറേറ്റര് ടീം മെമ്പര് ശ്രീ. B. മുഹമ്മദ് ഇഖ്‌ബാല് സ്വാഹതമോതി. ഉല്‍ഘാടന പ്രസംഗത്തില് ശ്രീ. കുഞ്ഞിക്കോയ അവര്‍കള് Grievance Management System'ന്‍റെയും Common Service Center'ന്‍റെയും പ്രാധാന്യത്തെ കുറിച്ചും പൊതുജനങ്ങള്‍ക്ക് അത് എത്രമാത്രം ഉപകാരപ്രദമെന്നും വിശദീകരിച്ചു. ഭരണകൂടത്തിന്‍റെ ശരിയായ പ്രവര്‍ത്തനത്തിന് ഒരു മുതല് കൂട്ടാണ് "VLE" എന്നും അദ്ദേഹം പ്രസ്തുത യോഗത്തില് അഭിപ്രായപ്പെട്ടു. "ആശ്രയ" Common Service Centre'കളുടെ പൊതു പ്രവര്‍ത്തന മണ്ഡലത്തെക്കുറിച്ച് Lakshadweep Information Technology Service Society (LITSS) അസിസ്റ്റന്‍റ് എക്സികുട്ടീവ് ശ്രീ. ഉമര് ഫാറൂഖ് പരിപാടിയില് വിശദീകരിച്ചു. അമിനി ദ്വീപ് DP (Dweep Panchayath) മെമ്പര് ശ്രീ. എന്. ബര്‍ക്കത്തുള്ള പരിപാടിക്ക് സ്വാഗതമോതി.\nചെത്ത്‌ലാത്ത്(15.8.12): Lakshadweep Grievance Management System & e-Literacy in Common Service Center ഡോ.ആരിഫ്മുഹമ്മദ് സാഗര്, എസ്.ഡി.ഓ ഇന് ചാര്‍ജ് ഉത്ഘാടനം ചെയ്തു. ചെയര്‍പേഴ്സണ് മറ്റ് പൌരപ്രമുഖര് പരിപാടിയില് പങ്കെടുത്തു. ഈ പദ്ധതിയിലൂടെ ഓരോ കുടുംബത്തിലെ ഓരോവ്യക്തിയേയും കമ്പ്യൂട്ടര് സാക്ഷരരാക്കുക, ലക്ഷദ്വീപ് ഗ്രിവറന്‍സസ് സിസ്റ്റം വഴി ഡിപ്പാര്‍ട്ട്മെന്റ് തല പരാതികള് രജിസ്ടര്‍ചെയ്യുക തുടങ്ങിയവ നടപ്പില് വരും.\nഅഗത്തി(15.8.12): ലക്ഷദ്വീപ് ചരിത്രത്തില് ആദ്യമായി COMMON SERVICE CENTER (Ashraya) വഴി കമ്പ്യൂട്ടര് സാക്ഷരത ക്ലാസ്സ് ഉല്‍ഘാടനം ബഹു. അഗത്തി ഡെപ്പ്യൂട്ടി കലക്ടര് നിസാമുദ്ദീന് കോയ നിര്‍വ്വഹിച്ചു. കൂടാതെ Lakshadweep Grievance Management System വഴി ലക്ഷദ്വീപിലെ ഏത് Department തല പരാതികളും വളരെ രഹസ്യമായി (LGMS) ഈ സര്‍വ്വീസിലൂടെസമര്‍പ്പിക്കാവുന്നതാണ്. പത്ത് വയസ്സിന് മുകളിലുള്ള\nകമ്പ്യൂട്ടര് അറിയാത്ത എല്ലാ പൊതുജനങ്ങളും ഈ സംരംഭം ഉപയോഗപ്പെടുത്തിവിജയിപ്പിക്കണമെന്ന് ബഹു:ഡെപ്പ്യൂട്ടി കലകട്രര് ഉല്‍ബോധിപ്പിച്ചു.


ldf seat | യുഡിഎഫിൽ ഏഴു സീറ്റിൽ മത്സരിച്ച വീരേന്ദ്രകുമാർ വിഭാഗത്തിന് സിപിഎം ഉറപ്പു നൽകുന്നത് നാലു സീറ്റ് മാത്രം; എൽഡിഎഫിലുള്ള ദള്ളിനും ഒരു സീറ്റ് കുറയും; നാല് സീറ്റ് നൽകിയ ജനാധിപത്യ കേരളാ കോൺഗ്രസിനെ രണ്ടിൽ ഒതുക്കും; ജോസ് കെ മാണി കൂടി എത്തിയതിനാൽ സീറ്റില്ലാതെ വിഷമിച്ച് എൽഡിഎഫ് - MarunadanMalayalee.com\nയുഡിഎഫിൽ ഏഴു സീറ്റിൽ മത്സരിച്ച വീരേന്ദ്രകുമാർ വിഭാഗത്തിന് സിപിഎം ഉറപ്പു നൽകുന്നത് നാലു സീറ്റ് മാത്രം; എൽഡിഎഫിലുള്ള ദള്ളിനും ഒരു സീറ്റ് കുറയും; നാല് സീറ്റ് നൽകിയ ജനാധിപത്യ കേരളാ കോൺഗ്രസിനെ രണ്ടിൽ ഒതുക്കും; ജോസ് കെ മാണി കൂടി എത്തിയതിനാൽ സീറ്റില്ലാതെ വിഷമിച്ച് എൽഡിഎഫ്\nJanuary 13, 202110:03 AM IST Permalink\nകോഴിക്കോട്: സീറ്റ് വിഭജനത്തിൽ എല്ലാ ഘടകക്ഷികൾക്കും ഇടതു പക്ഷത്തിൽ സീറ്റു കുറയും. ജോസ് കെ മാണിയുടെ കേരളാ കോൺഗ്രസ് മുന്നണിയിൽ എത്തിയ സാഹചര്യത്തിലാണ്. എൽജെഡിക്കും പുതുതായി സീറ്റ് നൽകണം. എൽഡിഎഫിന്റെ ഭാഗമായ എൽജെഡി, ജനതാദൾ (എസ്) എന്നിവ നിയമസഭാ തിരഞ്ഞെടുപ്പിനു മുന്നോടിയായി ലയിക്കണമെന്നു സിപിഎം നിർദ്ദേശിച്ചിട്ടുണ്ട്. ഇതോടെ പാതിവഴിയിൽ നിലച്ച ലയനചർച്ചകൾ പുനരാരംഭിച്ചു.\nസീറ്റ് വിഭജനവുമായി ബന്ധപ്പെട്ട പ്രതിസന്ധി പരിഹരിക്കാനാണ് ഇത്. കേരളാ കോൺഗ്രസ് ജോസ് കെ മാണി വിഭാഗത്തിന് പതിമൂന്ന് സീറ്റുകൾ വരെ കുറഞ്ഞത് മത്സരിക്കാൻ നൽകേണ്ടി വരും. മധ്യ കേരളത്തിൽ ജോസ് കെ മാണിയുടെ പാർട്ടിക്കുള്ള പിന്തുണ തിരിച്ചറിഞ്ഞാണ് ഇത്. ഈ സാഹചര്യത്തിൽ യുഡിഎഫിൽ ഏഴു സീറ്റിൽ മത്സരിച്ച വീരേന്ദ്രകുമാർ വിഭാഗത്തിന് സിപിഎം ഉറപ്പു നൽകുന്നത് നാലു സീറ്റ് മാത്രമാണ്. എൽഡിഎഫിലുള്ള ദള്ളിനും ഒരു സീറ്റ് കുറയും. നാല് സീറ്റ് നൽകിയ ജനാധിപത്യ കേരളാ കോൺഗ്രസിന് രണ്ട് സീറ്റേ കൊടുക്കാൻ ഇടയുള്ളൂ. അങ്ങനെ ചെറിയ കക്ഷികൾക്കെല്ലാം സീറ്റ് കുറയ്ക്കാനാണ് സാധ്യത.\nഎൻസിപിക്കും സീറ്റ് കുറയും. മാണി സി കാപ്പൻ വിഭാഗം ഇടതു മുന്നണി വിടുമോ എന്ന കാര്യത്തിൽ അനിശ്ചിതത്വം തുടരുകയാണ്. രണ്ട് ദിവസത്തിനകം ഇക്കാര്യത്തിൽ തീരുമാനം വരും. എകെ ശശീന്ദ്രൻ ഇടതുപക്ഷത്ത് തുടരുമെന്നാണ് സിപിഎം പ്രതീക്ഷ. ഇത് കൂടി മനസ്സിൽ വച്ചാണ് സീറ്റ് വിഭജനത്തിൽ സിപിഎം പ്രാഥമിക ധാരണകൾ ഉണ്ടാക്കുന്നത്. ജനതാദള്ളിൽ ലയനം സിപിഎം പ്രതീക്ഷിക്കുന്നുണ്ട്. രണ്ട് കൂട്ടരോടും ഇക്കാര്യത്തിൽ ഉടൻ തീരുമാനം എടുക്കാൻ സിപിഎം നിർദ്ദേശിച്ചിട്ടുണ്ട്.\nകഴിഞ്ഞ ദിവസം ജെഡിഎസ് നേതാക്കളായ മന്ത്രി കെ.കൃഷ്ണൻകുട്ടി, മാത്യു ടി.തോമസ് എന്നിവർ എൽജെഡി സംസ്ഥാന പ്രസിഡന്റ് എം വി ശ്രേയാംസ്‌കുമാറുമായി കൂടിക്കാഴ്ച നടത്തി. ഇന്ന് തൃശൂരിൽ ചേരുന്ന എൽജെഡി സംസ്ഥാന സമിതി യോഗം ഇതിൽ തീരുമാനമെടുക്കും. പുതുതായി മുന്നണിയിലെത്തിയ കക്ഷികൾക്കു സീറ്റ് കണ്ടെത്താനുള്ള ശ്രമത്തിലാണ് എൽഡിഎഫ് നേതൃത്വം. ദൾ പാർട്ടികൾ രണ്ടായി തുടർന്നാൽ കൂടുതൽ സീറ്റുകൾ നൽകേണ്ടിവരുമെന്ന് സിപിഎം കണക്കുകൂട്ടുന്നു.\nജെഡിഎസിന് കഴിഞ്ഞ തവണ നൽകിയത്5സീറ്റാണ്. എൽജെഡി യുഡിഎഫിൽ മത്സരിച്ചത്7സീറ്റുകളിലും. പിളർപ്പിനു മുൻപ് ജനതാദൾ എസിന് എൽഡിഎഫ് നൽകിയത് 8 സീറ്റായിരുന്നു. ലയനം നടന്നാൽ അത്രയും സീറ്റുകൾ നൽകാനാണ് ആലോചിക്കുന്നത്. അല്ലാത്ത പക്ഷം ജെഡിഎസിന് നാല് സീറ്റേ നൽകൂ. അവർക്ക് നിലവിൽ എംഎൽഎമാർ ആരുമില്ല. ഇതാണ് നാലു സീറ്റ് നൽകാൻ കാരണം. ജനതാദളിനും നാല് സീറ്റ് മാത്രമേ നൽകൂ. അവർക്ക് മൂന്ന് എംഎൽഎമാരുണ്ട്. രണ്ട് പാർ്ട്ടികളേയും ഇടതുപക്ഷത്ത് തുല്യശക്തികളായി കാണാനാണ് സിപിഎമ്മിന് താൽപ്പര്യം.\nഎൽജെഡി കഴിഞ്ഞ വട്ടം മത്സരിച്ച സീറ്റുകളിൽ നേമത്തൊഴികെ ജയിച്ചത് എൽഡിഎഫാണ്. നേമത്ത് ബിജെപിയും. അതു കൊണ്ടുതന്നെ സിപിഎമ്മിന്റെ സിറ്റിങ് സീറ്റുകളിൽ ഉൾപ്പെടെയാണ് എൽജെഡിയുടെ അവകാശവാദം. ഇതിൽ കെ.കെ. ശൈലജ ജയിച്ച കൂത്തുപറമ്പ് കെ.പി. മോഹനനു വേണ്ടി ആവശ്യപ്പെടുന്നു. കഴിഞ്ഞ തവണ മത്സരിച്ച അമ്പലപ്പുഴയ്ക്കു പകരം തെക്കൻ ജില്ലകളിൽ ഒരു സുരക്ഷിത മണ്ഡലവും ആവശ്യപ്പെട്ടിട്ടുണ്ട്. എൽജെഡിയും ജെഡിഎസും പരസ്പരം മത്സരിച്ച വടകരയിൽ ഇരുവിഭാഗവും അവകാശവാദം ഉന്നയിച്ചിട്ടുണ്ട്. ഈ തർക്കം ലയനത്തിലൂടെ അവസാനിക്കും.\nജനാധിപത്യ കേരളാ കോൺഗ്രസിനും സീറ്റ് കുറയും. ഫ്രാൻസിസ് ജോർജ് മുന്നണി വിട്ട് പിജെ ജോസഫിനൊപ്പം ചേർന്നിട്ടുണ്ട്. ആന്റണി രാജുവും കെസി ജോസഫും മാത്രമാണ് ഇപ്പോൾ ഇടതു പക്ഷത്തുള്ളത്. ഇതിൽ ആന്റണി രാജുവിന് കഴിഞ്ഞ തവണ മത്സരിച്ച സീറ്റ് തന്നെ കൊടുത്തേക്കും. എന്നാൽ കെ സി ജോസഫിന് നൽകാൻ സീറ്റില്ല. ഇതും പ്രശ്‌നമാണ്. കെസി ജോസഫിനോട് ജോസ് കെ മാണിയുടെ പാർട്ടിയിൽ ലയിക്കാനാണ് സിപിഎം ആവശ്യപ്പെടുന്നത്.


ചായക്കടയുടെ പാരമ്പര്യം മോദിക്ക് മാത്രമല്ല; യുപിയിലെ ഉപമുഖ്യമന്ത്രിക്കും പറയാനുണ്ട് – Azhimukham\nചായക്കടയുടെ പാരമ്പര്യം മോദിക്ക് മാത്രമല്ല; യുപിയിലെ ഉപമുഖ്യമന്ത്രിക്കും പറയാനുണ്ട്\nകുട്ടിക്കാലത്തെ ദാരിദ്രം അകറ്റാനായി ചായക്കടയില് പണിയെടുക്കുകയും പത്രം വില്‍ക്കുകയും ചെയ്തെന്ന് കേശവ പ്രസാദ് മൗര്യ\nMar 19 2017 01:30 PM\nമുന് ചായ വില്‍പ്പനക്കാരും ബിജെപിയിലെ അധികാരസ്ഥാനങ്ങളും തമ്മില് എന്തെങ്കിലും ബന്ധമുണ്ടോ? ഏതായാലും പ്രധാനമന്ത്രി പാടിപ്പുകഴ്ത്തപ്പെട്ട പൂര്‍വകാല ചരിത്രം അറിയുന്നവര്‍ക്ക് ഇപ്പോള് ഉത്തരപ്രദേശിലെ ഉപമുഖ്യമന്ത്രി പദതീരുമാനം അങ്ങനെയൊരു സംശയത്തിന് കാരണമായാല് അത്ഭുതപ്പെടാനില്ല. പ്രധാനമന്ത്രിക്ക് സമാനമായ ജീവിതസാഹചര്യങ്ങളില് നിന്നാണ് നിര്‍ണായക സംസ്ഥാനമായ യുപിയിലെ ഉപമുഖ്യമന്ത്രിമാരില് ഒരാളായി തിരഞ്ഞെടുക്കപ്പെട്ടിരിക്കുന്ന പാര്‍ട്ടി സംസ്ഥാന അദ്ധ്യക്ഷന് കേശവ പ്രസാദ് മൗര്യയുടെയും വരവ്.\nഒബിസി വിഭാഗത്തില് പെട്ട മൗര്യയും തന്റെ കുട്ടിക്കാലത്ത് പിതാവിനെ ചായക്കടയില് സഹായിച്ചിരുന്നു. യുപിയിലെ കൗസംബി ജില്ലയില് ഒരു കര്‍ഷക കുടുംബത്തില് പിറന്ന അദ്ദേഹത്തിന് കുട്ടിക്കാലത്തെ ദാരിദ്രം അകറ്റാനായി ചായക്കടയില് പണിയെടുക്കുകയും പത്രം വില്‍ക്കുകയും ചെയ്യേണ്ടി വന്നു. കുട്ടിക്കാലത്ത് ചെയ്തിരുന്ന ജോലികളെ കുറിച്ച് മൗര്യ ഇപ്പോഴും അഭിമാനത്തോടെ ഓര്‍ക്കാറുണ്ട്. ഈ ഭൂതകാലമാണ് തന്നെയും പ്രധാനമന്ത്രി മോദിയെയും തമ്മില് അടുപ്പിക്കുന്നതെന്നും അദ്ദേഹം പരാമര്‍ശിക്കാറുണ്ട്.\nബാല സ്വയംസേവക് സംഘത്തിന്റെ പ്രവര്‍ത്തനത്തിലൂടെയാണ് അദ്ദേഹം രാഷ്ട്രീയത്തിലേക്ക് വരുന്നത്. പിന്നീട് വിശ്വഹിന്ദുപരിഷത്തിന്റെയും ബജ്രംഗ്ദളിന്റെയും പ്രവര്‍ത്തനങ്ങളില് സജീവമായി. വിഎച്ച്പി തലവനായിരുന്ന അശോക് സിംഗാളിന്റെ വളരെ അടുത്ത അനുയായി ആയാണ് മൗര്യ അറിയപ്പെട്ടിരുന്നത്. 2012ല് ആദ്യമായി എംഎല്‍എ ആയി തിരഞ്ഞെടുക്കപ്പെട്ട മൗര്യ 2016ല് ബിജെപിയുടെ ഉത്തര്‍പ്രദേശ് സംസ്ഥാന അദ്ധ്യക്ഷനായി തിരഞ്ഞെടുക്കപ്പെട്ടു.\nയാദവേദര ഒബിസി വോട്ടുകളും ദളിത് വോട്ടുകളും ബിജെപിക്ക് അനുകൂലമാക്കുന്നതില് മൗര്യ നിര്‍ണായക പങ്കുവഹിച്ചു. കുശവ, കൊയ്രി, കുര്‍മി, സാഖ്യ, പട്ടേല് സമുദായങ്ങള് ബിജെപിക്ക് അനുകൂലമായി വോട്ടു ചെയ്തു എന്നാണ് ഫലങ്ങള് തെളിയിക്കുന്നത്. മുന് മുഖ്യമന്ത്രി കല്യാണ് സിംഗിന് ശേഷം ഏറ്റഴും കൂടുതല് ഒബിസി, ദളിത് പിന്തുണയുള്ള ബിജെപി നേതാവാണ് തീപ്പൊരി പ്രസംഗകനായ കേശവ ചന്ദ്ര മൗര്യ. ഇപ്പോള് ഫുല്‍ഫൂര് മണ്ഡലത്തില് നിന്നുള്ള ലോക്‌സഭ അംഗമായ ഈ 47 കാരന് രണ്ടുതവണ ജയില്‍വാസം അനുഭവിച്ചിട്ടുണ്ട്. അയോദ്ധ്യ ക്ഷേത്ര നിര്‍മ്മാണ കാലത്തും ഗോസംരക്ഷണ പ്രസ്ഥാന കാലത്തും.\nബജറ്റില് ഇനി ബ്രിട്ടീഷ് പാരമ്പര്യം വേണ്ട\nആര്‍എസ്എസിന്റെത് സ്വാതന്ത്ര്യസമരത്തെ വഞ്ചിച്ച പാരമ്പര്യം, ഹിറ്റ്‌ലറുടെ നയം: പിണറായി മംഗളൂരുവില്


തൊഴിലാളിയോടുള്ള സ്നേഹവും കടമയും മരണശേഷവും നിറവേറ്റിയ കമ്പനി – Intensive Promoter\nHome / Lifestyle / തൊഴിലാളിയോടുള്ള സ്നേഹവും കടമയും മരണശേഷവും നിറവേറ്റിയ കമ്പനി\nതൊഴിലാളിയോടുള്ള സ്നേഹവും കടമയും മരണശേഷവും നിറവേറ്റിയ കമ്പനി\nIntensive Promo January 14, 2019\tLifestyle Leaveacomment 658 Views\nകുടുംബത്തെ കുറിച്ചുള്ള ഒാർമകളും മികച്ച ജീവിതം തേടിയുള്ള സ്വപ്നങ്ങളും മുറുകെ പിടിച്ച് കടൽ കടക്കുന്ന ഒരോ പ്രവാസിയുടെയും വേദനയോടെ മനം നിറയ്ക്കുന്ന ഫെയ്സ്ബുക്ക് പോസ്റ്റാണ് സോഷ്യൽ ലോകത്ത് ചർച്ചയാവുന്നത്. ഗൾഫിൽ വച്ച് മരണപ്പെട്ട തൊഴിലാളിയുടെ കുടുംബത്തെ തേടി കേരളത്തിലെത്തിയ കമ്പനി ഉടമയുടെ ചിത്രങ്ങളാണ് ഇപ്പോൾ വൈറലാകുന്നത്.\nചെങ്ങന്നൂർ ചെറിയനാട് കടയിക്കാടിനു സമീപം താമസിക്കുന്ന ബിജു കഴിഞ്ഞ മാസം ഗൾഫിൽ വച്ചാണ് ഹൃദയാഘാതം മൂലം മരിക്കുന്നത്. പ്ലംബറായ ജോലിചെയ്തു വരികയായിരുന്നു ബിജു. മൃതദേഹം കമ്പനി തന്നെ നാട്ടിൽ എത്തിക്കുകയും ചെയ്തു. ഇതിന് പിന്നാലെയാണ് മരണമടഞ്ഞ തൊഴിലാളിയുടെ കുടുംബത്തെ നേരിൽ കാണാനും സഹായം നൽകാനും കമ്പനിയുടെ സിഇഒ നേരിട്ടെത്തിയത്.\nകമ്പനി ഉടമസ്ഥൻ ഹംബർട്ട് ലീയാണ് ബിജുവിന്റെ വീട്ടിലെത്തി അമ്മയെയും ഭാര്യയേയും കുട്ടികളെയും നേരിൽ കണ്ട് ആശ്വസിപ്പിച്ചത്. കമ്പനിയുടെ ഇൻഷ്വറൻസ് തുകയും സ്റ്റാഫുകളിൽ നിന്നും ശേഖരിച്ച 33.5 ലക്ഷം രൂപയുടെ ചെക്കും അദ്ദേഹം കുടുംബത്തിന് കൈമാറി. തൊഴിലാളിയോടുള്ള സ്നേഹവും കടമയും മരണശേഷം നിറവേറ്റിയ ഉടമയോടുള്ള സ്നേഹം പ്രകടിപ്പിക്കുകയാണ് പ്രവാസികളടക്കമുള്ളവർ. സാജൻ ചാക്കോ എന്ന വ്യക്തിയാണ് ചിത്രങ്ങൾ സഹിതം ഇൗ കുറിപ്പ് ഫെയ്സ്ബുക്കിൽ പങ്കുവച്ചത്.\nPrevious സൗദിയിലെ ആദ്യ ഷോ, ബാലഭാസ്‌കറെ ഒപ്പം കൂട്ടി സ്റ്റീഫന് ദേവസ്സി കണ്ണുനനയിച്ച് വീഡിയോ\nNext എല്ലാ ഗള്‍ഫ് രാജ്യങ്ങളെയും ഇന്ത്യക്കാര് ഉപേക്ഷിക്കുന്നു കാലം കഴിഞ്ഞപ്പോള് കഥകള് മാറിയിരിക്കുന്നു


റോഡ് അറ്റകുറ്റപ്പണിക്ക് റണ്ണിംഗ് കോണ്‍ട്രാക്ട്; ആദ്യഘട്ടമായി 137.41 കോടി രൂപ അനുവദിച്ചു - Newscom - Malayalam News\nറോഡ് അറ്റകുറ്റപ്പണിക്ക് റണ്ണിംഗ് കോണ്‍ട്രാക്ട്; ആദ്യഘട്ടമായി 137.41 കോടി രൂപ അനുവദിച്ചു\nപൊതുമരാമത്ത് വകുപ്പില് റണ്ണിംഗ് കോണ്‍ട്രാക്ട് സംവിധാനം നടപ്പാക്കാന് ആദ്യഘട്ടമായി 137.41 കോടി രൂപ അനുവദിച്ചതായി പൊതുമരാമത്ത് – ടൂറിസം വകുപ്പ് മന്ത്രി പി എ മുഹമ്മദ് റിയാസ് . 2481.5 കിലോ മീറ്റര് റോ‍ഡിന്റെ പരിപാലനത്തിന് റണ്ണിംഗ് കോണ്‍ട്രാക്ട് സിസ്റ്റം നടപ്പാക്കാനാണ് ആദ്യഘട്ടത്തില് തീരുമാനിച്ചത്. 117 പദ്ധതികളിലായാണ് ആദ്യ ഘട്ടത്തില് റണ്ണിംഗ് കോണ്‍ട്രാക്ട് സിസ്റ്റം നടപ്പാക്കുന്നത്.\nറണ്ണിംഗ് കോണ്‍ട്രാക്ട് സംവിധാനം നടപ്പാക്കാന് തീരുമാനിച്ചതിനു പിന്നാലെ റോഡുകളുടെ പരിശോധന നടത്തി എസ്റ്റിമേറ്റ് തയ്യാറാക്കാന് പൊതുമരാമത്ത് നിരത്ത് പരിപാലന വിഭാഗത്തിന് മന്ത്രി നിര്‍ദ്ദേശം നല്‍കിയിരുന്നു. കൂടുതല് അറ്റകുറ്റപ്പണി ആവശ്യമുള്ള റോഡുകളുടെ പട്ടിക ആദ്യഘട്ടത്തില് തയ്യാറാക്കാനായിരുന്നു നിര്‍ദ്ദേശം . നിരത്ത് പരിപാലന വിഭാഗം സമര്‍പ്പിച്ച എസ്റ്റിമേറ്റ് പരിശോധിച്ച ശേഷമാണ് 137.41 കോടി രൂപ അനുവദിക്കാന് മന്ത്രി നിര്‍ദ്ദേശിച്ചത്.\nഒരു വര്‍ഷത്തേക്ക് റണ്ണിംഗ് കോണ്‍ട്രാക്റ്റ് അനുവദിക്കാനാണ് തീരുമാനം. നടപടി ക്രമങ്ങള് പൂര്‍ത്തിയാക്കി ടെണ്ടര് വിളിച്ച് ഓരോ പ്രവൃത്തിയുടേയും കരാറുകാരെ നിശ്ചയിക്കും. അതിനു ശേഷമാണ് റണ്ണിംഗ് കോണ്‍ട്രാക്ട് നിലവില് വരിക. റണ്ണിംഗ് കോണ്‍ട്രാക്ടിലുള്ള റോഡുകളില് ആ കാലയളവിലെ അറ്റകുറ്റപ്പണി കരാറുകാർ നിർവ്വഹിക്കും.\nറണ്ണിംഗ് കോണ്‍ട്രാക്ട് നിലവില് വരുന്നതോടെ അതാത് സമയങ്ങളിൽ വരുന്ന ഓരോ അറ്റകുറ്റപ്പണിക്കും പ്രത്യേക എസ്റ്റിമേറ്റ്, ടെണ്ടര് തുടങ്ങിയ സാങ്കേതിക കാലതാമസം ഒഴിവാക്കാനാകും. ചെറിയ അറ്റകുറ്റപ്പണി പോലും ഉദ്യോഗസ്ഥരുടേയും കരാറുകാരുടെയും ശ്രദ്ധയില് പെടുത്തി വേഗത്തില് പരിഹരിക്കാന് കഴിയും. റോഡ് തകർച്ചയുടെ വ്യാപ്തി കുറക്കാനും ഈ സംവിധാനത്തിലൂടെ സാധിക്കുമെന്നും മന്ത്രി പറഞ്ഞു.\nഡി.വൈ.എഫ്.ഐ നേതൃത്വത്തില് ഇന്ന് സംസ്ഥാന വ്യാപക ചക്രസ്തംഭന സമരം\nഒളിമ്പ്യൻ ഒ. ചന്ദ്രശേഖരനോട് സർക്കാർ കാണിച്ച അനാദരവ് കായിക മേഖലയോടുള്ള അവഗണന: കെ. ബാബു എംഎൽഎ


ദുരിതബാധിതര്‍ക്കായെത്തിയ അവശ്യവസ്തുക്കള് വിമാനത്താവളത്തില് കെട്ടിക്കിടക്കുന്നു – Tip of India News\nദുരിതബാധിതര്‍ക്കായെത്തിയ അവശ്യവസ്തുക്കള് വിമാനത്താവളത്തില് കെട്ടിക്കിടക്കുന്നു\nBy Tip of India News\t On Aug 29, 2018\nതിരുവനന്തപുരം : പ്രളയബാധിതര്‍ക്കായി വിദേശരാജ്യങ്ങളില് നിന്നടക്കം അയച്ച അവശ്യവസ്തുക്കള് തിരുവനന്തപുരം വിമാനത്താവളത്തില് കെട്ടിക്കിടക്കുന്നു. കസ്റ്റംസ് ക്ലിയറന്‍സ് ലഭിച്ചിട്ട് പോലും ദുരിതാബാധിതരിലേക്ക് എത്തണ്ട അവശ്യ സാധനങ്ങള് ഉദ്യോഗസ്ഥര് വിട്ടു നല്‍കുന്നില്ലെന്നാണ് പരാതി. സാങ്കേതികത്വം ചൂണ്ടിക്കാട്ടിയാണ് അധികൃതര് ഇവ വിട്ടു നല്‍കാത്തതെന്നാണ് ആരോപണം.\nഅധികൃതരുടെ കടുംപിടിത്തം മൂലം ടണ്‍കണക്കിന് സാധനങ്ങളാണ് വിമാനത്താവളത്തിലെ കാര്‍ഗോ സെന്ററില് കെട്ടിക്കിടക്കുന്നത്. സാധനങ്ങള് ഏറ്റെടുക്കാന് വടക്കന് ജില്ലകളില് നിന്നടക്കം ദിവസങ്ങളായി ആളുകള് വന്ന് കാത്തിരിക്കുന്നുണ്ടെങ്കിലും പ്രയോജനമുണ്ടായിട്ടില്ല. നിരവധി പേരാണ് സമാന അവസ്ഥയില് കാര്‍ഗോ സെന്ററിന് മുന്നില് കാത്തുനില്‍ക്കുന്നത്. പ്രളയ ദുരിതത്തിന്റെ പശ്ചാത്തലത്തില് കാര്‍ഗോ സെന്ററില് പ്രത്യേക ഹെല്‍പ് ഡെസ്‌ക് തുടങ്ങിയെങ്കിലും അതും ഫലപ്രദമല്ല. സാങ്കേതികത ചൂണ്ടിക്കാട്ടി സാധനങ്ങള് വിട്ടു നല്‍കാന് വൈകുന്നതോടെ വിദേശരാജ്യങ്ങളില് നിന്നെത്തുന്ന ആഹാരസാധനങ്ങള് പലതും കേടായി നശിക്കുകയാണ്.\nദുരിതബാധിതര്‍ക്കായെത്തിയ സാധനങ്ങള് റെയില്‍വെ സ്റ്റേഷനുകളിലും കെട്ടിക്കിടക്കുന്നതായി കഴിഞ്ഞ ദിവസം പരാതി ഉയര്‍ന്നിരുന്നു. യഥാര്‍ത്ഥ രേഖകള് ഹാജരാക്കിയാല് മാത്രമെ ഇവ വിട്ടു നല്‍കു എന്ന ഉറച്ച നിലപാടിലാണ് റെയില്‍വെ. രേഖകളുടെ സ്‌കാന് ചെയ്ത കോപ്പികള് കാണിച്ചിട്ടും അധികൃതര് വഴങ്ങിയില്ലെന്ന ആക്ഷേപവും ഉയരുന്നുണ്ട്. അരി, ബിസ്‌കറ്റ്, പാല്‍പ്പൊടി അടക്കമുള്ള സാധനങ്ങളാണ് ഇത്തരത്തില് റെയില്‍വെ സ്റ്റേഷനില് കെട്ടിക്കിടക്കുന്നത്.\nപ്രളയം പിന്നെ ഓണം തുടങ്ങി നീണ്ട നാളത്തെ അവധികള്‍ക്കൊടുവില് കുട്ടികള് ഇന്ന് സ്‌കൂളുകളിലേക്ക്\nകൊച്ചി വിമാനത്താവളം ഇന്നു മുതല് പ്രവര്‍ത്തിച്ചു തുടങ്ങും


Emalayalee.com - ജോര്‍ജ് ചിറയ്ക്കല് (ജോര്‍ജുകുട്ടി-70) ന്യൂയോര്‍ക്കില് നിര്യാതനായി\nജോര്‍ജ് ചിറയ്ക്കല് (ജോര്‍ജുകുട്ടി-70) ന്യൂയോര്‍ക്കില് നിര്യാതനായി\nAMERICA 11-Jan-2020 വര്‍ഗീസ് പ്ലാമ്മൂട്ടില്\nയോങ്കേഴ്‌സ്, ന്യൂയോര്‍ക്ക്: ജോര്‍ജ് ജെ. ചിറയ്ക്കല്(70)(ജോര്‍ജുകുട്ടി) നിര്യാതനായി. വെമ്പാല ചിറയ്ക്കല്‍പറമ്പില് പരേതനായ സി.ജെ. ജോണിന്റെയും ഏലിയാമ്മ ജോണിന്റെയും പുത്രനാണ്. ഭാര്യ മറിയാമ്മ(ഗ്രേസി) മേലകത്ത്. മക്കള് , ഷൈന് ജോര്‍ജ്, ഷീന ചിറയക്കല്,പരേതയായ ഷൈനി. മരുമക്കള് ജെയ്‌സി, മാര്‍ട്ടിന്. കൊച്ചുമക്കള് അകാഷ, ഷോണ, ആന്‍ഡ്രു, ഡേവിഡ്, ഡാനിയേല്.\nഒഡീഷ്യയിലെ റൂര്‍ഖല സ്റ്റീല് പ്ലാന്റില് ദീര്‍ഘകാലം ജോലി ചെയ്തു. തുടര്‍ന്ന് സൗദി അറേബ്യയിലെ ഹഡ്രെഡ് അയണ് ആന്‍ഡ് സ്റ്റീല് കമ്പനിയില് ജോലി ചെയ്തു. 2001 ല് അമേരിക്കയിലെത്തിയ ജോര്‍ജുകുട്ടി ബ്രോങ്ക്‌സ് വില് ന്യൂയോര്‍ക്ക് പ്രെസ്ബിറ്റീറിയന് ലോറന്‍സ് ഹോസ്പിറ്റലില് സേവനമനുഷ്ഠിച്ചു.\n2018 മുതല് ശ്വാസകോശ കാന്‍സറിനെതിരെ അചഞ്ചലമായ ദൈവ വിശ്വാസത്തോടെ സധൈര്യം പോരാടിയതിനുശേഷമാണ് അന്ത്യം സംഭവിച്ചത്. ജോര്‍ജുകുട്ടി ന്യൂയോര്‍ക്ക് വൈറ്റ് പ്ലെയിന്‍സ് സെന്റ് മേരീസ് മലങ്കര ഓര്‍ത്തഡോക്‌സ് സിറിയന് ചര്‍ച്ചിലെ സജീവ സാന്നിധ്യമായിരുന്നു.\nവേയ്ക്ക്: ജനുവരി 12, 2020 ഞായര് വൈകുന്നേരം5മണി മുതല് 8 മണി വരെ ന്യൂയോര്‍ക്ക് വൈറ്റ് പ്ലെയിന്‍സ് സെന്റ് മേരീസ് മലങ്കര ഓര്‍ത്തഡോക്‌സ് സിറിയന് ചര്‍ച്ചില് ( St.Mary's Malankara Orthodox Church, 99 Park Avenue, White Plains, New York 10603\nസംസ്‌കാരം: ന്യൂയോര്‍ക്ക് വൈറ്റ് പ്ലെയിന്‍സ് സെന്റ് മേരീസ് മലങ്കര ഓര്‍ത്തഡോക്‌സ് സിറിയന് ചര്‍ച്ചില് ( St.Mary's Malankara Orthodox Church, 99 Park Avenue, White Plains, New York 10603 ജനുവരി 13, 2020 തിങ്കള് രാവിലെ 10 മണി മുതല് 1 മണി വരെ നടക്കുന്ന ശുശ്രൂഷകളെത്തുടര്‍ന്ന് കെന്‍സിക്കോ സെമിത്തേരിയില് (Kensico Cemetery 273 Lakeview Avenue, Valhalla, New York 10595..\nകൂടുതല് വിവരങ്ങള്‍ക്ക്: ഷൈന് ജോര്‍ജ് 914 483 9540


നിയുക്ത ശബരിമല, മാളികപ്പുറം മേൽശാന്തിമാർ ശബരീശ സന്നിധിയിൽ; അയ്യപ്പനെ കണ്ട് അനുഗ്രഹം വാങ്ങാൻ പരമേശ്വരൻ നമ്പൂതിരിയും ശംഭു നമ്പൂതിരിയും സന്നിധാനത്തെത്തി – Media Mangalam\nസന്നിധാനം: നിയുക്ത ശബരിമല, മാളികപ്പുറം മേൽശാന്തിമാർ ശബരീശ സന്നിധിയിലെത്തി. ശബരിമല മേൽശാന്തിയായി തിരഞ്ഞെടുക്കപ്പെട്ട പരമേശ്വരൻ നമ്പൂതിരിയും നിയുക്ത മാളികപ്പുറം മേൽശാന്തി ശംഭു നമ്പൂതിരിയും ചുമതല ഏൽക്കുന്നതിന് മുൻപായി അയ്യപ്പൻറെ അനുഗ്രഹം വാങ്ങാനാണ് സന്നിധാനത്തെത്തിയത്. അയ്യനെ കണ്ട് അനുഗ്രഹം വാങ്ങാനെത്തിയ മേൽശാന്തിമാർ കൺനിറയെ അയ്യപ്പനെ തൊഴുത് മടങ്ങി.\nഇനിയൊരു വർഷക്കാലം അയ്യപ്പസന്നിധിയിൽ കഴിഞ്ഞ് അയ്യപ്പനെയും മാളികപ്പുറത്തമ്മയെയും പൂജിക്കാൻ ഭാഗ്യം ലഭിച്ച മേൽശാന്തിമാർ ഇനി മലകയറുക അയ്യനെ പരിചരിക്കാനായിരിക്കും. മണ്ഡല-മകരവിളക്ക് ഉത്സവത്തിന് നട തുറക്കുന്ന നവംബർ 15ന് വൈകീട്ട് ഇവരുടെ സ്ഥാനാരോഹണം നടക്കും. മേൽശാന്തിയായി ചുമതയേറ്റ കഴിഞ്ഞാൽ ഒരു വർഷത്തിന് ശേഷം മാത്രമേ ഇരുവർക്കും തിരികെ പോകാൻ സാധിക്കുകയുള്ളു. സന്നിധാനത്തെത്തിയ ഇരുവരും താഴമൺ മഠത്തിലെത്തി തന്ത്രിമാരിൽ നിന്നും അനുഗ്രഹം വാങ്ങി.\nmelshanthi sabarimala പരമേശ്വരൻ നമ്പൂതിരി മാളികപ്പുറം ശബരിമല ശംഭു നമ്പൂതിരി\n'വിളക്ക് കത്തിക്കാനും കൈയടിക്കാനും പറഞ്ഞപ്പോൾ പുച്ഛിച്ചവർക്കുള്ള മറുപടി'; 'ഇത് ഐക്യം കൊണ്ട് നേടിയ നേട്ടം'; വാക്‌സിനേഷൻ 100 കോടി പിന്നിട്ടതിന് പിന്നാലെ രാജ്യത്തെ അഭിസംബോധന ചെയ്ത് പ്രധാനമന്ത്രി നരേന്ദ്രമോദി


സര്‍ക്കാര് ആശുപത്രികളില് എല്ലാവര്‍ക്കും സൗജന്യമരുന്ന്: പദ്ധതി ഒക്ടോബര് മുതല്\neditor Saturday, June 23rd, 2012 8:37 am 23 June, 2012\nന്യൂദല്‍ഹി: സര്‍ക്കാര് ആശുപത്രിയിലും ആരോഗ്യകേന്ദ്രങ്ങളിലും ചികിത്സയ്‌ക്കെത്തുന്ന എല്ലാ രോഗികള്‍ക്കും സൗജന്യമായി മരുന്നുകള് നല്‍കാന് തീരുമാനം. ഒക്ടോബര് മുതല് തീരുമാനം നിലവില് വരും.\nപദ്ധതി നടപ്പാക്കുന്നതിനായി 2012-2013 വര്‍ഷത്തേക്ക് 100 കോടി രൂപ പ്ലാനിംഗ് കമ്മീഷന് നീക്കിവെച്ചിട്ടുണ്ട്. 12 വര്‍ഷത്തേക്ക് പദ്ധതിയ്ക്കായി 28,560 കോടി രൂപ ചിലവു വരുമെന്നാണ് കണക്കുകൂട്ടല്.\nഇപ്പോള് രാജ്യത്തെ 12% ജനങ്ങളും സര്‍ക്കാര് ആശുപത്രികളെയാണ് ചികിത്സയ്ക്ക് ആശ്രയിക്കുന്നത്. മരുന്നുകള് സൗജന്യമായി വിതരണം ചെയ്തു തുടങ്ങിയാല് 2017 ആകുമ്പോഴേക്കും ഇത് 52%ആയി ഉയരുമെന്നാണ് പ്രതീക്ഷിക്കുന്നത്.\n2011ല് സര്‍ക്കാര് ആശുപത്രികളില് ഉണ്ടായിരിക്കേണ്ട അവശ്യമരുന്നുകളുടെ ലിസ്റ്റ് കേന്ദ്രസര്‍ക്കാര് വിവിധ സംസ്ഥാനങ്ങള്‍ക്ക് നല്‍കിയിരുന്നു. 348 മരുന്നുകളാണ് ലിസ്റ്റിലുള്ളത്. ഇതുകൂടാതെ വിട്ടുപോയ അവശ്യമരുന്നുകള് നിര്‍ദേശിക്കാന് സംസ്ഥാനങ്ങളോട് പറഞ്ഞിട്ടുണ്ട്. മരുന്നുവാങ്ങുന്നതിനായുള്ള ഫണ്ടിന്റെ 75% കേന്ദ്രസര്‍ക്കാര് നല്‍കും. ബാക്കിയുള്ളത് സംസ്ഥാനങ്ങളുടെ ഉത്തരവാദിത്തമാണ്.\nഅവശ്യമരുന്നുകള്‍ക്ക് പുറമെ നിന്നുള്ളവ വാങ്ങുന്നതിനായി ജില്ലാ ഫണ്ടുകളുടെ 5% നീക്കിവയ്ക്കാനും നിര്‍ദേശിച്ചിട്ടുണ്ട്. തമിഴ്‌നാട് കഴിഞ്ഞ 15 വര്‍ഷമായി സര്‍ക്കാര് ആരോഗ്യകേന്ദ്രങ്ങളില് ചികിത്സയ്‌ക്കെത്തുന്ന എല്ലാവര്‍ക്കും സൗജന്യമായി മരുന്ന് വിതരണം ചെയ്യുന്നുണ്ട്. കഴിഞ്ഞ ഒക്ടോബര് മുതല് രാജസ്ഥാനിലും ഈ പദ്ധതി നിലവില് വന്നിട്ടുണ്ട്.


പൊലീസിന് മുന്നിൽ കീഴടങ്ങി; എല്ലാവരുടെയും പണം തിരിച്ച് തരുമെന്ന് സാമ്പത്തിക തട്ടിപ്പ് കേസിൽ പ്രതിയായ തറയിൽ ഫിനാൻസ് ഉടമ – Media Mangalam\nപത്തനംതിട്ട: സാമ്പത്തിക തട്ടിപ്പ് കേസിൽ ഒളിവിലായിരുന്ന പത്തനംതിട്ട തറയിൽ ഫിനാൻസ് ഉടമയായ സജി സാം പൊലീസിന് മുന്നിൽ കീഴടങ്ങി. രാവിലെ ഡിവൈഎസ്പി ഓഫിസിൽ നേരിട്ടെത്തിയാണ് സജി സാം കീഴടങ്ങിയത്. നിക്ഷേപകരിൽനിന്ന് ഏകദേശം 50 കോടിയോളം രൂപ തട്ടിയെടുത്തെന്ന പരാതിയിന്മേലാണ് അറസ്റ്റ്. എല്ലാവരുടെയും പണം തിരികെ നൽകുമെന്നും എന്നാൽ സാവകാശം വേണമെന്നും സജി പോലീസിൽ അറിയിച്ചു.\n1991ൽ തുടങ്ങിയ സ്ഥാപനം നിക്ഷേപകരുടെ വിശ്വാസ്യത നേടിയടുത്താണ് പ്രവർത്തിച്ചിരുന്നത്. 13 മുതൽ 15 ശതമാനം വരെ പലിശയാണ് വാഗ്ദാനം ചെയ്തിരുന്നത്. കഴിഞ്ഞ മാർച്ച് മുതൽ പലിശ ലഭിക്കാതെ വന്നതോടെ സ്ഥാപനം തകരാൻ പോവുകയാണെന്ന് നിക്ഷേപകരിൽ ചിലർക്ക് സംശയം ഉണ്ടായിരുന്നു. കുറഞ്ഞ നിക്ഷേപം നടത്തിയ ചിലർ തുക പിൻവലിച്ചു. പണം ലഭിക്കാതെ വന്ന മറ്റുള്ളവർ സജിയെ സമീപിച്ചപ്പോൾ ഉടനെ നൽകാമെന്നായിരുന്നു മറുപടി. കഴിഞ്ഞ വെള്ളിയാഴ്ച രാത്രി മുതൽ സജിയുടെ ഫോൺ സ്വിച്ച് ഒാഫായതോടെ നിക്ഷേപകർ പൊലീസിനെ സമീപിക്കുകയായിരുന്നു. അഞ്ച് ലക്ഷം മുതൽ ഏഴുകോടി വരെ നിക്ഷേപിച്ചവരുണ്ട്. സ്ഥാപനം പൂട്ടിയെന്ന വിവരം അറിഞ്ഞെത്തിയ നിക്ഷേപകർ അറിഞ്ഞത് സജി സാമും കുടുംബവും സ്ഥലം വിട്ടെന്ന വാർത്തയാണ്. സജിസാമിനെ കണ്ടെത്താൻ ലുക്ക്ഔട്ട് നോട്ടീസടക്കം പുറപ്പെടുവിച്ച് അന്വേഷണം നടത്തുന്നതിനിടെയാണ് ഇന്ന് പോലീസിൽ കീഴടങ്ങിയത്.\nതറയിൽ ഫിനാൻസിനെതിരേ അടൂർ സ്റ്റേഷനിൽ ഇതുവരെ 18 കേസുകൾ രജിസ്റ്റർ ചെയ്തിട്ടുണ്ട്. ഓമല്ലൂരിൽ പ്രധാനകേന്ദ്രമായി പ്രവർത്തിച്ചിരുന്ന തറയിൽ ഫിനാൻസിന് അടൂർ കെ.എസ്.ആർ.ടി.സി.ജങ്ഷനു സമീപവും ശാഖയുണ്ടായിരുന്നു. ഇവിടെ പണം നിക്ഷേപിച്ചവരാണ് പരാതിക്കാരിൽ ഏറെയും. കഴിഞ്ഞദിവസം അടൂർ സി.ഐ.യുടെ നേതൃത്വത്തിൽ അടൂരിലെ ശാഖയിൽ തെളിവ് ശേഖരണം നടത്തി.\nDYSP Office pathanamthitta saji sam saji sam surrendered tharayil finance\n"ഭീഷണിയും വെല്ലുവിളിയും കേരളത്തില് വിലപ്പോകില്ലെന്ന് ബിജെപി നേതാക്കള് ഓർക്കണം": മുഖ്യമന്ത്രിക്കെതിരെ ഉള്ള ഭീഷണി അക്രമത്തിനുള്ള ആഹ്വാനമെന്ന് സിപിഐഎം സംസ്ഥാന സെക്രട്ടറി എ വിജയരാഘവൻ\nകേരളത്തില് ഇന്ന് 13,270 പേര്‍ക്ക് കോവിഡ്; പോസിറ്റിവിറ്റി നിരക്ക് 11.79 ശതമാനം; 147 മരണം